idaneram: ഭാസ്‌കരന് ബത്തേരി: 140 രാജ്യങ്ങള് സന്ദര്‍ശിച്ച ദലിതന്....!!!!\nമുന് രാഷ്ടപതി കെ ആര് നാരായണന്റെ സ്റ്റാഫംഗം ഉള്‍പ്പെടെ മൂന്ന് പ്രധാനമന്ത്രിമാരുടെ ചീഫ് കുക്ക്...!!! മുന് നാവിക സൈനികന്...!!!! മര്‍ച്ചന്റ് നേവിയിലും സേവനം...!!! സംഗീത സംവിധായകനായി ബോംബെയില് ജീവിതം...!!!! സംഗീത ആല്‍ബ നിര്‍മാതാവ്...!!!! ഗ്രന്ഥകാരന്....!!! നാടകകൃത്ത്...!!!! നോവലിസ്റ്റ്.....!!!! പോള് ബത്തേരി സംവിധാനം നിര്‍വഹിച്ച, ഇപ്പോള് റിലീസായ 'അഴക്' എന്ന തമിഴ് സിനിമയുടെ തിരക്കഥാകൃത്ത്....!!!! ഒറ്റവരിയില് ഒതുക്കാനാവില്ല, ഭാസ്‌കരന് ബത്തേരിയുടെ ശേഷികളെ കുറിച്ചുള്ള വിവരണങ്ങള്....!!!!! ജയ് ഭീം...!!!!\nബത്തേരിയിലെ ദരിദ്രരായ ഒരു കര്‍ഷകത്തൊഴിലാളി കുടുംബത്തിലാണ് ഭാസ്‌കരന് ബത്തേരി ജനിച്ചത്. പി ഭാസ്‌കരന് എന്നാണ് യഥാര്‍ത്ഥ പേര്. ആ പേരില് പ്രസിദ്ധനായ മറ്റൊരാളുള്ളതു കൊണ്ടാണ് ഭാസ്‌കരന് ബത്തേരി എന്ന് പേര് മാറ്റിയത്. അച്ഛനമ്മമാര് നിരക്ഷരരായി രുന്നെങ്കിലും അവര് ഭാസ്‌കരന് ഉള്‍പ്പെടെയുള്ള മക്കള്‍ക്ക് വിദ്യാഭ്യാസം നേടാനുള്ള അവസരം ഒരുക്കിക്കൊടുത്തിരുന്നു.\nസംഗീതത്തിലായിരുന്നു ഭാസ്‌കരന് കമ്പം. വയനാട് ജില്ല രൂപീകൃതമായ 1980 ല് നടന്ന സ്‌കൂള് കലോത്സവത്തില് മിക്ക ഇനത്തിലും ഒന്നാം സ്ഥാനം നേടി ഭാസ്‌കരന് ശ്രദ്ധേയനായി. പ്രീഡിഗ്രിക്ക് പഠിക്കുന്ന 17 ആമത്തെ വയസില് നേവിയിലേക്ക് സെലക്ഷന് ലഭിച്ചു. 20 വര്‍ഷത്തെ നാവിക സേവനത്തിനു ശേഷം കുറച്ചുകാലം മര്‍ച്ചന്റ് നേവിയിലും ജോലിനോക്കി. തുടര്‍ന്ന് ബോംബെയില് വന്ന് സംഗീത രംഗത്ത് സജീവമായി. അമേരിക്കന് നാവിക കമ്പനിയിലേക്ക് ക്ഷണം ലഭിച്ചപ്പോള് ബോംബെ വിട്ടു; ഒപ്പം സംഗീതവും. ആ കമ്പനിയുടെ ചീഫ് ഓഫീസറായി ന്യൂയോര്‍ക്ക്, ജമൈക്ക, ദുബായ് എന്നിവിടങ്ങളില് ജോലി നോക്കി. നാവികനായിരുന്ന കാലഘട്ടത്തിലാണ് രാജ്യങ്ങള് സന്ദര്‍ശിച്ചത്. അതത് രാജ്യങ്ങളിലെ സുഖവാസ കേന്ദ്രങ്ങള് തോടിപ്പോവുകയല്ല ഭാസ്‌കരന് ചെയ്തത്; ഓരോരോ രാജ്യങ്ങളിലേയും വിമോചന പ്പോരാളികളുടെ സ്മരക കേന്ദ്രങ്ങള് സന്ദര്‍ശിച്ച് അവരെക്കുറിച്ച് കൂടുതല് അറിയാന് ശ്രമിക്കുകയായിരുന്നു. അങ്ങിനെയാണ് ജമൈക്കയില്, സംഗീതം പോരാട്ടത്തിനുള്ള ആയുധമായി പ്രയോഗിച്ച് ഇതിഹാസമായി മാറിയ വിമോചനപ്പോരാളി ബോബ് മാര്‍ലിയുടെ സ്മാരകം സന്ദര്‍ശിച്ചത്. തന്റെ യാത്രാനുഭവങ്ങളുടെ വിവരണമാണ് 'ഭൂമധ്യരേഖയും കടന്ന്' എന്ന ഗ്രന്ഥം.\nജാതിപീഢയുടെ മുറിവുകള് ഏല്‍ക്കേണ്ടിവന്നിട്ടില്ല എന്നുള്ളത് ഭാസ്‌കരന് എന്ന ദലിതന്റെ ജീവിതത്തിലെ സൗഭാഗ്യങ്ങളില് ഒന്നാണ്. തന്റെ ജന്മനാട് വയനാട് മതസൗഹാര്‍ദ്ദത്തിന്റെ കേന്ദ്രമാണെന്ന് ഭാസ്‌കരന് വിശേഷിപ്പിക്കുന്നു. ദലിതര്‍ക്ക് ദാരിദ്ര്യവും മറ്റ് പ്രശ്‌നങ്ങളും ഇന്നത്തെപ്പോലെ അന്നും ഉണ്ടായിരുന്നു എങ്കിലും അതോടൊപ്പം തന്നെ വയനാടിന്റെ വിഭവസമൃദ്ധി അതിനൊക്കെ ഒരു പരിഹാരവുമായിരുന്നു. മതസൗഹാര്‍ദ്ദത്തിന്റെ മറ്റൊരു കാരണം, വയനാട്ടില് മിക്കവരും കുടിയേറ്റക്കാരായിരുന്നു എന്നതാണ്. ഇവര്‍ക്ക് പൊതുവേ നേരിടേണ്ടിയിരുന്നത് ആനകളേയും മലമ്പനി പോലുള്ള രോഗങ്ങളേയുമായിരുന്നു. ഒരു പ്രത്യേക മതവിഭാഗക്കാരെ മാത്രമായി ആനയും മലമ്പനിയും ആക്രമിക്കില്ലല്ലോ! ഇങ്ങനെ ഒരു 'പൊതുശത്രു' ഉള്ളതിനാലാവണം വയനാടിന്റെ സവിശേഷ സാമൂഹിക സാഹചര്യത്തില് മതവൈരം ഏശാതെ പോയതെന്ന് ഭാസ്‌കരന് വിലയിരുത്തുന്നു. അതേസമയം വയനാട്ടിലെ ആദിവാസികളുടെ അവസ്ഥ ഇന്നത്തേപ്പോലെ അന്നും ദയനീയമായിരുന്നു!\nബോംബെയില് നേഴ്‌സായി സേവനമനുഷ്ഠിക്കുന്ന, പെരുമ്പാവൂര് സ്വദേശി തങ്കമ്മയാണ് ഭാസ്‌കരന്റെ ജീവിത പങ്കാളി. മകള് അനാമിക എസ്എസ്എല്‍സിക്കും മകന് മൂന്നാം ക്ലാസിലും പഠിക്കുന്നു.


Wednesday 25 April 2018 9:25 pm IST\nകണ്ണൂര്: കരാറുകാര്‍ക്ക് കുറഞ്ഞ പലിശ നിരക്കില് പ്രവര്‍ത്തന മൂലധനം ലഭ്യമാക്കാനും പലിശ ബാധ്യത ഇല്ലാതെ ബില്ലുകള് ഡിസ്‌കൗണ്ട് ചെയ്യാനും ബാങ്കുകളുടെ കണ്‍സോര്‍ഷ്യം രൂപീകരിക്കണമെന്ന് കേരള ഗവണ്‍മെന്റ് കോണ്‍ട്രാക്ടേഴ്‌സ് അസോസിയേഷന് സംസ്ഥാന കമ്മിറ്റി ഭാരവാഹികള് വാര്‍ത്താസമ്മേളനത്തില് ആവശ്യപ്പെട്ടു. സിവില് സപ്ലൈസ് കോര്‍പ്പറേഷന് ഏറ്റെടുക്കുന്ന നെല്ലിന്റെ വില ഒരാഴ്ചയ്ക്കുള്ളില് കര്‍ഷകര്‍ക്ക് നല്‍കാന് കേരളത്തിലെ 15 ഷെഡ്യൂള്‍സ് ബാങ്കുകള് തയ്യാറായിട്ടുണ്ട്. കരാറുകാര്‍ക്ക് വേണ്ടി ഏര്‍പ്പെടുത്തിയിട്ടുള്ള ബില് ഡിസ്‌ക്കൗണ്ടിംഗ് പദ്ധതിയില് സര്‍ക്കാര് 50 ശതമാനം പലിശ ബാദ്ധ്യത മാത്രമേ ഏറ്റെടുക്കുന്നുള്ളു. നെല്ല് സംഭരണ രീതിയില് കരാറുകാരുടെ ബില് തുകകള് ഉടന്‍തന്നെ ബാങ്കുകള് നല്‍കുകയും സര്‍ക്കാര് പലിശ സഹിതം ബാങ്കുകള്‍ക്ക് മടക്കി നല്‍കുകയും ചെയ്യണം. മാര്‍ച്ച് 31ന് ട്രഷറുകളില് സമര്‍പ്പിക്കപ്പെട്ട് 540 കോടി രൂപയുടെ ബില്ലുകള് ഇതുവരെയും കരാറുകാര്‍ക്ക് ലഭ്യമാക്കിയിട്ടില്ല. ട്രഷറി നടപടി ക്രമങ്ങളിലെ സങ്കീര്‍ണത മൂലം കരാറുകാര് കടക്കെണിയില് പെട്ടിരിക്കുകയാണ്. ഏപ്രില് 30ന് മുമ്പ് കരാറുകാര്‍ക്ക് നല്‍കണം.\nചെറുകിട ഇടത്തരം കരാറുകാര്‍ക്ക് നാമമാത്ര ചെലവിലും ജിഎസ്ടി ആദായ നികുതി, റിട്ടേണുകള് സമര്‍പ്പിക്കുന്നതിനും ഇ ടെണ്ടര് നല്‍കുന്നതിനും, പാന്‍കാര്‍ഡ് ഡിജിറ്റല് സിഗ്നേച്ചര്, മണിട്രാന്‍സ്ഫര് എന്നിവയ്ക്കും വേണ്ടി കേന്ദ്രസര്‍ക്കാര് അംഗീകാരമുള്ള 20 കേന്ദ്രങ്ങള് കേരളത്തില് ആരംഭിക്കും. ആദ്യ കേന്ദ്രത്തിന്റെ ഉദ്ഘാടനം മെയ് 2ന് കോട്ടയത്ത് മുന്‍മന്ത്രി തിരുവഞ്ചൂര് രാധാകൃഷ്ണന് എംഎല്‍എ നിര്‍വ്വഹിക്കും. കണ്ണൂര് കേന്ദ്രത്തിന്റെ ഉദ്ഘാടനം മെയ് 24ന് നടക്കും.\nകെജിസിഎ ജില്ല ജനറല് ബോഡിയോഗം 26ന് രാവിലെ 11 മണിക്ക് ഹോട്ടല് റോയല് ഒമാര്‍സില് ചേരും. വാര്‍ത്താസമ്മേളനത്തില് സംസ്ഥാന പ്രസിഡന്റ് വര്‍ഗീസ് കണ്ണമ്പള്ളി, സി.രാജന്, കെ.എം.അജയകുമാര്, എം.ടി.മുഹമ്മദ് കുഞ്ഞി ഹാജി, പി.ഐ.രാജീവന് എന്നിവര് പങ്കെടുത്തു.\nബഹുമുഖ സേവനങ്ങള്‍ക്ക് ക്വാഡ്-പ്ലേ പ്ലാറ്റ്‌ഫോമുമായി എയര്‍ടെല് ഹോം


കോട്ടയം വോള്‍വോ അപകടത്തില് ഡ്രൈവറെ ക്രൂശിക്കുന്നവര് ഇതൊന്നു വായിക്കുക… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome / Stories with KSRTC / കോട്ടയം വോള്‍വോ അപകടത്തില് ഡ്രൈവറെ ക്രൂശിക്കുന്നവര് ഇതൊന്നു വായിക്കുക…\nകോട്ടയം വോള്‍വോ അപകടത്തില് ഡ്രൈവറെ ക്രൂശിക്കുന്നവര് ഇതൊന്നു വായിക്കുക…\nSeptember 10, 2016\tLeaveacomment 27,137 Views\nപൊലീസുകാർ ഗുണ്ടാപിരിവിന് റോഡിൽ ചാടിയപ്പോൾ ലോറിക്കാരൻ സഡൻ ബ്രേക്കിട്ടു; കെ എസ് ആർ ടി സി ഡ്രൈവർ ജീവൻ കൊടുത്തും യാത്രക്കാരെ രക്ഷിച്ചു; കമ്പിക്കടിയിൽ കൊരുത്തു പോയ ആ ജീവനെ മറക്കാനാകില്ല; ഒരു യാത്രക്കാരൻ സത്യം തുറന്നെഴെതുന്നു..\nബംഗളുരുവിൽ നിന്ന് കോട്ടയത്തേക്ക് വന്ന കേരള ആർ ടി സിയുടെ ഗരുഡ വോൾവോ ബസ് കൃഷ്ണഗിരിക്കും സേലത്തിനുമിടയ്ക്ക് തൊപ്പൂരിൽ അപകടത്തിൽപ്പെട്ടു. ഇതിൽ ബസ് ഡ്രൈവർ മരിക്കുകയും ചെയ്തു. അമിത വേഗതയാകും മരണകാരണമെന്ന വിധിയെഴുത്തലും ഉണ്ടായി. എന്നാൽ സംഭവിച്ചത് അതായിരുന്നില്ല. പൊലീസുകാരുടെ ഗുണ്ടാപ്പിരിവായിരുന്നു പ്രശ്‌നമായത്. ബസ് യാത്രയ്ക്കിടെ നേരിട്ട് കണ്ടത് ഫെയ്‌സ് ബുക്കിൽ കുറിക്കുകയാണ് അനന്തു വാസുദേവ്.\nഅടുത്ത ദിവസം രാവിലെ മുതൽ ഓൺലൈനിലും ഓഫ്‌ലൈനിലും കാര്യമായ ചർച്ചകളും അഭിപ്രായപ്രകടനങ്ങളും കാണാനിടയായി. കണ്ടതും കേട്ടതുമായ വാർത്തകളെ പുച്ഛിച്ചുകൊണ്ട് പലരും പ്രസംഗിക്കുന്നുണ്ടായിരുന്നു. ഇതൊക്കെയായിരുന്നു കേട്ടത്: ‘കെ.എസ്.ആർ.ടി.സി അല്ലെ, ഇത്രയൊക്കെ പ്രതീക്ഷിച്ചാമതി’, ‘അയാൾ ഉറങ്ങിക്കാണും’, ‘ഒറ്റ ഡ്രൈവറെ വച്ച് ലാഭമുണ്ടാക്കിയതല്ലേ, അനുഭവിക്കട്ടെ’, ‘ഇവരെയൊക്കെ ട്രെയിൻ ചെയ്തില്ലെങ്കിൽ ഇങ്ങനിരിക്കും’, ‘മുന്നിൽ പോകുന്ന വണ്ടിയിൽ നിന്ന് ആവശ്യത്തിനു അകലം പാലിക്കണമെന്ന് ഇനിയും ആരെങ്കിലും പഠിപ്പിക്കണോ’, ‘പൊലീസുകാരെയൊന്നും കുറ്റം പറഞ്ഞിട്ട് കാര്യമില്ല, കയ്യിലിരിപ്പാണ്’. ഇവയൊക്കെ ചിലത് മാത്രം.\nവലത്തേ ട്രാക്കിൽ പോകുന്ന ഒരു വാഹനം ഇങ്ങനെ നിർത്തുമെന്ന് പ്രതീക്ഷിക്കാൻ കഴിയില്ല. എന്നിട്ടും ആ ഡ്രൈവറുടെ കഴിവുകൊണ്ടും ശ്രദ്ധകൊണ്ടും മാത്രമാണ് വലിയൊരു ദുരന്തം ഒഴിവായത്. ഇത്ര വലിയ ഇടി ഇടിച്ചിട്ടും ലോറി അല്പവും അനങ്ങിയില്ല; നിറയെ ഗ്രാനൈറ്റ് ലോഡ് ആയിരുന്നു. അതേ വേഗതയിൽ നേരെ ഇടിച്ചിരുന്നെങ്കിൽ ചുരുങ്ങിയത് മൂന്നോ നാലോ വരി സീറ്റ് വരെയെങ്കിലും ചതഞ്ഞ് തീർന്നേനെ. അതിലാദ്യം ഞാനും. ലോറിയുടെ പിന്നിലിടിക്കുന്നതും ഗ്ലാസ്സ് തകർന്ന് വീഴുന്നതും വ്യക്തമായി കണ്ണുമിഴിച്ച് തന്നെ കണ്ടു. ആ ഇടി നെഞ്ചിനു നേരെ വരുന്നതും കണ്ടു. അതിലിടിച്ച് മരിക്കുമല്ലോ എന്ന് ചിന്തിച്ചിട്ടില്ല, അതിനു കൂടിയുള്ള സാവകാശമുണ്ടായില്ല, അതിനുള്ളിൽ തെന്നിമാറി പോയി. ഭാഗ്യം കൊണ്ട് രക്ഷപെട്ടു എന്നൊക്കെ പറഞ്ഞാൽ കൂടിപ്പോവും. അത്ര ചെറിയൊരു അംശത്തിനാണ് ജീവൻ തിരികെ കിട്ടിയത്. അതിനു കാരണം, നിങ്ങളൊക്കെ ‘വെറും കെ.എസ്.ആർ.ടി.സി. ഡ്രൈവർ’ എന്ന് പുച്ഛിച്ച, ‘ഉറങ്ങിപ്പോയ, വണ്ടിയോടിക്കാനറിയാത്ത, ട്രെയിനിങ്ങ് കിട്ടാത്ത’ ആ ഡ്രൈവർ സെക്കന്റിന്റെ ഒരംശം പോലും പാഴാക്കാതെ പ്രവർത്തിച്ചതു കൊണ്ടാണ്. രണ്ടാമത് ജീവൻ തിരിച്ചു തന്നയാളാണ്. അതുകൊണ്ട് ‘മറ്റുള്ള കാരണങ്ങൾ പറയണ്ട, കെ.എസ്.ആർ.ടി.സിയുടേയും ഡ്രൈവറുടെയും കുഴപ്പമാണെന്ന്’ പറയുന്ന പ്രിയപ്പെട്ട ചേട്ടന്മാർ ദയവായി ഇനിയത് ആവർത്തിക്കരുത്. ഫേസ്‌ബുക്കിലൂടി ചീത്തവിളിക്കാനും അടിയുണ്ടാക്കാനും താല്പര്യവും കഴിവുമില്ലാത്തയൊരാളുടെ ഭാഗത്തുനിന്നാണ്. അപേക്ഷയല്ല, ആവശ്യത്തിലധികം കനത്തിൽ തന്നെ എടുത്തോളൂ.\nആ മനുഷ്യൻ കാരണമാണ് ഞാനിന്ന് ജീവനോടിരിക്കുന്നത്. അപകടമുണ്ടാക്കിയത് തമിഴ് നാട് പൊലീസിലെ ചില സാറന്മാരാണ്. ഒന്നും ചെയ്യാനില്ല, അവരത് തുടരും. വല്ലവരുടെയും ജീവനോ അതോ പോക്കറ്റിൽ വീഴുന്ന അൻപത് രൂപയോ വലുത്? അവിടെയുണ്ടായിരുന്ന നാട്ടുകാരിലൊരുവൻ ആദ്യേ പറഞ്ഞിരുന്നു പൊലീസിന്റെ തോന്നിവാസമാണ്, നമുക്ക് ഒന്നും ചെയ്യാനില്ല, നിങ്ങൾ കേരളത്തിൽ പോയി പൊലീസിനോടും മീഡിയായോടും പറയണം, അല്ലെങ്കിൽ ഇനിയും ആളുകൾ മരിക്കുമെന്ന്. പക്ഷേ ഇത് അന്യനാട്ടിൽ വച്ച് നടന്ന ഒരു അപകടം, അത്രയേയുള്ളൂ. യഥാർത്ഥ കാരണം പോലും ആർക്കും അറിയില്ല. അറിയേണ്ട കാര്യവുമില്ല. പിന്നെന്ത് ചെയ്യാനാണ്. ആകെയൊരു കാര്യത്തിൽ പിന്നേയും വിഷമമുണ്ട്; അദ്ദേഹം സീറ്റ് ബെൽറ്റ് ധരിച്ചിരുന്നെങ്കിൽ ആ ജീവൻ തീർച്ചയായും രക്ഷപെട്ടേനെ. ചിത്രത്തിൽ കാണാം വിൻഷീൽഡിനും ഡോറിനും ഇടയിലുള്ള ഭാഗത്ത് ‘വി’ ആകൃതിയിൽ രണ്ട് കമ്പികൾ.\nഇടിയുടെ ആഘാതത്തിൽ മുന്നിലേക്ക് തെറിച്ച അദ്ദേഹത്തിന്റെ കഴുത്ത് അവിടെ കുടുങ്ങിക്കിടക്കുകയായിരുന്നു. സീറ്റ് ബെൽറ്റ് ഉണ്ടായിരുന്നെങ്കിൽ അത് സംഭവിക്കുമായിരുന്നില്ല. വലത്തേ കയ്യിനോ കാലിനോ പരുക്ക് പറ്റുമെന്നതിനപ്പുറം ഒന്നു സംഭവിക്കില്ലായിരുന്നു; തീർച്ച. പക്ഷേ ഇനി ഇതൊരു വിഷയമല്ലല്ലോ. വോൾവോ ബസ്സുകൾക്ക് ഡ്രൈവർക്ക് സീറ്റ് ബെൽറ്റ് ഉണ്ടെന്ന് വിശ്വസിക്കുന്നു. ഇനിയെങ്കിലും ചില ജീവനുകൾ രക്ഷപെടാൻ… ആരു കേൾക്കുമോ എന്തോ..\nകടപ്പാട് – മറുനാടന് മലയാളി\nകെ.എസ്.ആര്.ടി.സി. ജീവനക്കാര് വീണ്ടും മാതൃകയായത് ഇങ്ങനെ….\nഇന്നേക്ക് ഒരു വര്‍ഷം; ‘ജോൺ കെന്നഡി’ വിട പറയുമ്പോൾ…\nകെഎസ്ആര്‍ടിസിയിലെ ഒരു കണ്ടക്ടറെക്കുറിച്ച് എറണാകുളം – ഗുരുവായൂര് റൂട്ടില് യാത്ര ചെയ്ത ലിന്‍ഷാദ് എന്ന യാത്രക്കാരന്‍റെ ഫേസ്ബുക്ക് പോസ്റ്റ്..!! “ഈ …\nമറയൂരില് കെഎസ്ആര്‍ടിസി ബസ് കുഴിയിലേക്ക് ചരിഞ്ഞു..ഒഴിവായത് വന് ദുരന്തം..


ഒമിക്രോൺ ഇന്ത്യയിലും; കർണാടകയിൽ2പേരിൽ വൈറസ് സ്ഥിരീകരിച്ചു – Jaihind TV\nന്യൂഡൽഹി: ഇന്ത്യയിൽ കൊവിഡിന്‍റെ പുതിയ വകഭേദമായ ഒമിക്രോൺ സ്ഥിരീകരിച്ചു. കർണാടകയിലാണ് വൈറസ് സാന്നിധ്യം സ്ഥിരീകരിച്ചതെന്ന് കേന്ദ്ര ആരോഗ്യമന്ത്രാലയം അറിയിച്ചു. വിമാനത്താവളത്തിൽ നടത്തിയ പരിശോധനയിലാണ് വൈറസ് സ്ഥിരീകരിച്ചത്.\nവിദേശത്തുനിന്നെത്തിയ 66, 46 വയസുള്ള രണ്ടുപേരിലാണ് രോഗം കണ്ടെത്തിയത്. ഇവരെ ഉടൻ തന്നെ ഐസൊലേഷനിൽ പ്രവേശിപ്പിച്ചു. ആശങ്ക വേണ്ടെന്ന് കേന്ദ്ര ആരോഗ്യമന്ത്രാലയം അറിയിച്ചു.\nവൈറസ് സ്ഥിരീകരിച്ചവരുമായി സമ്പർക്കത്തിലുണ്ടായിരുന്നവരെ കണ്ടെത്തി നിരീക്ഷണത്തിലാക്കിയിട്ടുണ്ട്. പത്തു പേരുടെ ഫലം കാത്തിരിക്കുന്നുവെന്നും ആരോഗ്യമന്ത്രാലയം ജോയിന്‍റ് സെക്രട്ടറി ലവ് അഗർവാൾ അറിയിച്ചു. ആശങ്കപ്പെടേണ്ട സാഹചര്യം നിലവിലില്ലെന്നും എന്നാൽ കോവിഡ് മാനദണ്ഡങ്ങൾ കൃത്യമായി പാലിക്കണമെന്നും കേന്ദ്ര ആരോഗ്യമന്ത്രാലയം നിർദേശം നല്‍കി.\nഇന്ത്യൻ സാർസ്–കോവ്–2 ജീനോമിക്സ് കൺസോർഷ്യമാണ് (ഐഎൻഎസ്എസിഒജി) ഒമിക്രോൺ സ്ഥിരീകരിച്ചത്. ഇന്ത്യയിലെ വിവിധ ലബോറട്ടറികളുടെയും ഗവേഷണ സ്ഥാപനങ്ങളുടെയും കൂട്ടായ്മയിലൂടെ തുടർച്ചയായി കൊറോണ വൈറസിന്‍റെ ജനിതക വ്യതിയാനം നിരീക്ഷിക്കുന്ന സംവിധാനമാണ് ഐഎൻഎസ്എസിഒജി.


NOTEBOOK: കൊച്ചി ചരിത്രം - ഭാഗം 2\nകൊച്ചി ചരിത്രം - ഭാഗം 2\n1802-ല് വസൂരിക്കെതിരായ വാക്സിനേഷന് നല്‍കിക്കൊണ്ടാണ് കൊച്ചിയിലെ പൊതുജനാരോഗ്യ പ്രവര്‍ത്തനങ്ങള് ആരംഭിക്കുന്നത്. ആറ് വാക്സിനേറ്റര്‍മാര് അടങ്ങുന്ന സംഘത്തെ 1812-ല് സര്‍ക്കാര് നിയോഗിച്ചെങ്കിലും നൂറ്റാണ്ടിന്റെ പകുതി വരെ പ്രതിരോധ കുത്തിവെയ്പിനോട് ജനങ്ങള്‍ക്ക് ഭയമായിരുന്നു. യൂറോപ്യന് ചികിത്സ കൊച്ചിയിലെത്തുന്നത് 1818-ല് ആണ്. മിഷണറിയായിരുന്ന റവ: ജെ.ഡേവിസണ് മട്ടാഞ്ചേരിയിലൊരു ഡിസ്പെന്‍സറി തുറന്നതോടെയാണിത്. എന്നാല് ജനങ്ങളുടെ ഭയം മാറ്റാന് ഇതിനും കഴിഞ്ഞില്ല. സര്‍ക്കാര് ഗ്രാന്‍ഡ് ലഭിച്ചിരുന്നെങ്കിലും രണ്ടു മൂന്നു വര്‍ഷങ്ങള്‍ക്കുള്ളില് തന്നെ അത് അടച്ചുപൂട്ടേണ്ടിവന്നു. 1823-ല് കൊച്ചിയിലെ ദര്‍ബാര് ഫിസിഷ്യനായിത്തീര്‍ന്ന ഒരു ബ്രിട്ടീഷ് സിവില് സര്‍ജനും എറണാകുളം, തൃശൂര് എന്നിവിടങ്ങളിലെ ജയിലുകളില് ഉപചികിത്സക്ക് പ്രചാരമുണ്ടാക്കി കൊടുത്തു. ആധുനിക ചികിത്സയുടെ ഗുണവശങ്ങള് ജനങ്ങള് വേഗം തിരിച്ചറിഞ്ഞു.\nഇക്കാലത്താണ് കൊച്ചിയിലെ ആദ്യത്തെ സര്‍ക്കാര് ആശുപത്രിയായ എറണാകുളം ചാരിറ്റി ഹോസ്പിറ്റല് പ്രവര്‍ത്തനമാരംഭിക്കുന്നത്. രോഗികളെ കിടത്തി ചികത്സിക്കുവാനുള്ള സൌകര്യവും ഓപ്പറേഷന് തീയറ്ററും സ്ത്രീകള്‍ക്കും കുട്ടികള്‍ക്കും വേണ്ടിയുള്ള പ്രത്യേക വാര്‍ഡുകളും ഔട്ട് പേഷ്യന്റ് ഡിസ്പെന്‍സറിയുമായി 1848 (1845) ല് സ്ഥാപിച്ച ആശുപത്രി പിന്നീട് എറണാകുളം ജനറല് ഹോസ്പിറ്റല് ആയിത്തീര്‍ന്നു. തുടര്‍ന്ന് നിരവധി ആതുരാലയങ്ങള് ഒന്നൊന്നായി കൊച്ചിയില് പ്രവര്‍ത്തനമാരംഭിച്ചു. 1911-ഓടുകൂടി9ആശുപത്രികളും 8 ഡിസ്പെന്‍സറികളും സെന്‍ട്രല് ജയിലിനോടു ചേര്‍ന്ന് ഒരാശുപത്രിയും ഉള്‍പ്പടെ 17 മെഡിക്കല് സ്ഥാപനങ്ങള് കൊച്ചിയില് സേവനമാരംഭിച്ചു. ഇതില് മട്ടാഞ്ചേരി ആശുപത്രി സ്ത്രീകള്‍ക്കും കുട്ടികള്‍ക്കും വേണ്ടി മാത്രമുള്ള ഒന്നായിരുന്നു.\nഇന്ത്യയിലെ ആദ്യ ക്രിസ്തീയമത സ്ഥാപനം\nഇന്ത്യയിലെ ആദ്യത്തെ ക്രിസ്തീയ മതസ്ഥാപനമായ സെന്റ് ഫ്രാന്‍സിസ് പള്ളി ഫോര്‍ട്ടുകൊച്ചിലാണ്. പോര്‍ട്ടുഗീസ് അധിനിവേശത്തിന്റെ ബാക്കി പത്രം കൂടിയാണ് ഈ പള്ളി. 1500-ല് ആണ് ഇത് നിര്‍മ്മിച്ചതെന്ന് കരുതപ്പെടുന്നു. ഇന്ത്യയില് കാല്‍കുത്തിയ ആദ്യത്തെ യൂറോപ്യന് നാവിക മേധാവി വാസ്കോഡി ഗാമയെ 1524-ല് ഈ പള്ളിയില് അടക്കം ചെയ്തു. 1538-ല് ഭൌതികാവശിഷ്ടങ്ങള് പോര്‍ച്ചുഗലിലേക്ക് കൊണ്ടുപോയെങ്കിലും സ്മാരകശില ഇന്നും പള്ളിക്കുള്ളില് ഉണ്ട്. ആരംഭത്തില് പള്ളി മരം കൊണ്ടായിരുന്നെങ്കിലും പതിനാറ് വര്‍ഷത്തിനു ശേഷം കല്ലുകൊണ്ട് പണിത് പരിശുദ്ധ അന്തോണിയുടെ പേരില് ദേവാര്‍ച്ചന ചെയ്തു. 1663 വരെ ഫ്രാന്‍സിസ്കന് സഭയുടെ കീഴിലായിരുന്നു പള്ളി. കൊച്ചിയെ കീഴടക്കിയ ഡച്ചുകാര് പള്ളിയെ പ്രൊട്ടസ്റ്റന്റ് ദേവാലയമാക്കി മാറ്റി. 1779-ല് അവര് പള്ളി പുതുക്കി പണിതു എന്ന് ശിലാഫലകം തെളിവ് നല്‍കുന്നു. 1795-ല് കൊച്ചി ബ്രിട്ടന്റെ കീഴിലായെങ്കിലും9വര്‍ഷം കൂടി പള്ളി ഡച്ചുകാരുടെ കീഴില് തന്നെയായിരുന്നു 19-ാം നൂറ്റാണ്ടിന്റെ ആദ്യഘട്ടത്തില് പള്ളി വീണ്ടും രക്ഷക പുണ്യവാളന്റെ നാമധേയത്തിലായി തീര്‍ന്നു. ഇന്നത് ദക്ഷിണേന്ത്യന് സഭയുടെ കീഴിലാണ്.\n1902 ജൂണ് 2-നാണ് കൊച്ചിയില് തീവണ്ടി ഓടി തുടങ്ങിയത്. എറണാകുളം -ഷൊര്‍ണൂര് റയില് പാതയിലാണ് ആദ്യവണ്ടിയുടെ യാത്ര. 1899 മദ്രാസ് റെയില്‍വേ കമ്പനി പാതയുടെ പണി തുടങ്ങിയെങ്കിലും പ്രധാന പാലങ്ങളുടെ പണിയിലുണ്ടായ കാലതാമസം കാരണം മൂന്നു വര്‍ഷമെടുത്തു പൂര്‍ത്തിയാവാന് . അതേ വര്‍ഷം ജൂലൈ 16-നാണ് യാത്രാസൌകര്യം ഒരുങ്ങിയത്. പാതയുടെ നീളം 65 മൈല് ആയിരുന്നു. എറണാകുളം -ഷൊര്‍ണൂര് മീറ്റര്‍ഗേജ് 1935-ലാണ് ബ്രോഡ്ഗേജായത്. പിന്നീട് കൊച്ചിന് ഹാര്‍ബര് വരെ പാത നീട്ടി. തുറമുഖ അധികൃതര് ആധുനിക രീതിയില് പണികഴിപ്പിച്ചതാണ് ഇന്നത്തെ കൊച്ചിന് ഹാര്‍ബര് സ്റ്റേഷന്\nഒരു മഹാപ്രളയത്തില് നിന്നാണ് കൊച്ചി രൂപമെടുക്കുന്നത്. 1341-ല് പെരിയാറില് ഉണ്ടായ പ്രളയം. അന്ന് സമ്പല് സമൃദ്ധിയുടെ പ്രതീകമായി നിലകൊണ്ട കൊടുങ്ങല്ലൂരിലെ മുസിരിസ് തുറമുഖം എക്കലടിഞ്ഞ് ഉപയോഗ ശൂന്യമായി. തെക്ക് കൊച്ചി ഒരു പ്രകൃതിദത്ത തുറമുഖമാവുകയും ചെയ്തു. ഇത് പഴയ കഥ. ഇന്നത്തെ എറണാകുളം ജില്ല രൂപീകരിച്ചത് 1958 ഏപ്രിലില് ആണ്. 2408 കി.മീ.സ്ക്വയര് ആണ് ഇതിന്റെ വിസ്തീര്‍ണ്ണം. വടക്ക് തൃശൂരും കിഴക്ക് ഇടുക്കിയും തെക്ക് ആലപ്പുഴയും കോട്ടയവുമാണ് എറണാകുളത്തിന്റെ അതിര്‍ത്തി ജില്ലകള് . പടിഞ്ഞാറുഭാഗത്ത് നിവര്‍ന്ന് കിടക്കുന്ന അറബിക്കടല് \nആലുവ, കോതമംഗലം, കുന്നത്തുനാട്, കൊച്ചി, മൂവാറ്റുപുഴ, കണയന്നൂര് , പറവൂര് എന്നീ താലൂക്കുകള് ഉള്‍പ്പെടുന്നതാണ് എറണാകുളം ജില്ല. 14 അസംബ്ലി മണ്ഡലങ്ങളാണ് ഈ ജില്ലയിലുള്ളത്. ആലുവ, അങ്കമാലി, എറണാകുളം, കോതമംഗലം, കുന്നത്തുനാട്, മട്ടാഞ്ചേരി, മൂവാറ്റുപുഴ, വൈപ്പിന് , കളമശ്ശേരി, പറവൂര് , പെരുമ്പാവൂര് , പിറവം, തൃപ്പൂണിത്തുറ, തൃക്കാക്കര എന്നിവയാണവ. 2001-ലെ സെന്‍സസ് പ്രകാരം 25,89,038 പേരാണ് ഈ ജില്ലയിലുള്ളത്. ഇടനാട്, മലനാട്, തീരപ്രദേശം എന്നിങ്ങനെ ഭൂഘടനാപരമായി എറണാകുളത്തെ വേര്‍തിരിക്കാം. കേരളത്തിലെ രണ്ടാമത്തെ വലിയ നദിയായ പെരിയാര് , മൂവാറ്റുപുഴ, തൊടുപുഴ ആറുകള് എറണാകുളം ജില്ലയിലൂടെ ഒഴുകുന്നു. വേമ്പനാട്, കൊടുങ്ങല്ലുര് , വരാപ്പുഴ കായലുകളും ജില്ലയെ ജലസമൃദ്ധമാക്കുന്നു. കടലും കായലും നദികളും ചേര്‍ന്ന് സുഖകരമായ കാലാവസ്ഥ എറണാകുളത്തിന് പ്രദാനം ചെയ്യുന്നു.\nവില്ലിംഗ്ടണ് , വൈപ്പിന് , രാമന്‍തുരുത്ത്, ബോള്‍ഗാട്ടി, വല്ലാര്‍പാടം, കുമ്പളം, ചേരാനല്ലൂര് എന്നിവ കായലാല് ചുറ്റപ്പെട്ട പ്രദേശങ്ങളാണ്. പ്രകൃതിയുടെ സമ്മാനമായ കൊച്ചിതുറമുഖം എറണാകുളം ജില്ലയ്ക്ക് തൊടുകുറിയാണ്.\nഹിന്ദു, ക്രിസ്ത്യന് , മുസ്ലീം മതവിഭാഗത്തില്‍പ്പെട്ട ജനങ്ങള് കൊച്ചിയിലുണ്ട്. ആതിഥേയത്വം കൊച്ചിയുടെ മുഖമുദ്രയാണ്. ജൂതന്മാര് മുതല് എത്രയോ ജനസമൂഹങ്ങള് കൊച്ചിയില് അഭയം തേടിവന്നിരിക്കുന്നു. ജൂതന്മാര് , ജൈനന്മാര് , ഗൌഡസാരസ്വത ബ്രാഹ്മണര് , ഗുജറാത്തികള് , മറാഠികള് , സിഖുകാര് എന്നിങ്ങനെ പട്ടിക നീളുന്നു. നഗരത്തില് നിന്ന് 10 കി.മീ അകലെയുള്ള കാക്കനാട് ആണ് ജില്ലാകേന്ദ്രം സ്ഥിതിചെയ്യുന്നത്. കാലത്തിനനുസരിച്ച് മാറ്റങ്ങള് ഉള്‍ക്കൊണ്ട നാടാണ് കൊച്ചി. ഇന്‍ഫോപാര്‍ക്ക്, സ്മാര്‍ട്സ്സിറ്റി, കണ്ടെയ്നര് ടെര്‍മിനല് എന്നിവയാല് കൊച്ചിവളരുകയാണ്.


അഭിമന്യുവിന്റെ കൊലപാതകികളിൽ രണ്ട് പേർ സംസ്ഥാനം വിട്ടതായി സൂചന; പോലീസ് ലൂക്ക് ഔട്ട് നോട്ടീസ് പുറപ്പെടുവിക്കും |\nഎറണാകുളം മഹാരാജാസ് കോളജിൽ എസ് എഫ് ഐ നേതാവ് അഭിമന്യുവിനെ കൊലപ്പെടുത്തിയ സംഭവത്തിൽ രണ്ട് പ്രതികൾ സംസ്ഥാനം വിട്ടതായി സൂചന. കൊലപാതകത്തിന് ശേഷം ഇവർ ഒളിവിൽ പോയിരുന്നു. ഇവരടക്കം എട്ട് പേർക്കെതിരെ പോലീസ് ലൂക്ക് ഔട്ട് നോട്ടീസ് പുറപ്പെടുവിക്കും\nകേസിൽ 15 പ്രതികളുണ്ടെന്നാണ് പോലീസ് കണക്കാക്കുന്നത്. കോളജിലെ മൂന്നാംം വർഷ അറബിക് വിദ്യാർഥിയും എസ് ഡി പി ഐ തീവ്രവാദ സംഘടന പ്രവർത്തകനുമായ മുഹമ്മദാണ് കേസിലെ ഒന്നാം പ്രതി. ഇയാളും ഒളിവിലാണ്.\nഅഞ്ച് പേരെ പോലീസ് ഇതുവരെ പിടികൂടിയിട്ടുണ്ട്. ഇടുക്കി, കോട്ടയം, പത്തനംതിട്ട ജില്ലയിൽ നിന്നുള്ളവരാണ് ഇനി പിടിയിലാകാനുള്ള പ്രതികൾ. കൊലപാതകത്തിനായി മാത്രം ഇവർ എറണാകുളത്ത് എത്തിയതെന്നാണ് സൂചന. അഭിമന്യുവിന്റെ കൊലപാതകം ആസൂത്രിതമാണെന്നുള്ള ആരോപണത്തെ ശരിവെക്കുന്നതാണിത്.\nനേരത്തെ പിടിയിലായി ബിലാൽ, ഫാറൂഖ്, റിയാസ് എന്നിവരുടെ അറസ്റ്റ് പോലീസ് രേഖപ്പെടുത്തിയിരുന്നു. മഹാരാജാസിലെ നവാഗത വിദ്യാർഥിയാണ് ഫാറൂഖ്. ഫോർട്ട് കൊച്ചി സ്വദേശിയായ റിയാസ് എന്ന 37 കാരൻ എസ് ഡി പി ഐ ക്രിമിനൽ സംഘത്തിൽപ്പെട്ടയാളാണ്\n← ഇന്ത്യയുടെ ഇംഗ്ലണ്ട് പര്യടനം ഇന്നാരംഭിക്കും; ആദ്യ ട്വന്റി 20 ഇന്ന്\nദിലീപിനെ പുറത്താക്കിയ നടപടി മരവിപ്പിച്ചത് രമ്യയും പൃഥ്വിയും അടങ്ങുന്ന കമ്മിറ്റിയെന്ന് സിദ്ധിഖ് →


'ആങ്ങളയ്ക്ക് ഇങ്ങനെയൊക്കെ പണി കൊടുക്കുന്നതല്ലേ ഒരു രസം' ചേട്ടന്റെ പിറന്നാളിന് അര്‍ധരാത്രി അനുശ്രീ കൊടുത്ത പണി ഇതാണ്....,anusree brother birthday wisheskeralaonlinenews.com | Malayalam news, kerala news, onlinenews,\nSaturday November 23rd, 2019 - 2:26:am\n'ആങ്ങളയ്ക്ക് ഇങ്ങനെയൊക്കെ പണി കൊടുക്കുന്നതല്ലേ ഒരു രസം' ചേട്ടന്റെ പ...\nPublished: Monday 24 June 2019 03:15:20 PM\nചേട്ടന്റെ പിറന്നാളിന് അര്‍ധരാത്രിയില് പണി കൊടുത്തും സ്‌നേഹ സമ്മാനം നല്‍കിയും നടി അനുശ്രീ. അര്‍ധരാത്രിയില് ഉറങ്ങുകയായിരുന്ന ചേട്ടനെയും ചേട്ടത്തിയമ്മയേയും വിളിച്ചുണര്‍ത്തി സദ്യ വിളംബുകയായിരുന്നു. താരം തന്നെയാണ് പിറന്നാള് ദിനത്തിലെ ആഘോഷങ്ങളുടെ ചിത്രങ്ങളും മറ്റും സമൂഹമാധ്യമങ്ങളിലൂടെ പങ്കുവെച്ചത്.\nഎന്റെ അണ്ണന് ഒരായിരം പിറന്നാൾ ആശംസകൾ.എന്നും സന്തോഷമായി ജീവിക്കാൻ എന്റെ അണ്ണന് കഴിയട്ടെ.അണ്ണന്റെ സ്നേഹത്തിൽ കുഞ്ഞനിയത്തിയായി ജീവിക്കാൻ എനിക്കും കഴിയട്ടെ എന്നും അനുശ്രീ പറയുന്നു.\nചേട്ടന്റെ സുഹൃത്തുക്കളേയും അടുത്തബന്ധുക്കളേയും അനുശ്രീ പിറന്നാള് ആഘോഷത്തിനായി ക്ഷണിച്ചിരുന്നു. 'പിറന്നാള് ആണെന്ന് കരുതി രാത്രി 12മണിക്ക് ഉറക്കത്തില് നിന്ന് എല്ലാരേം എണീപ്പിച്ചു ഒരു സദ്യ കൊടുത്താല് എങ്ങനെയിരിക്കും ?? ആങ്ങളയ്ക്ക് ഇങ്ങനെയൊക്കെ പണി കൊടുക്കുന്നതല്ലേ ഒരു രസം …'അനുശ്രീ ഇന്‍സ്റ്റഗ്രാമില് കുറിച്ചു. സദ്യയ്ക്ക് പുറമെ അനുശ്രീ ചേട്ടന് വിലമതിക്കാനാകാത്ത മറ്റൊരു സമ്മാനം കൂടി നല്‍കിയിട്ടുണ്ട്. ഒരു ആഡംബര ബൈക്ക് ആണ് സമ്മാനിച്ചത്.\nRead more topics: anusree, brother ,birthday wishes\nanusree brother birthday wishes\nബിജെപിയ്ക്ക് രൂപവും കരുത്തും നല്‍കിയ നേതാവ് ; അദ്വാനിയ്ക്ക് പിറന്നാള് ആശംസകളുമായി മോദി\nജനറേഷന് ഗ്യാപ്പ് ഇല്ലാതെ എല്ലാവരും മഞ്ജുവാര്യരെ ഇഷ്ടപ്പെടുന്നത് കാണുമ്പോള് അതിശയം തോന്നുന്നു ;' തുറന്നു പറഞ്ഞ് അനുശ്രീ


യുക്മ ഫെസ്റ്റിന് വെൽക്കം ഡാൻസുമായി എം.എം.എയുടെ സ്റ്റെഫിയും സംഘവും; തിരുവാതിരയുമായി എം.എം.സി.എ; മ്യൂസിക് ബാൻഡുമായി വി4യു; യുക്മ ഫെസ്റ്റിന്റെ പ്രവേശനം സൗജന്യമായി\n2019-01-15 03:03:31am | വർഗീസ് ഡാനിയേൽ (പി.ആർ.ഒ യുക്മ)\nയുക്മയുടെ ക്രിസ്തുമസ് പുതുവത്സര സമ്മാനമായ യുക്മ യുഗ്രാന്റ് 2018 പദ്ധതിയുടെ ടിക്കറ്റിന്റെ നറുക്കെടുപ്പും യുക്മ ഫെസ്റ്റിന്റെ വേദിയിൽ വച്ചാണ് നടക്കുന്നത്. യുകെയിലെ പ്രമുഖ ഇൻഷുറൻസ് സ്ഥാപനമായ അലൈഡ് ഫിനാൻഷ്യൽ സർവ്വീസസ് സ്പോൺസർ ചെയ്യുന്ന ഒന്നാം സമ്മാനമായി കാറും തുടർന്ന് സ്വർണനാണയങ്ങളും ഭാഗ്യശാലികളെ തേടിയെത്തും. ഇനിയും ടിക്കറ്റുകൾ എടുക്കാത്തവർ എത്രയും വേഗം ടിക്കറ്റുകൾ കരസ്ഥമാക്കി ഭാഗ്യ പരീക്ഷണത്തിൽ പങ്കാളികളാവുക. ടിക്കറ്റ് വില്പനയിൽ നിന്നും ലഭിക്കുന്ന വരുമാനം യുക്മയുടെ ചാരിറ്റി, അസോസിയേഷൻ, യുക്മ റീജിയൻ നാഷണൽ കമ്മിറ്റികളുടെ പ്രവർത്തനങ്ങൾക്കായിട്ടായിരിക്കും ഉപയോഗിക്കുക.\nഷീജോ വർഗ്ഗീസ് - O7852931287


pocso | അത് ബാഡ് ടച്ചാണ്.... അതിനാൽ മാമൻ കുറ്റം ചെയ്തിട്ടുണ്ട്.... മാമനെ ശിക്ഷിക്കണം.... വിസ്താര വേളയിൽ ഒമ്പതു വയസുകാരൻ കോടതിയിൽ പറഞ്ഞ മൊഴി നിർണ്ണായകമായി; പോക്‌സോ കേസിൽ പ്രതിക്ക് അഞ്ച് വർഷം കഠിന തടവും 25000 രൂപ പിഴയും - MarunadanMalayalee.com\nനിർമ്മാണ കരാർ നേടാൻ കോഴ കൊടുത്തുവെന്ന സന്തോഷ് ഈപ്പന്റെ മൊഴി; ലൈഫ് മിഷൻ കേസിൽ അന്വേഷണം തുടരാൻ സിബിഐ; സരിത്തിന് നോട്ടീസ്; ശിവശങ്കറിനെയും സ്വപ്‌ന സുരേഷിനെയും ചോദ്യംചെയ്യും\nമിശ്രിത രൂപത്തിലുള്ള 2018 ഗ്രാം സ്വർണം അരയിൽ കെട്ടിവച്ചു; മൂന്ന് സ്വർണ്ണ ഉരുളകൾ രഹസ്യ ഭാഗത്ത് ഒളിപ്പിച്ചു; കരിപ്പൂരിൽ കസ്റ്റംസ് പരിശോധന കഴിഞ്ഞ് പുറത്തിറങ്ങിയ ആളിൽ നിന്നും പൊലീസ് പിടികൂടിയത് ഒന്നരക്കോടിയുടെ സ്വർണം\nപ്രകോപനമുണ്ടാക്കുന്ന മുദ്രാവാക്യം വിളിച്ച കുട്ടിയെ കണ്ടെത്താത്തത് സത്യം പുറത്തു വരുമെന്ന ഭയത്തിലോ? മതസ്പർദയുണ്ടാക്കുന്ന വരികൾ എഴുതി നൽകിയത് ആരെന്ന സത്യം പുറത്തു വരാതിരിക്കാൻ ഗൂഢാലോചന; തോളിലേറ്റിയ ഈരാറ്റുപേട്ടക്കാരന്റെ മൊഴി അവിശ്വസനീയം; പോപ്പുലർഫ്രണ്ട് റാലിയിൽ അന്വേഷണത്തിന് കേന്ദ്ര ഏജൻസികളും\nമന്ത്രിയുടെ കൈക്കൂലി മോഹം അറിയിച്ചത് ഉദ്യോഗസ്ഥൻ; ആത്മവിശ്വാസം നൽകി എല്ലാം രഹസ്യമാക്കാൻ നിർദ്ദേശിച്ച മുഖ്യമന്ത്രി; ഫോൺ ചോർത്തൽ അടക്കമുള്ള രഹസ്യ ഓപ്പറേഷനൊടുവിൽ മന്ത്രി ജയിലിൽ; ഇങ്ങനെയാവണം മുഖ്യമന്ത്രി; കെജ്രിവാൾ മോഡലിൽ ഭഗവന്ത് മാൻ പഞ്ചാബിൽ അഴിമതിക്കെതിരെ വിപ്ലവം ഒരുക്കുമ്പോൾ\nമൃദുവായ ദോശയുടെ ഫാൻ ഉമ; 'ഇടുക്കി ടച്ചും' ഭക്ഷണ ശീലങ്ങളിൽ; കൊളസ്‌ട്രോൾ കൂട്ടുന്ന ചോറും കടുപ്പമുള്ള ചായയും കുടിക്കുന്ന ഹൃദ്രോഗ വിദഗ്ധൻ; ജോ ജോസഫിനും എഎൻആറിനും ആഹാരത്തിൽ നിർബന്ധമില്ല; വോട്ടു പിടിക്കാനെത്തുന്ന താര പ്രചാരകർക്ക് താൽപ്പര്യം വീട്ടിലെ ഊണും; തൃക്കാക്കരയിൽ വിഭവങ്ങൾ പലവിധം\nഅത് ബാഡ് ടച്ചാണ്.... അതിനാൽ മാമൻ കുറ്റം ചെയ്തിട്ടുണ്ട്.... മാമനെ ശിക്ഷിക്കണം.... വിസ്താര വേളയിൽ ഒമ്പതു വയസുകാരൻ കോടതിയിൽ പറഞ്ഞ മൊഴി നിർണ്ണായകമായി; പോക്‌സോ കേസിൽ പ്രതിക്ക് അഞ്ച് വർഷം കഠിന തടവും 25000 രൂപ പിഴയും\nJanuary 17, 202208:24 PM IST Permalink\nഅഡ്വ പി നാഗരാജ്\nതിരുവനന്തപുരം: അത് ബാഡ് ടച്ചാണ്, അതിനാൽ മാമൻ കുറ്റം ചെയ്തിട്ടുണ്ട്. മാമനെ ശിക്ഷിക്കണം. വിസ്താര വേളയിൽ ഒമ്പതു വയസുകാരൻ കോടതിയിൽ പറഞ്ഞ മൊഴിയാണിത്. ഗുഡ് ടച്ചും ബാഡ് ടച്ചും എനിക്ക് തിരിച്ചറിയാം, സ്‌കൂളിൽ പഠിപ്പിച്ചിട്ടുണ്ടെന്നും പീഡനമേറ്റ ഒമ്പത് വയസ്സുള്ള ആൺകുട്ടി കോടതിയിൽ മൊഴി കൊടുത്തിരുന്നു.\nഈ ഒമ്പത് വയസ്സുകാരനെ പീഡിപ്പിച്ച പോക്‌സോ കേസിലാണ് പ്രതിക്ക് അഞ്ച് വർഷം കഠിന തടവും ഇരുപത്തയ്യായിരം രൂപ പിഴയ്ക്കും തിരുവനന്തപുരം അതിവേഗ സ്‌പെഷ്യൽ കോടതി ശിക്ഷിച്ചത്. മണക്കാട് കാലടി സ്വദേശി വിജയകുമാറി(54)നെയാണ് ജഡ്ജി ആർ. ജയകൃഷ്ണൻ ശിക്ഷിച്ചത്. പിഴ തുക അടച്ചില്ലെങ്കിൽ ആറ് മാസം കൂടുതൽ തടവ് അനുഭവിക്കണം.\n2020 നവംബർ 26നാണ് കേസിനാസ്പദമായ സംഭവം നടന്നത്. കുട്ടി തുമ്പയിലുള്ള വീട്ടിലെ വരാന്തയിൽ നിൽക്കുകയായിരുന്നു. വീട്ടുജോലിക്ക് വന്ന പ്രതി കുട്ടിയെ ബലമായി പിടിച്ചതിന് ശേഷം സ്വകാര്യ ഭാഗത്ത് പിടിക്കുകയായിരുന്നു. ഈ സമയം വീട്ടിൽ മറ്റാരോ വന്നതിനാൽ പ്രതി പിടി വിട്ടു. പേടിച്ച് വീടിനകത്തേയ്ക്ക് കുട്ടി ഓടിപ്പോയി.\nഅമ്മയോട് സംഭവം പറയുമ്പോൾ പ്രതി വീടിന്റെ പിൻഭാഗത്ത് വന്നിട്ട് കുട്ടിയെ വീണ്ടും വിളിച്ചു. അമ്മ ഈ സംഭവം കുട്ടിയുടെ അച്ഛനോട് പറഞ്ഞ സമയം പ്രതി കടന്ന് കളഞ്ഞു.സംഭവത്തിനെ കുറിച്ച് വീട്ടുകാർ വിശദമായി ചോദിച്ചപ്പോഴാണ് കുട്ടി വിവരം പറഞ്ഞത്. പ്രതി തന്നെ ബാഡ് ടച്ച് ചെയ്തതിനാൽ പൊലീസിൽ പരാതി നൽകണമെന്ന് കുട്ടി തന്നെ വീട്ടുകാരോട് ആവശ്യപ്പെടുകയായിരുന്നു. തുടർന്നാണ് തുമ്പ പൊലീസ് കേസ് എടുത്തത്.\nകുട്ടിക്ക് സർക്കാർ നഷ്ടപരിഹാരം നൽകണമെന്നും പ്രതി പിഴ തുക നൽക്കുകയാണെങ്കിൽ അത് വാദിക്ക് നൽകണമെന്നും കോടതി ഉത്തരവിലുണ്ട്.\nപറക്കമുറ്റാത്ത മൂന്ന് സഹോദരങ്ങളുടെ ഉത്തരവാദിത്തം ഏറ്റെടുത്ത് 18കാരൻ\nഅച്ഛൻ ശാസിച്ചതിന് 16-കാരൻ ആത്മഹത്യ ചെയ്തു\nവിസ്മയ കേസിൽ കിരൺ കുമാറിനായി പുതിയ അഭിഭാഷകർ\nഇരയുടെ പേര് പരസ്യമാക്കിയത് ഗൂഢാലോചന തന്നെ; ഉഭയകക്ഷി സമ്മത പ്രകാരമുള്ള ലൈംഗിക ബന്ധം നടന്നുവെന്ന ഉപഹർജിയിലെ വെളിപ്പെടുത്തൽ നടിയെ അപമാനിക്കാൻ; ദുബായിലേക്ക് പറന്ന് ലക്ഷ്യമിട്ടത് നേടി വിജയ് ബാബു; മുൻകൂർ ജാമ്യം നിഷേധിച്ചാൽ കുടുങ്ങുമെന്നായപ്പോൾ നാട്ടിൽ എത്താമെന്ന തന്ത്രം; വിജയ് ബാബുവിന് ഹൈക്കോടതി ജാമ്യം നൽകുമോ?\nപോപ്പുലർ ഫ്രണ്ട് റാലിക്കിടെ വിദ്വേഷ മുദ്രാവാക്യം; കുട്ടിയെ തോളിലേറ്റിയ ഈരാറ്റുപേട്ട സ്വദേശി അറസ്റ്റിൽ; ആലപ്പുഴ ജില്ലാ പ്രസിഡന്റ് കസ്റ്റഡിയിൽ; കുട്ടിയുടെ മാതാപിതാക്കളെ പ്രതി ചേർക്കുന്നതിൽ തീരുമാനം പിന്നീട്\nസാധാരണ ഫോർച്യൂണിന്റെ ഭാരം 2500 കിലോ; ബുള്ളറ്റ്പ്രൂഫിലേക്ക് മാറ്റിയപ്പോൾ 3500 കിലോയായി; കൂടിയ ഭാരം താങ്ങാനുള്ള കരുത്ത് ടയറിനുണ്ടോ എന്ന് പരിശോധിക്കാത്തത് പൊട്ടിത്തെറിയായി; ഇത് സമാനതകളില്ലാത്ത സുരക്ഷാ വീഴ്ച; ഗോവ ഗവർണ്ണർ ശ്രീധരൻപിള്ള സഞ്ചരിച്ച കാർ അപകടത്തെ അതിജീവിച്ചത് തലനാരിഴയ്ക്ക്; പൊലീസിന്റെ 'വിഐപി' വാഹനത്തിന് സംഭവിച്ചത് എന്ത്?


നീറ്റ് പരീക്ഷഫലം; മുഴുവൻ മാർക്കും നേടി ഒന്നാം റാങ്ക് പങ്കിട്ട് മൂന്ന് വിദ്യാർത്ഥികൾ | three students scored full mark in NEET Examination\nനീറ്റ് പരീക്ഷഫലം; മുഴുവൻ മാർക്കും നേടി ഒന്നാം റാങ്ക് പങ്കിട്ട് മൂന്ന് വിദ്യാർത്ഥികൾ\nകഴിഞ്ഞ വർഷത്തെ അപേക്ഷിച്ച് വിദ്യാർത്ഥികളുടെ എണ്ണത്തിൽ 1.09 വർദ്ധനവുണ്ടെന്ന് പരീക്ഷ നടത്തുന്ന നാഷണൽ ടെസ്റ്റിംഗ് ഏജൻസി പറഞ്ഞു. ഇവരിൽ 15,44,275 പേർ പരീക്ഷക്ക് ഹാജരായി. 870074 പേർ യോഗ്യത നേടി.\nDelhi, First Published Nov 2, 2021, 11:25 AM IST\nദില്ലി: മെഡിക്കൽ കോഴ്സുകളിലേക്കുള്ള ബിരുദ പ്രവേശനത്തിനായി നടത്തുന്ന ദേശീയതല പ്രവേശന പരീക്ഷയായ നീറ്റ് പരീക്ഷ ഫലം (NEET Examination Result) പ്രഖ്യാപിച്ചു. മൂന്ന് വിദ്യാർത്ഥികൾ പരീക്ഷയിലെ മുഴുവൻ മാർക്കും നേടി (Scored Full Mark). 720 ആണ് ആകെ മാർക്ക്. തെലങ്കാനയിൽ നിന്നുള്ള മൃണാൾ കുത്തേരി, ദില്ലിയിൽ നിന്നുള്ള തൻമയ് ഗുപ്ത, മഹാരാഷ്ട്രയിൽ നിന്നുള്ള കാർത്തിക നായർ എന്നിവരാണ് 720 മാർക്കും നേടി ഒന്നാം റാങ്ക് പങ്കിട്ടെടുത്തത്. neet.nta nic.in, ntaresults.ac.in എന്നീ വെബ്സൈറ്റുകളിൽ സ്കോർ കാർഡ് ലഭ്യമാണ്.\nഓഗസ്റ്റ് 1 ന് നടത്താൻ നിശ്ചയിച്ചിരുന്ന പരീക്ഷ കൊവിഡ് വ്യാപനത്തിന്റെ രണ്ടാം തരംഗത്തെ തുടർന്ന് മാറ്റിവെക്കുകയായിരുന്നു. പിന്നീട് സെപ്റ്റം ബർ 12നാണ് നീറ്റ് പരീക്ഷ നടത്തിയത്. ഒ എം ആർ ഷീറ്റ് ഉപയോഗിച്ചാണ് വിദ്യാർത്ഥികൾ പരീക്ഷയെഴുതിയത്. ഫലം പ്രഖ്യാപിക്കുന്നതിന് മുമ്പ് തന്നെ താത്ക്കാലിക ഉത്തര സൂചിക പുറത്തു വിട്ടിരുന്നു.\nLast Updated Nov 2, 2021, 1:01 PM IST


മദ്യം കിട്ടണമെങ്കില് ഇനി വയസ്സറിയിക്കണം? | Should provide age proof to buy liquor - Malayalam Oneindia\nമദ്യം കിട്ടണമെങ്കില് ഇനി വയസ്സറിയിക്കണം?\nPublished: April 20 2014, 13:39 [IST]\nതിരുവനന്തപുരം: മദ്യം വാങ്ങിക്കണമെങ്കില് അല്ലെങ്കില് തന്നെ ബുദ്ധിമുട്ടാണ്. വരിയില് കാത്തുനില്‍ക്കണം., ചില്ലറ കരുതണം. എന്നാല് ഇനി വയസ്സ് തെളിയിക്കുന്ന സര്‍ട്ടിക്കറ്റ് കൂടി ഹാജരാക്കണം എന്ന് കൂടി വന്നാലോ...\nസംസ്ഥാനത്തെ 'മദ്യമേഖലയെ' കുറിച്ച് പഠനം നടത്തിയ ജസ്റ്റിസ് എം രാമചന്ദ്രന് കമ്മീഷന് റിപ്പോര്‍ട്ടിലാണ് ഇത്തരമൊരു നിര്‍ദ്ദേശം വച്ചിരിക്കുന്നത്. എന്നാല് സംസ്ഥാന സര്‍ക്കാര് ഇക്കാര്യം അംഗീകരിക്കുമോ എന്ന കാര്യത്തില് ഉറപ്പൊന്നുമില്ല.\nസംസ്ഥാനത്തെ മദ്യവില്‍പനക്ക് നിയന്ത്രണം വേണം എന്നതാണ് രാമചന്ദ്രന് കമ്മീഷന് മുന്നോ്ട് വക്കുന്ന പ്രധാന നിര്‍ദ്ദേശം. ബാറുകള്‍ക്ക് താത്കാലിക ലൈസെന്‍സ് നല്‍കാന് പാടില്ലെന്നും കമ്മീഷന് നിര്‍ദ്ദേശിക്കുന്നു.\nമോശം നിലവാരമുള്ള ബാറുകള്‍ക്ക് ലൈസെന്‍സ് പുതുക്കി നല്‍കേണ്ടതില്ലെന്നാണ് നിലവിലെ തീരുമാനം. ഇതിന് പ്രകാരം നാനൂറിലധികം ബാറുകള് ഇപ്പോള് പൂട്ടിക്കിടക്കുകയാണ്. നിലവാരം ഉയര്‍ത്താതെ ഈ ബാറുകള്‍ക്ക് ലൈസെന്‍സ് നല്‍കരുതെന്നാണ് കമ്മീഷന്റെ നിര്‍ദ്ദേശം. ത്രീ സ്റ്റാര് പദവിയുള്ളവര്‍ക്ക് മാത്രം ബാര് ലൈസെന്‍സ് നല്‍കിയാല് മതിയത്രെ...\nമദ്യശാലകളുടെ പ്രവര്‍ത്തന സമയം പുന:ക്രമീകരിക്കാനും ജസ്റ്റിസ് രാമചന്ദ്രന് കമ്മീഷന് ആവശ്യപ്പെടുന്നുണ്ട്. ബാറുകള് രാവിലെ 11.30 മുതല് രാത്രി 10 മണി വരെ പ്രവര്‍ത്തിച്ചാല് മതി. കള്ളുഷാപ്പുകള്‍ക്ക് രാവിലെ 8 മുതല് രാത്രി 8 വരെ പ്രവര്‍ത്തിക്കാം.\nമലയാളികളുടെ കള്ളുകുടി അവസാനിപ്പിക്കാമെന്ന പ്രതീക്ഷയൊന്നും രാമചന്ദ്രന് കമ്മീഷനില്ല. അതുകൊണ്ട് വീര്യം കുറഞ്ഞ മദ്യം, ഷോപ്പുകളില് കൂടുതല് എത്തിക്കണമെന്നാണ് കമ്മീഷന്റെ ആവശ്യം.\nഎന്നാല് ജസ്റ്റിസ് രാമചന്ദ്രന് കമ്മീഷന്റെ ശുപാര്‍ശകള് അംഗീകരിക്കാന് സര്‍ക്കാരിനും എക്‌സൈസ് വകുപ്പിനും ബുദ്ധിമുട്ടുണ്ട്. ബാറുകള്‍ക്ക് താത്കാലിക ലൈസെന്‍സ് നല്‍കാനാണ് ഇപ്പോള് എക്‌സൈസ് വകുപ്പിന്റെ തീരുമാനം. മാത്രമല്ല, കമ്മീഷന്റെ റിപ്പോര്‍ട്ടില് പറയുന്ന പല കാര്യങ്ങളും സര്‍ക്കാരിന്റെ മദ്യ നയത്തിന് വിരുദ്ധമാണെന്നും അഭിപ്രായമുണ്ട്.\nliquor policy age bar excise kerala മദ്യം പ്രായം ബാര് എക്സൈസ് കേരളം\nShould provide age proof to buy liquor.\nStory first published: Sunday, April 20, 2014, 13:39 [IST]


അമ്മ മാനസികാരോഗ്യ കേന്ദ്രത്തില്; അച്ഛനെ മരണം തട്ടിയെടുത്തു; ഇന്ന് ആരും കൊതിക്കുന്ന ഡോക്ടര് പദവിയുടെ സ്വപ്നതിളക്കത്തില്; തോറ്റു കൊടുക്കാതെ പൊരുതിയ മഞ്ജുഷയുടെ ജീവിതകഥ ഇങ്ങനെ | Kairali News | kairalinewsonline.com\nഅമ്മ മാനസികാരോഗ്യ കേന്ദ്രത്തില്. ഏ‍ഴു വര്‍ഷം മുമ്പ് അച്ഛനെ മരണം തട്ടിയെടുത്തു. ഇന്ന് ആരും കൊതിക്കുന്ന ഡോക്ടറര് പദവിയുടെ സ്വപ്നതിളക്കത്തിലാണ് മഞ്ജുഷ. ദാരിദ്രത്തിനും ദുരിതത്തിനും വിധിക്കും പിടികൊടുക്കാതെ മഞ്ജുഷ നാളെ ഡോക്ടറാകും.\nനീറ്റ് പരീക്ഷയില് പട്ടികജാതി വിഭാഗത്തില് 77-ാം റാങ്കുകാരി മഞ്ജുഷ ആലപ്പുഴ മംഗലം കാഞ്ഞിരംചിറയിലെ വീട്ടില് അതിയായ സന്തോഷത്തിലാണ്. എസ്.എസ്.എല്.സിക്കും പ്ലസ് ടുവിനും എല്ലാ വിഷയത്തിനും എ പ്ലസ് നേടിയ മഞ്ജുഷ ദുരിതങ്ങള്‍ക്ക് കീ‍ഴടങ്ങാന് തയ്യാറായിരുന്നില്ല. നാട്ടുകാര് തുണയോടെ മിടുക്കിയായ അവള് പഠിച്ചു.\nപുരുഷോത്തമന്റെയും ചെല്ലമ്മയുടെയും ഇളയമകളാണ് മഞ്ജുഷ. ലോട്ടറി വില്‍പനക്കാരനായിരുന്ന അച്ഛന് പുരുഷോത്തമന് ഏഴു വര്‍ഷം മുമ്പാണ് ഹൃദയാഘാതം മൂലം മരിച്ചത്. കുടുംബത്തിന്‍റെ ത്രാണിയായിരുന്ന പുരുഷോത്തമന്‍റെ മരണത്തോടെ കുടുംബത്തിന്‍റെ ഉപജീവന മാര്‍ഗം നിലച്ചു.\nജീവിതം മുന്നോട്ട് പോകാതെ വന്നപ്പോള് അമ്മ ചെല്ലമ്മ ലോട്ടറി വില്‍പനയ്ക്കിറങ്ങി. നാലു വര്‍ഷം മുമ്പ് ആലപ്പുഴ കെഎസ്ആര്‍ടിസി ബസ് സ്റ്റാന്‍ഡിനടുത്തുവച്ചുണ്ടായ വാഹനാപകടത്തില് പരുക്കേറ്റ ചെല്ലമ്മയ്ക്ക് പിന്നീട് സ്വാഭാവിക ജീവിതത്തിലേക്ക് തിരിച്ചു വരാന് ക‍ഴിഞ്ഞില്ല. ഇടിയുടെ ആഘാതം മാനസികമായി തളര്‍ത്തി. മോനിപ്പള്ളിയിലെ മാനസികാരോഗ്യ കേന്ദ്രത്തില് ചികിത്സയിലാണ് ഇപ്പോള്. മഞ്ജുഷയുടെ സഹോദരി മഹേശ്വരി വിവാഹിതയായണ്.\nനാട്ടുകാരുടേയും ഫാ. പുതുശേരിയും സഹായത്തോടെ പുതിയ മേഖലകള് കീ‍ഴടക്കാന് ഒരുങ്ങുകയാണ് മഞ്ജുഷ.\nTags: LifestylemanjushaNEET Exam


കോഴിക്കോട്: ഭീകരസംഘടനയായ ഐ.എസിനെക്കുറിച്ച് മോശമായി ഒന്നും പറയാത്തത് ഭയന്നിട്ടല്ലെന്ന് ഭീകരരുടെ തടവില് നിന്നും മോചിതനായ ഫാദര് ടോം ഉഴുന്നാല്. മോശമായി പറയാന് ഒന്നുമില്ലെന്നും അദ്ദേഹം വ്യക്തമാക്കി.\nകോഴിക്കോട് പൗരാവലി നല്‍കിയ സ്വീകരണത്തില് സംസാരിക്കുകയായിരുന്നു അദ്ദേഹം.\nതടവിലാക്കിയവരെക്കുറിച്ച് മോശമായി പറയാത്തതില് പലര്‍ക്കും പരിഭവമുണ്ട്. മോശമായി പറയാന് ഒന്നുമില്ല. അത് പേടിച്ചിട്ടോ ഏതെങ്കിലും സിന്‍ഡ്രോം ഉള്ളതിനാലോ അല്ലെന്നും അദ്ദേഹം പറഞ്ഞു.\nതന്റെ കണ്‍മുന്നില് വച്ചാണ് അവര് രണ്ട് കന്യാസ്ത്രീകളെ കൊന്നത്. എന്നിട്ടും അവര് തന്നെ ഒന്നും ചെയ്തില്ല. താന് വിശ്വസിക്കുന്ന ദൈവം അവരുടെയുള്ളില് സ്പര്‍ശിച്ചു എന്നാണ് അതിന്റെ അര്‍ത്ഥമെന്നും അദ്ദേഹം അഭിപ്രായപ്പെട്ടു.\nവീഡീയോ ദൃശ്യങ്ങളില് ശരീരം ക്ഷീണിച്ചതായി കാണുന്നത് പ്രമേഹമുള്ളതുകൊണ്ടാണ്. ഭീകരരുടെ കസ്റ്റഡിയില് ഇരിക്കെ ഒരിക്കല്‍പോലും പട്ടിണി കിടക്കാന് അവര് അനുവദിച്ചിട്ടില്ല. പേടിക്കേണ്ട എന്നു പറഞ്ഞാണ് അവര് വീഡിയോ ദൃശ്യങ്ങള് ചിത്രീകരിക്കാന് തുടങ്ങിയത്. അവര് പറയാന് പറഞ്ഞ കാര്യങ്ങളാണ് വീഡിയോയില് പറഞ്ഞത്. അല്ലാതെ അവര് ചെയ്ത ദ്രോഹം താന് മറച്ചുവച്ച് സംസാരിച്ചതല്ലെന്നും ടോം ഉഴുന്നാല് പറഞ്ഞു.\nAlso Read:ജോസഫ് മുണ്ടശേരിയെ അറിയാത്ത അനില് അക്കര; മുണ്ടശ്ശേരിയെ എന്.കെ ശേഷനാക്കിയ അനില് അക്കരക്കെതിരെ സോഷ്യല്‍മീഡിയ\nഒരു രാജ്യത്തിനും യുദ്ധത്തിലൂടെ സമാധാനം കൊണ്ടുവരാന് കഴിഞ്ഞിട്ടില്ല. അതുപോലെ തീവ്രവാദത്തെയും ബോംബുകളും ബുള്ളറ്റുകളും ഉപയോഗിച്ച് തുടച്ചുമാറ്റാന് കഴിയില്ലെന്നും അദ്ദേഹം പറഞ്ഞു.\nരാജ്യത്തെ എല്ലാമതത്തില്‍പ്പെട്ട വിശ്വാസികളുടെയും പ്രാര്‍ത്ഥനയാണ് തന്റെ മോചനത്തിലേക്കു നയിച്ചതെന്നും അദ്ദേഹം പറഞ്ഞു. ‘എന്നെ പെട്ടെന്ന് മോചിപ്പിക്കാനും എന്റെ ആരോഗ്യത്തിനും വേണ്ടി പ്രാര്‍ത്ഥിച്ച എല്ലാവര്‍ക്കും നന്ദി’ അദ്ദേഹം പറഞ്ഞു.\nമാനവനന്മയ്‌ക്കെതിരെയാണ് വിവിധ വിഭാഗങ്ങളില്‍പ്പെട്ട ഭീകരവാദികള് പ്രവര്‍ത്തിക്കുന്നതെന്ന് പരിപാടിയില് പങ്കെടുത്തുകൊണ്ട് മുസ്‌ലിം ലീഗ് ജില്ലാ പ്രസിഡന്റ് പാണക്കാട് സാദിഖലി ശിഹാബ് തങ്ങള് പറഞ്ഞു.\nഇന്ത്യയുടെ നല്ല അന്താരാഷ്ട്ര ബന്ധങ്ങളാണ് ഫാദര് ടോം ഉഴുന്നാലിനെ മോചിപ്പിക്കാന് സഹായിച്ചതെന്ന് ശശി തരൂര് എം.പി പറഞ്ഞു.


കണ്ണൂര്: കൊവിഡ് പ്രതിരോധത്തിന്റെ ഭാഗമായി സംസ്ഥാന തലത്തില് ലോക്ക്ഡൗണ് പ്രഖ്യാപിക്കപ്പെട്ട സാഹചര്യത്തില് ജനങ്ങള്‍ക്ക് താങ്ങാവാന് കോള് സെന്ററുമായി കണ്ണൂര് കോര്‍പറേഷന്. ലോക്ക്ഡൗണ് വേളയില് ജനങ്ങള്‍ക്ക് അവശ്യ സാധനങ്ങളുടെ ലഭ്യത ഉറപ്പുവരുത്തുകയെന്ന ലക്ഷ്യത്തോടെ കോര്‍പ്പറേഷന്റെ നേതൃത്വത്തില് കോള് സെന്റര് പ്രവര്‍ത്തനം തുടങ്ങി. അത്യാവശ്യ മരുന്നുകള്, വീട്ടാവശ്യങ്ങള്‍ക്കായുള്ള മത്സ്യവും മാംസവും ഉള്‍പ്പെടെയുള്ള അവശ്യ സാധനങ്ങള്, കൊവിഡ് രോഗികള്‍ക്കുള്ള സഹായം തുടങ്ങിയവ മുടക്കമില്ലാതെ ലഭ്യമാക്കുന്നതിനുള്ള സംവിധാനം കോര്‍പ്പറേഷന് കോള് സെന്റര് വഴി ഒരുക്കിയിട്ടുണ്ട്.\nകോര്‍പ്പറേഷന് പരിധിലുള്ളവര്‍ക്കാണ് നിലവില് ഇതിന്റെ സേവനം ലഭിക്കുക. കോര്‍പ്പറേഷന് കെട്ടിടത്തില് പ്രവര്‍ത്തിക്കുന്ന കോള് സെന്ററില് ജനങ്ങള്‍ക്ക് സേവനങ്ങള് എത്തിക്കുന്നതിനുള്ള പ്രവര്‍ത്തനങ്ങള് ഏകോപിപ്പിക്കുന്നതിന് മൂന്ന് ഷിഫ്റ്റുകളിലായി അഞ്ച് പേര് വീതം 24 മണിക്കൂറും കര്‍മനിരതരാണ്. ആവശ്യക്കാര് സാധനങ്ങള്‍ക്കായി ഫോണില് വിളിച്ച് പറയുന്ന മുറയ്ക്ക് അത് രേഖപ്പെടുത്തി ബന്ധപ്പെട്ട വാര്‍ഡ് കൗണ്‍സിലര്‍ക്ക് ലിസ്റ്റ് കൈമാറുകയാണ് ചെയ്യുന്നത്. ഓരോ വാര്‍ഡ് കൗണ്‍സിലറുടെയും നേതൃത്വത്തില് ആറു പേരടങ്ങുന്ന സന്നദ്ധപ്രവര്‍കരുടെ സംഘം ഇവ സമാഹരിച്ച് വീടുകളില് എത്തിച്ച് നല്‍കും.\nസാധനങ്ങള്‍ക്കും സേവനങ്ങള്‍ക്കുമായി കോള് സെന്ററിലെ 8075195462, 8075464303, 8075441507, 7012841616 എന്നീ നമ്പറുകളിലേക്ക് വിളിക്കാം. മുരുന്നുകള് ലഭിക്കുന്നതിന് ഡോക്ടറുടെ കുറിപ്പ് ഉള്‍പ്പെടെയുള്ള വിവരങ്ങള് 8075333370 എന്ന നമ്പറിലേക്ക് വാട്സ് ആപ്പ് സന്ദേശം അയച്ചാല് മതിയാവും. ഇതേ മാതൃകയില് ജില്ലയിലെ നഗരസഭകളിലും ഗ്രാമ പഞ്ചായത്തുകളിലും ഹോം ഡെലിവറി സംവിധാനങ്ങള് സജ്ജമാക്കിയിട്ടുണ്ട്. വാര്‍ഡ് അംഗങ്ങളുടെ നേതൃത്വത്തില് വളണ്ടിയര് സേവനം ഉപയോഗപ്പെടുത്തിയാണ് ഇവിടങ്ങളില് അവശ്യ സാധനങ്ങള് വീടുകളിലെത്തിക്കുന്നത്.


കഴക്കൂട്ടം തെരഞ്ഞെടുത്തത് വിശ്വാസ സമൂഹത്തെ വഞ്ചിച്ച കടകംപളളിയെ നേരിടാന്: ശോഭാ സുരേന്ദ്രൻ | bjp candidate sobha surendran against kadakampally surendran\nകഴക്കൂട്ടം തെരഞ്ഞെടുത്തത് വിശ്വാസ സമൂഹത്തെ വഞ്ചിച്ച കടകംപളളിയെ നേരിടാന്: ശോഭാ സുരേന്ദ്രൻ\nശബരിമല വിഷയം സജീവമായി ഉയര്‍ത്തിയാണ് ശോഭാ പ്രചാരണത്തിലേക്ക് ഇറങ്ങുന്നത്. ശോഭാ സുരേന്ദ്രന് തെരഞ്ഞെടുപ്പ് പര്യടനം തുടങ്ങിയത് കാര്യവട്ടം ധര്‍മ്മശാസ്താ ക്ഷേത്രത്തില് നിന്നാണ്.\nThiruvananthapuram, First Published Mar 18, 2021, 8:19 PM IST\nതിരുവനന്തപുരം: നിയമസഭാ തെരഞ്ഞെടുപ്പില് മത്സരിക്കാന് കഴക്കൂട്ടം നിയോജക മണ്ഡലം തെരഞ്ഞെടുത്തത് വിശ്വാസ സമൂഹത്തെ വഞ്ചിച്ച കടകംപളളി സുരേന്ദ്രനെ നേരിടാനാണെന്ന് ബിജെപി സ്ഥാനാര്‍ത്ഥി ശോഭാ സുരേന്ദ്രൻ. ശബരിമല വിഷയം സജീവമായി ഉയര്‍ത്തിയാണ് ശോഭാ പ്രചാരണത്തിലേക്ക് ഇറങ്ങുന്നത്. ശോഭാ സുരേന്ദ്രന് തെരഞ്ഞെടുപ്പ് പര്യടനം തുടങ്ങിയത് കാര്യവട്ടം ധര്‍മ്മശാസ്താ ക്ഷേത്രത്തില് നിന്നാണ്. അണികൾ ശരണം വിളിച്ചാണ് ശോഭാ സുരേന്ദ്രനെ സ്വീകരിച്ചത്.\nശബരിമല വിഷയത്തിൽ സുപ്രീം കോടതിയിലെ സത്യവാങ്മൂലം തിരുത്താൻ മുഖ്യമന്ത്രി തയ്യാറാകുമോയെന്ന് ശോഭാ സുരേന്ദ്രന് ചോദിക്കുന്നു. കേരളത്തിലെ എല്ലാ ബി ജെ പി നേതാക്കളുടെയും പിന്തുണ തനിക്കുണ്ടെന്ന് ശോഭ ഏഷ്യാനെറ്റ് ന്യൂസിനോട് പറഞ്ഞു. സജീവ പ്രവര്‍ത്തനത്തില് നിന്നും എട്ട് മാസം മാത്രമാണ് മാറിനിന്നത്. 33 വർഷത്തെ പ്രവർത്തന പരിചയമുണ്ട് തനിക്കെന്നും ശോഭ സുരേന്ദ്രന് പറഞ്ഞു. അതേ സമയം ശബരിമല തൊടാതെ വികസനം ചർച്ചയാക്കാൻ ഉദ്ദേശിക്കുന്നതെന്നാണ് ഇടത് സ്ഥാനാർത്ഥി കടകംപള്ളി സുരേന്ദ്രൻറെ പ്രതികരണം.\nഗ്രൂപ്പ് പോരിനും അനിശ്ചിതത്വത്തിനൊടുവിലാണ് ശോഭാ സുരേന്ദ്രന് കഴക്കൂട്ടത്ത് ബിജെപി സ്ഥാനാര്‍ത്ഥിയാകുന്നത്. വി മുരളീധരന് വിഭാഗം അവഗണിച്ചിട്ടും സ്ഥാനാര്‍ത്ഥിയാകാന് കഴിഞ്ഞതോടെ പാര്‍ട്ടിക്കുള്ളില് കരുത്ത് തെളിയിച്ചാണ് ശോഭ ഇറങ്ങുന്നത്. കഴക്കൂട്ടത്ത് ഇത്തവണ ശക്തമായ ത്രികോണ പോരാട്ടമെന്ന് കടകംപള്ളി സുരേന്ദ്രനും വ്യക്തമാക്കുന്നു. അഞ്ച് വര്‍ഷം കൊണ്ട് ആറായിരം വോട്ടില് നിന്നും 42000ത്തിലേക്കുള്ള വോട്ടുവളര്‍ച്ചയാണ് ബിജെപിക്ക് ആത്മവിശ്വാസം നല്‍കുന്ന ഘടകം. എന്നാല് തദ്ദേശ തെരഞ്ഞെടുപ്പില് ബിജെപിയെക്കാളും പതിനാലായിരം വോട്ടിന്റെ മേല്‍ക്കൈ മണ്ഡലത്തില് എല്‍ഡിഎഫിനുണ്ട്.\nLast Updated Mar 18, 2021, 8:19 PM IST\nറജീബ് ബാനർജിയും ബിജെപി വിടുന്നു? തൃണമൂലിലേക്ക് കൂടുതൽ പേർ തിരിച്ചെത്തുമെന്ന മമതയുടെ പ്രഖ്യാപനം ശരിയോ?\nപശ്ചിമബംഗാളില് രാഷ്ട്രപതി ഭരണം വേണമെന്ന ബിജെപി നിലപാട്; എതിര്‍പ്പുമായി ബിജെപി നേതാവ്


കൊടകരയില് ലക്ഷങ്ങളുടെ കൃഷി നാശം; കാല് ലക്ഷം നേന്ത്രവാഴകള് ഒടിഞ്ഞുവീണു\nThu Feb 21 2019 20:33:58 GMT+0530 (IST)\nകൊടകര: കൊടകരയിലും പരിസര പ്രദേശങ്ങളിലും കഴിഞ്ഞ ദിവസം ആഞ്ഞടിച്ച കാറ്റ് കാര്‍ഷികമേഖലയില് വരുത്തിയത് ലക്ഷങ്ങളുടെ നഷ്ടം . കൊടകര, മറ്റത്തൂര്, പറപ്പൂക്കര പഞ്ചായത്തുകളിലായി എഴുപതുലക്ഷത്തോളം രൂപയുടെ കാ ര്‍ഷിക വിളകള് നശിച്ചതായാണ് പ്രാഥമിക വിലയിരുത്തല്.\nതെങ്ങ്, ജാതി, കവുങ്ങ്,വാഴ തുടങ്ങിയ വിളകളാണ് കാറ്റില് വ്യാപകമായി നശിച്ചത്. ഏറ്റവും കൂടുതല് നാശം നേരിട്ടത് നേന്ത്രവാഴകര്‍ഷകര്‍ക്കാണ്. കാല്‍ലക്ഷത്തോളം നേന്ത്രവാഴകള് ഈ മേഖലയില് കാറ്റില് നശിച്ചതായാണ് വിവിധ കൃഷിഭവനുകളിലെ കണക്കുകള് സൂചിപ്പിക്കുന്നത്. ജൂണ് ആദ്യത്തോടെ വിളവെടുക്കാന് പാകമാകേണ്ട ആയിരക്കണക്കിന് വാഴക്കുലകള് കാറ്റില് ഒടിഞ്ഞു നശിച്ചിട്ടുണ്ട്. ഓണവിപണി ലക്ഷ്യമിട്ട് കൃഷിചെയ്ത വാഴകളും കാറ്റില് നിലംപൊത്തി. പറപ്പൂക്കര പഞ്ചായത്തിലെ പന്തല്ലൂര് പ്രദേശത്തുള്ള വാഴകര്‍ഷകര്‍ക്കാണ് കൂടുതല് നാശം നേരിട്ടത്. കൊടകര പഞ്ചായത്തിലെ വല്ലപ്പാടി, അഴകം, പെരിങ്ങാംകുളം, പേരാമ്പ്ര, കാവില്‍പ്പാടം എന്നിവിടങ്ങളിലും മറ്റത്തൂര് പഞ്ചായത്തിലെ കാവനാട്, മറ്റത്തൂര് പടിഞ്ഞാറ്റുമുറി,വാസുപുരം, ഇത്തുപ്പാടം പ്രദേശങ്ങളിലും വാഴകള് ഒടിഞ്ഞുവീണു നശിച്ചു. ബാങ്കില് നിന്നും സഹകരണ സ്ഥാപനങ്ങളില് നിന്നും വന്‍തുക വായ്പയെടുത്തും ഭൂമി പാട്ടത്തിനെടുത്തും ഏറെ പ്രതീക്ഷകളോടെ വാഴകൃഷിയിറക്കിയ കര്‍ഷകരെ വേനല്‍മഴ ചതിച്ചു.\nപല കര്‍ഷകരുടേയും വാഴകള് പൂര്‍ണമായും കൊടകര പഞ്ചായത്തിലെ കാവില്‍പാടത്തും പെരിങ്ങാംകുളത്തുമായി നാലായിരം നേന്ത്രവാഴകള് കൃഷി ചെയ്ത രണ്ടുകൈ സ്വദേശി വലരിയില് ബേബി എന്ന കര്‍ഷകന്റെ മുഴുവന് വാഴകളും കാറ്റില് നശിച്ചു.\nബേബി പെരിങ്ങാംകുളത്ത് കൃഷി ചെയ്ത രണ്ടായിരത്തോളം ആറ്റുനേന്ത്രനും കാറ്റ് നശിപ്പിച്ചു. ഒരു മാസം കൂടി കഴിഞ്ഞാല് വിളവെടുപ്പിനു പാകമാകേണ്ട വാഴകള് കാറ്റില് ഒടിഞ്ഞുനശിച്ചതോടെ പത്തുലക്ഷത്തോളം രൂപയുടെ നഷ്ടമാണ് തനിക്ക് ഉണ്ടായതെന്ന് ബേബി പറഞ്ഞു. പരിയാരത്തുള്ള ബാങ്കില് നിന്ന് വന്‍തുക വായ്പയെടുത്ത് കൃഷിയിറക്കിയ ബേബി വായ്പ തിരിച്ചടക്കാന് വഴി കാണാതെ വിഷമിക്കുകയാണ്. കൃഷി നാശം നേരിട്ടവര്‍ക്ക് അടിയന്തിര ധനസഹായം നല്‍കാനും കാര്‍ഷിക വായ്പ എഴുതിതള്ളാനും നടപടി ഉണ്ടാകണമെന്ന് കര്‍ഷകര് ആവശ്യപ്പെട്ടു.


സ്പീക്കറെ ചോദ്യം ചെയ്യാമെന്ന് നിയമോപദേശം; പക്ഷേ വൈകും | Metro Journal Online\nഡോളര് കടത്ത് കേസില് നിയമസഭാ സ്പീക്കര് പി.ശ്രീരാമകൃഷ്ണനെ ചോദ്യം ചെയ്യാമെന്ന് കസ്റ്റംസിന് നിയമോപദേശം ലഭിച്ചു. പക്ഷേ ചോദ്യം ചെയ്യനിലായി ഫെബ്രുവരി വരെ കാത്തിരിക്കേണ്ടിവരും.\nകസ്റ്റംസ് ചട്ടങ്ങള് പ്രകാരം സ്പീക്കറെ ചോദ്യം ചെയ്യുന്നതിന് മറ്റു നിയമതടസങ്ങള് ഒന്നുമില്ലെന്നാണ് അസിസ്റ്റന്റ് സോളിസിറ്റര് ജനറല് നിയമോപദേശം നല്‍കിയിരിക്കുന്നത്.\nചരിത്രത്തില് ആദ്യമായാണ് നിയമസഭാ സ്പീക്കറെ ഏതെങ്കിലും ഒരു അന്വേഷണ ഏജന്‍സി ചോദ്യം ചെയ്യാന് വിളിപ്പിക്കുന്നത്. അതിനാല് ചട്ടങ്ങളില് വ്യക്തത കുറവുണ്ട്. നിയമ തടസം ഇല്ലെന്നു വ്യക്തമായ സാഹചര്യത്തില് നിയമസഭാ സമ്മേളനം അവസാനിക്കുന്ന ജനവരി 22ന് പി.ശ്രീരാമകൃഷ്ണന് കസ്റ്റംസ് നോട്ടീസ് നല്‍കിയേക്കും. നിയമസഭ അവസാനിച്ച ശേഷവും നടപടിക്രമങ്ങള് പൂര്‍ത്തിയാക്കാന് ഒരാഴ്ചയെങ്കിലും വേണ്ടി വരുമെന്നതിനാല് ചോദ്യം ചെയ്യല് ഫെബ്രുവരി ആദ്യത്തിലാകും നടക്കുക. കസ്റ്റംസ് സംഘം തിരുവനന്തപുരത്തെത്തി ചോദ്യം ചെയ്യാനാണ് സാധ്യത.\nനേരത്തെ അസിസ്റ്റന്റ് പ്രൈവറ്റ് സെക്രട്ടറിയെ ചോദ്യം ചെയ്യാന് വിളിപ്പിച്ചപ്പോള് സ്പീക്കറുടെ അനുമതി വേണമെന്ന് നിയമസഭാ സെക്രട്ടറി കസ്റ്റംസിന് കത്ത് നല്‍കിയിരുന്നു. അതുകൊണ്ട് നിയമക്കുരുക്ക് ഒഴിവാക്കാന് സ്പീക്കറുടെ വീട്ടിലെ വിലാസത്തില് സമന്‍സ് അയക്കാനാണ് കസ്റ്റംസിന്റെ നീക്കം.\n← വാളയാർ കേസ് സി.ബി.ഐക്ക് വിട്ടു\nസിനിമാ മേഖലക്ക് ആശ്വാസം; വിനോദ നികുതി ഒഴിവാക്കും: തിയെറ്റർ തുറക്കാൻ സാധ്യത →\nGallery image with caption: ബാർ കോഴക്കേസ് അന്വേഷിച്ചാൽ ചെന്നിത്തല പ്രതിയാകും; തന്നെ ചൊറിഞ്ഞാൽ ചെന്നിത്തല കുടുങ്ങും: ബിജു രമേശ് 18th January 2021\nGallery image with caption: തിരുവനന്തപുരത്ത് വാഹനപരിശോധനക്കിടെ പോലീസിനെ ആക്രമിച്ച് സൈനികൻ; എസ് ഐയുടെ കൈ ഒടിഞ്ഞു 18th January 2021


thief escaped in train\nപ്രവാസി മലയാളി എയര്‍പോര്‍ട്ടില് കുഴഞ്ഞുവീണ് മരിച്ചു\nThursday 28th July 2011 11:57am\nകൈവിലങ്ങുമായി ട്രെയിനില് നിന്ന് ചാടി പ്രതി രക്ഷപ്പെട്ടു\nThursday 28th July 2011 11:49am\nതിരുവനന്തപുരം: കൈവിലങ്ങ് വെച്ച് കൊണ്ടുപോവുകയായിരുന്ന പൂജപ്പുര ജയിലിലെ വിചാരണത്തടവുകാരന് ട്രെയിന് യാത്രയ്ക്കിടെ പൊലീസിനെ വെട്ടിച്ച് ചാടി രക്ഷപ്പെട്ടു. കാസര്‍കോട് കമ്പള പൊലീസ് സ്‌റ്റേഷനിലെ ഒരു കേസിലെ പ്രതി ബാവ എന്നു വിളിക്കുന്ന ലോകേഷ് (28) ആണ് ഇന്ന് പുലര്‍ച്ചെ 4.40 ന് വര്‍ക്കലയ്ക്കടുത്ത് നിന്ന് രക്ഷപ്പെട്ടത്.\nമോഷണകേസില് ശിക്ഷിക്കപ്പെട്ട് പൂജപ്പുര സെന്‍ട്രല് ജയിലില് കഴിയുകയായിരുന്ന ഇയാളെ കാസര്‍കോഡ് കോടതിയിലെ മറ്റൊരു കേസിലെ വിചാരണക്ക് കൊണ്ടുപോയി മടങ്ങും വഴിയാണ് രക്ഷപ്പെട്ടത്. സിറ്റി എ.ആര്. ക്യാമ്പിലെ കിരണ്, അന്‍സര് എന്നീ പൊലീസുകാര്‍ക്കൊപ്പമായിരുന്നു യാത്ര. കോടതിയില് ഹാജരാക്കി മംഗലപുരം എക്‌സ്പ്രസ്‌സില് തിരിച്ചുകൊണ്ടുവരവെ പൊലീസുകാര് ഉറങ്ങിപ്പോയ സമയം നോക്കിയാണ് പ്രതി രക്ഷപ്പെട്ടതെന്നാണ് സൂചന.\nഒരു കൈയില് വിലങ്ങുണ്ടായിരുന്ന ബാവ വര്‍ക്കല സ്‌റ്റേഷന് വിട്ടതും ട്രെയിന് ചാടി രക്ഷപ്പെടുകയായിരുന്നു. തിരുവനന്തപുരം സെന്‍ട്രല് റെയില്‍വേ സ്‌റ്റേഷനില് എത്തിയപ്പോഴാണ് പൊലീസുകാര് പ്രതി ചാടിപ്പോയ കാര്യംപോലും അറിയുന്നത്. ഇവര് വിവരം തമ്പാനൂര് പൊലീസില് അറിയിച്ചശേഷം വര്‍ക്കല പൊലീസില് പരാതി നല്‍കി.\nട്രെയിനില് നിന്നും ചാടിയ പ്രതിചെക്കാല വിളാകം ജംഗ്ഷനിലെത്തി സമീപത്തെ കടക്കാരനോട് ടാക്‌സി കിട്ടുമോയെന്ന് അന്വേഷിച്ചതായി വിവരമുണ്ട്. മുണ്ടും നീലഷര്‍ട്ടുമാണ് വേഷം. പൊലീസ് എല്ലാ സ്ഥലത്തും സന്ദേശം നല്‍കി അന്വേഷണമാരംഭിച്ചിട്ടുണ്ട്.


കോവിഡ്-19 ( കൊറോണ വൈറസ് ) മരണം 3000 കടന്നു. | Amrita TV Stories\nHome Health & Fitness കോവിഡ്-19 ( കൊറോണ വൈറസ് ) മരണം 3000 കടന്നു.\nകോവിഡ്-19 ( കൊറോണ വൈറസ് ) ബാധിച്ച് ലോകത്ത് മരണം 3000 കടന്നു.\n65 രാജ്യങ്ങളിലായി 87,652 പേർക്ക് രോഗം സ്ഥിരീകരിച്ചതോടെ ലോകരാഷ്ട്രങ്ങൾ കൂടുതൽ ശക്തമായ പ്രതിരോധനടപടികളിലേക്ക് നീങ്ങുകയാണ്.\n69 പേർക്ക് രോഗംബാധിച്ച യു.എസിൽ കഴിഞ്ഞദിവസം ഒരാൾ മരിച്ചു. ഇതേത്തുടർന്ന് ട്രംപ് ഭരണകൂടം യാത്രാനിരോധനം കൂടുതൽ കർശനമാക്കി. ദക്ഷിണകൊറിയയിൽ 3736 പേർക്കാണ് രോഗബാധ. 20 പേർ മരിച്ചു. ചൈനയ്ക്കും ദക്ഷിണകൊറിയയ്ക്കും പുറമേ ഇറ്റലിയിലും രോഗബാധിതർ ആയിരം കടന്നു. അവിടെ 1128 രോഗികളിൽ 29 പേരും ഇറാനിൽ 978-ൽ 54 പേരും മരിച്ചതോടെ ലോകാരോഗ്യസംഘടനയും കർശന ജാഗ്രതാനിർദേശം പുറപ്പെടുവിച്ചു.\nഇറാൻ, ഇറ്റലി, ദക്ഷിണകൊറിയ എന്നിവിടങ്ങളിൽനിന്നുള്ളവർക്കാണ് യു.എസ്. കർശന യാത്രാനിയന്ത്രണങ്ങൾ ഏർപ്പെടുത്തിയിട്ടുള്ളത്. 14 ദിവസം ഇറാനിൽ താമസിച്ചവർക്കും യു.എസിലേക്ക് യാത്രാവിലക്ക് ഏർപ്പെടുത്തുന്നതായി യു.എസ്. വൈസ് പ്രസിഡന്റ് മൈക്ക് പെൻസ് പറഞ്ഞു. ഇറ്റലി, ദക്ഷിണകൊറിയ എന്നിവിടങ്ങളിലെ വൈറസ് ബാധിത പ്രദേശങ്ങൾ സന്ദർശിക്കരുതെന്ന് പൗരന്മാർക്ക് മുന്നറിയിപ്പും നൽകി.\nവാഷിങ്ടൺ സ്റ്റേറ്റിലെ കിങ് കൗണ്ടിയിൽ 50 വയസ്സ് പ്രായമുള്ളയാളാണ് കഴിഞ്ഞദിവസം വൈറസ് ബാധിച്ച് ചികിത്സയിലിരിക്കെ മരിച്ചത്. ഓസ്ട്രേലിയയിലും കഴിഞ്ഞദിവസം ആദ്യമരണം റിപ്പോർട്ടുചെയ്തു. ജപ്പാൻ പിടിച്ചുവെച്ച ആഡംബരക്കപ്പൽ ഡയമണ്ട് പ്രിൻസസിലുണ്ടായിരുന്ന എഴുപത്തിയെട്ടുകാരനാണ് പെർത്തിലെ ആശുപത്രിയിൽ മരിച്ചത്.\nചൈനയിൽ 35 പേരും ദക്ഷിണകൊറിയയിൽ മൂന്നുപേരും ഇറാനിൽ പതിനൊന്നുപേരും ജപ്പാൻ, തായ്ലാൻഡ്, ഓസ്ട്രേലിയ എന്നിവിടങ്ങളിൽ ഓരോപേർ വീതവുമാണ് കഴിഞ്ഞദിവസം മരിച്ചത്. പുതുതായി രണ്ടുപേർക്കുകൂടി വൈറസ് റിപ്പോർട്ടുചെയ്തതോടെ പാകിസ്താൻ അഫ്ഗാനിസ്താൻ അതിർത്തി അടച്ചു. യൂറോപ്പിലും തെക്കേ അമേരിക്കയിലും മധ്യേഷ്യയിലും വൈറസ് പുതിയ രാജ്യങ്ങളിലേക്കും പടരുകയാണ്.\nPrevious articleഅടുത്ത അധ്യയനവർഷത്തെ പാഠപുസ്തകങ്ങളുടെ സംസ്ഥാനതല വിതരണോദ്ഘാടനം മുഖ്യമന്ത്രി നിർവഹിച്ചു!\nNext articleരുചിമുകുളങ്ങളെ വിരട്ടാൻ ചിക്കൻ പെരട്ട്


അടുത്ത ഐ എസ് എൽ ഓഗസ്റ്റിൽ തന്നെ ആരംഭിക്കും, ലോകകപ്പിന് ഇടവേള | Fanport | Featured News Malayalam\nHome Football Indian Super League അടുത്ത ഐ എസ് എൽ ഓഗസ്റ്റിൽ തന്നെ ആരംഭിക്കും, ലോകകപ്പിന് ഇടവേള\n2022-23 സീസൺ ഐ എസ് എൽ ആരംഭിക്കാൻ ഫുട്ബോൾ ആരാധകർ അധികം കാത്തിരിക്കേണ്ടി വരില്ല. അടുത്ത തവണത്തെ സീസണിൽ ഓഗസ്റ്റിൽ തന്നെ ആരംഭിക്കാൻ ആണ് എഫ് എസ് ഡി എൽ ഉദ്ദേശിക്കുന്നത്. ഐ എസ് എൽ ചരിത്രത്തിലെ ഏറ്റവും നീളമുള്ള സീസണാകും അടുത്തത്. ഒരോ ടീമും 30 മത്സരങ്ങൾ അടുത്ത സീസണിൽ കളിക്കും. അതുകൊണ്ട് ആണ് നവംബറിൽ ലീഗ് തുടങ്ങുന്ന പതിവിൽ നിന്ന് മാറുന്നത്. ഖത്തർ ലോകകപ്പിനായി ലീഗ് ഇടയിൽ ഒരു മാസത്തോളം നിർത്തി വെക്കാനും തീരുമാനം ആയിട്ടുണ്ട്.\nനീണ്ട കാലത്തെ ആരാധകരുടെയും ഫുട്ബോൾ നിരീക്ഷകരുടെയും വിമർശനങ്ങളും കണക്കിലെടുത്താണ് എ ഐ എഫ് എഫും എഫ് സി ഡി എലും ഐ എസ് എല്ലിൽ ഇനി മുതൽ സീസണിൽ ടീമുകൾ ചുരുങ്ങിയത് 30 മത്സരങ്ങൾ എങ്കിലും കളിക്കും എന്ന തീരുമാനത്തിൽ എത്തിയത്. ഈ സീസണാകും ഐ എസ് എല്ലിലെ 20 മത്സരങ്ങൾ മാത്രമുള്ള അവസാന സീസൺ. 2022-23 സീസണിൽ കാര്യങ്ങൾ മെച്ചപ്പെടും. ഇപ്പോൾ ഐ എസ് എല്ലിൽ ടീമുകൾ രണ്ട് തവണയാണ് പരസ്പരം കളിക്കുന്നത്. അത് മാറി അടുത്ത സീസൺ മുതൽ ടീമുകൾ പരസ്പരം മൂന്ന് മത്സരങ്ങൾ കളിക്കും.\n11 ടീമുകൾ ലീഗിൽ ഉള്ളതിനാൽ ലീഗ് ഘട്ടം കഴിയുമ്പോഴേക്ക് ടീമുകൾക്ക് 30 മത്സരങ്ങൾ കളിക്കാൻ ആകും. ഇത്രയും മത്സരങ്ങൾ കളിക്കുന്നത് ടീമുകളെയും താരങ്ങളെയും മെച്ചപ്പെടുത്തും. മാത്രമല്ല എ എഫ് സി ഒരു ക്ലബ് കളിക്കണം എന്ന് ആവശ്യപ്പെടുന്ന അത്ര മത്സരങ്ങളിൽ ക്ലബുകൾക്ക് എത്താനും ഇതു കൊണ്ട് സാധിക്കും. ലീഗ് ഇതോടെ9മാസം നീണ്ടു നിൽക്കുന്ന ഒന്നായി മാറും. അടുത്ത സീസണിൽ റിലഗേഷൻ പ്രൊമോഷനും വരുമെന്ന് നേരത്തെ എഫ് എസ് ഡി എൽ അധികൃതർ പറഞ്ഞിരുന്നു. ഈ സീസൺ പതിവു പോലെ തന്നെ തുടരും\nPrevious articleടി20 ലോകകപ്പിൽ ഏറ്റവും അധികം വിക്കറ്റ് നേടുന്ന താരമായി ഷാക്കിബ് അല് ഹസന്\nNext articleതുടക്കം അസലങ്ക, ഒടുക്കം രജപക്സ, ബംഗ്ലാദേശിന്റെ കഥകഴിച്ച് ശ്രീലങ്ക


MAMPA P.O., ANJARAKKANDI - 670 611\nKannur, 0497- 2852960, 9447752960, 9995993156\nകലാകാരനായ അദ്ധ്യാപകനും സംഘാടകനുമാണ് അഞ്ചരക്കണ്ടി ചന്ദ്രോത്ത് കുഞ്ഞിരാമന്റെയും ചോനാരയില് ലക്ഷ്മിയുടെയും മകനായ ശ്രീ. എ.കെ. സുരേന്ദ്രന്. കഷ്ടപ്പാടുകള് നിറഞ്ഞ ബാല്യകാലമായിരുന്നെങ്കിലും ജ്യേഷ്ഠന്റെ സഹായത്താല് കുടുംബസ്ഥിതി പിന്നീട് മെച്ചപ്പെട്ടു.\nമാമ്പ ഈസ്റ് എല്.പി. സ്കൂള്, ബി.ഇ. എം. യു.പി. സ്കൂള്, അഞ്ചരക്കണ്ടി ഹയര് സെക്കണ്ടറി സ്കൂള് എന്നിവിടങ്ങളിലെ പഠനശേഷം ഇദ്ദേഹം പഴശ്ശിരാജ എന്.എസ്.എസ്. കോളജില്‍നിന്ന് കൊമേഴ്സില് ബിരുദം നേടി. തുടര്‍ന്ന്, തിരുവല്ല ഗവണ്‍മെന്റ് ബേസിക് ട്രെയിനിംഗ് സ്കൂളില്‍നിന്ന് അദ്ധ്യാപകപരിശീലനവും നേടി.\nഅദ്ധ്യാപകപരിശീലനകാലത്ത് കഥാകവിതാമത്സരങ്ങളില് പങ്കെടുത്ത് ഇദ്ദേഹം ധാരാളം സമ്മാനങ്ങള് നേടിയിട്ടുണ്ട്. എഴുത്തില് തത്പരനായ ഇദ്ദേഹം ഭരണപരിഷ്കാരം എന്നൊരു ചെറുകഥ എഴുതി പ്രസിദ്ധീകരിച്ചിരുന്നു. പഠിത്തത്തില് മികവുപുലര്‍ത്തുന്ന വിദ്യാര്‍ത്ഥിയായിരുന്നു സുരേന്ദ്രന്.\nകോളജുകാലഘട്ടത്തില് ഇദ്ദേഹം എസ്.എഫ്.ഐയില് സജീവമായി പ്രവര്‍ത്തിച്ചിരുന്നു. ഇടതുപക്ഷചിന്താഗതി പുലര്‍ത്തിപ്പോരുന്ന ഇദ്ദേഹം ശാസ്ത്രസാഹിത്യപരിഷത്തിന്റെ പ്രവര്‍ത്തനങ്ങളിലും ഭാഗഭാക്കായിരുന്നു. ക്ളബ്ബുകള്, വായനശാലകള് തുടങ്ങി വിവിധ പുരോഗമനകലാസാഹിത്യപ്രസ്ഥാനങ്ങളില് സജീവമാണ്. അഞ്ചരക്കണ്ടി ജൂനിയര് ചേംബറിന്റെ ആദ്യ പ്രസിഡന്റ് സുരേന്ദ്രനായിരുന്നു. 1989 മുതല് മാതൃഭൂമിയുടെ പ്രാദേശികലേഖകനാണ് ഇദ്ദേഹം.\n1985-ല് തളിപ്പറമ്പ് പുളിയൂല് ഗവണ്‍മെന്റ് സ്കൂളില് അദ്ധ്യാപകനായി എംപ്ളോയ്മെന്റ് എക്സ്ചേഞ്ചുവഴി നിയമനം ലഭിച്ച ഇദ്ദേഹം തിരുവട്ടൂര് എയ്ഡഡ് എല്.പി. സ്കൂളിലും അഞ്ചുവര്‍ഷക്കാലം സേവനമനുഷ്ഠിച്ചു. 1990-ല് പി.എസ്.സി. നിയമനത്തിലൂടെ നീര്‍ക്കടവ് ഗവ. ഫിഷറീസ് എല്.പി. സ്കൂളില് ജോലിനേടിയ സുരേന്ദ്രന് തുടര്‍ന്ന് ചാലാട് ഗവ. യു.പി. സ്കൂള്, പുഴാതി ഗവ.യു.പി. സ്കൂള് എന്നിവിടങ്ങളില് ജോലിചെയ്തു. ഇപ്പോള് കണ്ണൂര് താണ മുഴത്തടം ഗവ.യു.പി. സ്കൂളിലെ അദ്ധ്യാപകനാണ്. അദ്ധ്യാപകസംഘടനയായ കെ. എസ്.ടി.ഏയുടെ സജീവപ്രവര്‍ത്തകനാണ് സുരേന്ദ്രന്. കൃത്യനിഷ്ഠയും അച്ചടക്കവുമുള്ള കഴിവുറ്റ അദ്ധ്യാപകനെന്ന ഖ്യാതി ഇതിനോടകം ഇദ്ദേഹം നേടിക്കഴിഞ്ഞിരിക്കുന്നു.\nകലാരംഗത്തും ഇദ്ദേഹം തത്പരനാണ്. കുറെക്കാലം ശാസ്ത്രീയസംഗീതം അഭ്യസിച്ചിരുന്നു. അത്യാവശ്യം കീബോര്‍ഡും കൈകാര്യം ചെയ്യാറുണ്ട്. തബല വായന ഏറെ ഇഷ്ടപ്പെടുന്ന ഇദ്ദേഹം കണ്ണൂര് ആകാശവാണിയിലെ ഡ്രാമ ആര്‍ട്ടിസ്റുകൂടിയാണ്.\nപത്രപ്രവര്‍ത്തകനെന്നനിലയിലും ഇദ്ദേഹം ശ്ളാഘനീയമായ പ്രവര്‍ത്തനമാണ് കാഴ്ചവയ്ക്കുന്നത്. പ്രദേശത്തെ വാര്‍ത്തകളും സംഭവങ്ങളുമെല്ലാം പുറംലോകത്തെ അറിയിക്കാനുള്ള ഉപാധിയായി ഇദ്ദേഹം പത്രപ്രവര്‍ത്തനത്തെ കാണുന്നു.\nചക്കരക്കല്ല് ഫാര്‍മേഴ്സ് ബാങ്ക് ഉദ്യോഗസ്ഥന് പവിത്രന്, കോഴിക്കോട് മാതൃഭൂമി ചീഫ് സബ് എഡിറ്റര് സജീവന്, പദ്മിനി, കമലാക്ഷി എന്നിവരാണ് സുരേന്ദ്രന്റെ സഹോദരങ്ങള്. പരേതനായ കുഞ്ഞിരാമന്-മാധവി ദമ്പതികളുടെ മകളും കൂഞ്ഞങ്കോട് യു.പി. സ്കൂള് അദ്ധ്യാപികയുമായ കോയ്യോട് വീട്ടില് പ്രേമലതയാണ് ഇദ്ദേഹത്തിന്റെ സഹധര്‍മ്മിണി.\nവിദ്യാര്‍ത്ഥികളായ സായൂജ്, സ്വാതി എന്നിവരാണ് സുരേന്ദ്രന്- പ്രേമലത ദമ്പതികളുടെ മക്കള്. സായൂജ് സംസ്ഥാനതലത്തില് ഹൈസ്കൂള് , ഹയര്‍സെക്കണ്ടറി വിഭാഗങ്ങളില് തബല വായനയില് വിജയം നേടിയിട്ടുണ്ട്.\nഅഞ്ചരക്കണ്ടി ഹയര് സെക്കണ്ടറി സ്കൂള് പി.റ്റി.എ. പ്രസിഡന്റ്, അഞ്ചരക്കണ്ടി പ്രസ് ഫോറം പ്രസിഡന്റ് എന്നീ ചുമതലകള് സുരേന്ദ്രന് ഇപ്പോള് നിര്‍വ്വഹിക്കുന്നു.


‘സംസ്ഥാനത്ത് കൊവിഡ് പ്രതിരോധം പരാജയം; കൊവിഡിന്‍റെ മറവില് അഴിമതിയും പിന്‍വാതില് നിയമനങ്ങളും തകൃതി’ : രമേശ് ചെന്നിത്തല | Video – Jaihind TV\n‘സംസ്ഥാനത്ത് കൊവിഡ് പ്രതിരോധം പരാജയം; കൊവിഡിന്‍റെ മറവില് അഴിമതിയും പിന്‍വാതില് നിയമനങ്ങളും തകൃതി’ : രമേശ് ചെന്നിത്തല | Video\nതിരുവനന്തപുരം : സംസ്ഥാനത്ത് കൊവിഡ് പ്രതിരോധം താളം തെറ്റിയെന്ന് പ്രതിപക്ഷ നേതാവ് രമേശ് ചെന്നിത്തല. ആരോഗ്യരംഗത്ത് ഗുരുതരമായ അവസ്ഥയാണ് നിലനില്‍ക്കുന്നത്. പ്രവാസികളുടെ കാര്യത്തിൽ കുറ്റകരമായ അനാസ്ഥയാണ് സർക്കാർ കാട്ടിയത്. വിദേശത്ത് കിടന്ന് പ്രവാസികൾ മരിക്കട്ടെയെന്നാണോ മുഖ്യമന്ത്രി പറയുന്നതെന്നും രമേശ് ചെന്നിത്തല ചോദിച്ചു.\nകൊവിഡ് പ്രതിരോധം ഫലപ്രദമായി നടപ്പിലാക്കുന്നതിൽ സംസ്ഥാന സർക്കാർ പൂർണമായും പരാജയപ്പെട്ടു. ആരോഗ്യരംഗത്ത് ഗുരുതരമായ അനാസ്ഥയാണ് കാണാനാകുന്നത്. മറ്റ് രോഗികളെ നോക്കാൻ പോലും ആളില്ലാത്ത അവസ്ഥയാണുള്ളത്. കൊവിഡ് രോഗികൾക്ക് വേണ്ടി രണ്ടര ലക്ഷം കിടക്കകൾ തയാറാക്കിയെന്ന് പറഞ്ഞ ഗവൺമെന്‍റ് ഇപ്പോൾ കൈമലർത്തുകയാണ്. മതിയായ ക്രമീകരണങ്ങളില്ലാതെ ആശുപത്രികള് കൊവിഡ് സെന്‍ററാക്കുന്നത് കൂടുതല് അപകടകരമാണ്.\nആരോഗ്യരംഗത്ത് വർഷങ്ങൾ കൊണ്ട് കേരളം സ്വായത്തമാക്കിയ നേട്ടങ്ങൾ പി.ആർ ഏജൻസികളെ ഉപയോഗിച്ച് സ്വന്തം നേട്ടമാക്കി ചിത്രീകരിക്കാനാണ് സർക്കാർ ശ്രമിക്കുന്നത്. ഇത് ജനം മനസിലാക്കിക്കഴിഞ്ഞു. കൊവിഡിന്‍റെ മറവിലും സർക്കാർ അഴിമതി നടത്തുകയാണെന്നും രമേശ് ചെന്നിത്തല പറഞ്ഞു.\nസർക്കാരിന്‍റെ കാലാവധി അവസാനിക്കാന് പോകുന്ന സാഹചര്യത്തിൽ ബന്ധു നിയമനങ്ങളും പിൻവാതിൽ നിയമനങ്ങളും തകൃതിയായി നടത്തുന്നു. കെ.എസ്.ഇ.ബിയിൽ ഉൾപ്പെടെ എല്ലായിടങ്ങളിലും പാർട്ടിക്കാരെ തിരുകിക്കയറ്റുകയാണ് ചെയ്യുന്നതെന്നും അദ്ദേഹം കുറ്റപ്പെടുത്തി. മതിയായ ക്രമീകരണങ്ങളില്ലാതെ പേരൂർക്കട ആശുപത്രി കൊവിഡ് സെന്‍ററാക്കി മാറ്റാനുള്ള നീക്കത്തിനെതിരായ പ്രതിഷേധ ധർണ ഉദ്ഘാടനം ചെയ്യുകയായിരുന്നു അദ്ദേഹം.


അന്താരാഷ്ട്ര നാണ്യനിധിയിലെ ചീഫ് എക്കണോമിസ്റ്റ് പദവി ഗീതാ ഗോപിനാഥ് ഒഴിയുന്നു | Geeta Gopinath resigns as International Monetary Fund chief economist\nഅന്താരാഷ്ട്ര നാണ്യനിധിയിലെ ചീഫ് എക്കണോമിസ്റ്റ് പദവി ഗീതാ ഗോപിനാഥ് ഒഴിയുന്നു. ജനുവരിയിൽ സ്ഥാനമൊഴിഞ്ഞ്, ഹാർവാർഡ് സർവകലാശാലയിലെ അധ്യാപനത്തിലേക്ക് മടങ്ങും. അന്താരാഷ്ട്യ നാണ്യനിധിയാണ് ഇക്കാര്യം അറിയിച്ചത്.\ndelhi, First Published Oct 20, 2021, 9:15 AM IST\nദില്ലി: അന്താരാഷ്ട്ര നാണ്യനിധിയിലെ (International Monetary Fund, IMF) ചീഫ് എക്കണോമിസ്റ്റ് പദവി ഗീതാ ഗോപിനാഥ്(Geetha gopinath) ഒഴിയുന്നു. ജനുവരിയിൽ സ്ഥാനമൊഴിഞ്ഞ്, ഹാർവാർഡ് സർവകലാശാലയിലെ അധ്യാപനത്തിലേക്ക് മടങ്ങും. അന്താരാഷ്ട്യ നാണ്യനിധിയാണ് ഇക്കാര്യം അറിയിച്ചത്. ഐഎംഎഫിൽ രാജ്യങ്ങളുടെ ജിഡിപി വള‌ർച്ച നിരീക്ഷിക്കുന്ന വിഭാഗത്തിന്‍റെ അധ്യക്ഷയാണ് നിലവിൽ ഗീതാ ഗോപിനാഥ്. ഹാർവാഡ് സവർകലാശാല അനുവദിച്ച അവധി തീർന്നതോടെയാണ് സ്വന്തം വകുപ്പിലേക്ക് മടങ്ങുന്നത്. 2018 ഒക്ടോബറിലാണ് ഗീതാ ഗോപിനാഥ് ഐഎംഎഫിൽ ചേർന്നത്. കേരള സർക്കാരിന്‍റെ മുഖ്യ സാന്പത്തിക ഉപദേഷ്ടാവായും സേവനം അനുഷ്ടിച്ചിട്ടുണ്ട്.\nഅന്താരാഷ്ട്ര നാണയ നിധിയുടെ ചീഫ് എക്കണോമിസ്റ്റായി തിരഞ്ഞെടുക്കപ്പെട്ട ഗീത ഗോപിനാഥിന്‍റെ സ്കൂള് വിദ്യാഭ്യാസം മൈസൂരുവിലായിരുന്നു. ദില്ലി ലേഡി ശ്രീറാം കോളേജില് നിന്ന് ഇക്കണോമിക്സില് ഓണേഴ്സ് ബിരുദവും, ദില്ലി സ്കൂള് ഓഫ് എക്കണോമിക്സില് നിന്നും വാഷിങ്ടണ് സര്‍വ്വകാലശാലയില് നിന്നുമായി എംഎ ബിരുദവും കരസ്ഥമാക്കിയ ഗീത. പ്രിസ്റ്റന് സര്‍വ്വകലാശാലയില് നിന്ന് ഡോക്ടറേറ്റും നേടി. 2001 ല് ചിക്കാഗോ സര്‍വ്വകലാശാലയില് അസിസ്റ്റന്‍റ് പ്രഫസറായി ഔദ്യോഗിക ജീവിതം ആരംഭിച്ച ഗീത 2005 ല് ഹാര്‍വാര്‍ഡ് സര്‍വ്വകലാശാലയിലേക്ക് മാറി.\nLast Updated Oct 20, 2021, 9:17 AM IST\nഅന്താരാഷ്ട്ര നാണ്യനിധി ചീഫ് എക്കണോമിസ്റ്റ്


ആ ബസിലുണ്ടായിരുന്നവര് എല്ലാം മുന്‍കൂട്ട തീരുമാനിച്ചിരുന്നെന്നാണ് തോന്നുന്നത്. കാരണം ഡ്രൈവറും അയാളുടെ സഹായിയും ഒഴികെ ബാക്കിയെല്ലാവരും ബസ് യാത്രികരാണെന്ന ഭാവത്തിലാണ് ആദ്യം പെരുമാറിയത്. ഞങ്ങള് ബസ് ടിക്കറ്റായി 20 രൂപ കൊടുത്തു. അല്പസമയം കഴിഞ്ഞപ്പോള് അവര് എന്റെ സുഹൃത്തിന്റെ ശല്യപ്പെടുത്താന് തുടങ്ങി.\nദല്‍ഹി പെണ്‍കുട്ടിയുടെ സുഹൃത്ത് അവീന്ദ്ര പാണ്ഡെ സംസാരിക്കുന്നു.\nഫേസ് ടു ഫേസ് /അവീന്ദ്ര പാണ്ഡെ\nദല്‍ഹിയില് കൂട്ടമാനഭംഗത്തിനിരയായ പെണ്‍കുട്ടിയെ രക്ഷിക്കുന്നതില് പോലീസ് വീഴ്ച വരുത്തിയതായി ഒപ്പമുണ്ടായിരുന്ന സുഹൃത്തിന്റെ വെളിപ്പെടുത്തല്. സീ ന്യൂസ് ചാനലിന് നല്‍കിയ അഭിമുഖത്തിലാണ് സുഹൃത്ത് അവീന്ദ്ര പാണ്ഡെ ഇക്കാര്യം വ്യക്തമാക്കിയത്. പെണ്‍കുട്ടിയുടെ സുഹൃത്തുമായുള്ള അഭിമുഖം പ്രക്ഷേപണം ചെയ്തതിന് സീന്യൂസിനെതിരേ പോലീസ് കേസ് രജിസ്റ്റര് ചെയ്തിട്ടുണ്ട്.\nഡിസംബര് 16 ാം തിയ്യതി രാത്രിയില് തങ്ങള് നേരിടേണ്ടി വന്ന ദുരന്ത കഥ അദ്ദേഹം അഭിമുഖത്തില് പറയുന്നു. നിസഹായരായ തങ്ങളെ ഒരാള് പോലും തിരിഞ്ഞുനോക്കിയില്ലെന്നും ഏതെങ്കിലും ഒരാളുടെയെങ്കിലും സഹായം അന്ന് ലഭിച്ചിരുന്നെങ്കില് തന്റെ സുഹൃത്ത് ഇന്നും ഈ ലോകത്ത് ജീവിച്ചിരുന്നേനേയെന്നും അദ്ദേഹം വെളിപ്പെടുത്തുന്നു. അദ്ദേഹവുമായുള്ള അഭിമുഖത്തിന്റെ പൂര്‍ണരൂപം വായിക്കാം..\nഡിസംബര് 16 ന് രാത്രി നഗരത്തില് സാമാന്യം ആളുകള് ഉണ്ടായിരുന്നു. മാധ്യമങ്ങളിലൂടെ പല വാര്‍ത്തയും പുറത്ത് വന്നിട്ടുണ്ട്. എന്നാല് ചിലതെല്ലാം കെട്ടിച്ചമച്ചതും ആളുകള് അവരുടെ താത്പര്യത്തിനനുസരിച്ച് പറയുന്നതുമായിരുന്നു. അന്ന് രാത്രി ഞങ്ങള് നേരിട്ടതെന്തെന്ന് ഞാന് തന്നെ വെളിപ്പെടുത്തുന്നതാണ് കൂടുതല് നല്ലത്. ഞാന് അനുഭവിച്ചതും എന്റെ സുഹൃത്ത് അനുഭവിച്ചതും എനിയ്ക്ക് പറയണം.\nഅന്ന് ബസില് അവര് ആറ് പേരായിരുന്നു ഉണ്ടായിരുന്നത്. ഇരുണ്ട നിറമുള്ള ഗ്ലാസും കര്‍ട്ടനും ഉള്ള ബസായിരുന്നു അത്. അതിലുള്ള ആറ് പേരും ഇതിന് മുന്‍പ് കുറ്റകൃത്യങ്ങളില് ഏര്‍പ്പെട്ടിരുന്നെന്ന് എനിയ്ക്ക് ഉറപ്പാണ്. അവര് ഇരുമ്പ് വടി ഉപയോഗിച്ച് ഞങ്ങളെ രണ്ട് പേരെയും ഇടിച്ചു. ചവിട്ടി, ഞങ്ങളുടെ വസ്ത്രങ്ങള് കീറിപ്പറിച്ച് എടുത്തു..അതിന് ശേഷമാണ് ബസിന് പുറത്തേക്ക് എറിഞ്ഞത്. ഒന്നും ഓര്‍ക്കാന് പോലും വയ്യ.\nആ ബസിലുണ്ടായിരുന്നവര് എല്ലാം മുന്‍കൂട്ട തീരുമാനിച്ചിരുന്നെന്നാണ് തോന്നുന്നത്. കാരണം ഡ്രൈവറും അയാളുടെ സഹായിയും ഒഴികെ ബാക്കിയെല്ലാവരും ബസ് യാത്രികരാണെന്ന ഭാവത്തിലാണ് ആദ്യം പെരുമാറിയത്. ഞങ്ങള് ബസ് ടിക്കറ്റായി 20 രൂപ കൊടുത്തു. അല്പസമയം കഴിഞ്ഞപ്പോള് അവര് എന്റെ സുഹൃത്തിന്റെ ശല്യപ്പെടുത്താന് തുടങ്ങി. തുടര്‍ന്ന് അത് അടിപിടിയില് കലാശിച്ചു. അവളെ ശല്യം ചെയ്ത മൂന്ന് പേരെ ഞാന് അടിച്ചു. അപ്പോള് കൂടെയുണ്ടായിരുന്നവര് എന്റെ അടുത്തേക്ക് വന്ന് എന്നെ ഇരുമ്പ് വടി കൊണ്ട് അടിച്ചുവീഴ്ത്തി. ആ സമയത്ത് തന്നെ എന്റെ ബോധം ഏതാണ്ട് നശിക്കുന്ന അവസ്ഥയിലായിരുന്നു. തുടര്‍ന്ന് അവര് എന്റെ സുഹൃത്തിനെ വലിച്ചിഴച്ച് ബസിന്റെ പുറക് വശത്തേക്ക് കൊണ്ടുപോയി.\n45 മിനുട്ടിനുള്ളില്3പി.സി.ആര് വാനുകള് ഞങ്ങളുടെ അടുത്ത് വന്നു. എന്നാല് ഏത് പോലീസ് സ്‌റ്റേഷന് അതിര്‍ത്തിക്കുള്ളില് കേസ് വരും എന്ന് പറഞ്ഞുകൊണ്ട് പോലീസുകാര് തമ്മില് തര്‍ക്കമായി\nഞങ്ങളെ രണ്ട് പേരെയും അടിച്ച് അവശരാക്കിയശേഷം ഏതാണ്ട് രണ്ടര മണിക്കൂറോളം ബസ് ഓടിക്കൊണ്ടേയിരുന്നു. ഞങ്ങള് പരമാവധി എതിര്‍ക്കാന് ശ്രമിച്ചു. ഒച്ചവെച്ചു കരഞ്ഞു. ഞങ്ങളുടെ കരച്ചില് പുറമെയുള്ള ആരെങ്കിലും കേള്‍ക്കുമെന്ന് കരുതി. എന്നാല് അവര് ജനലുകള് അടച്ച് പൂട്ടി കര്‍ട്ടന് വലിച്ചിട്ട് ബസിന്റെ ലൈറ്റ് ഓഫ് ചെയ്തു.\nഅവരില് നിന്നും രക്ഷപ്പെടാന് എന്റെ സുഹൃത്ത് പരമാവധി പോരാടി നോക്കി. അവള് എന്നെ അവരില് നിന്നും രക്ഷിക്കാനായിരുന്നു ശ്രമിച്ചത്. ആക്രമിച്ച് തുടങ്ങുന്ന സമയത്ത് തന്നെ അവള് മൊബൈല് ഫോണില് നിന്നും 100 എന്ന നമ്പറിലേക്ക് പോലീസ് കണ്‍ട്രോള് റൂമിലേക്ക് വിളിക്കാന് ശ്രമിച്ചു. എന്നാല് അക്കൂട്ടത്തിലുള്ള ഒരാള് അവളുടെ കയ്യില് നിന്നും ഫോണ് പിടിച്ചുവാങ്ങി വലിച്ചെറിഞ്ഞ് പൊട്ടിച്ചു.\nബസില് നിന്നും ഞങ്ങളെ വലിച്ച് പുറത്തെറിയും മുന്‍പ് എന്റെ കയ്യിലുണ്ടായിരുന്ന ഫോണും അവര് പിടിച്ചുവാങ്ങിയിരുന്നു. കുറ്റകൃത്യത്തിന്റെ ഒരു തെളിവും ബാക്കിവെയ്ക്കാതിരിക്കാനായിരുന്നു അതെന്ന് തോന്നുന്നു.


കാട്ടിലെ അനുഭവങ്ങളിലൂടെ – Boolokam\nകാടുകളിലൂടെയുള്ള സഞ്ചാരം നല്ല രസകരമായ അനുഭവം ആണ്. വയനാടന് കാടുകള് നല്‍കിയ ആവേശം ഞാന് മുമ്പ് പറഞ്ഞിരുന്നു. വീണ്ടും രണ്ട് കാട്ടു സവാരികളിലൂടെ.\nസന്തോഷത്തിലേക്കുള്ള കിളിവാതിലുകലാണ് ഒരു യാത്രകളും. മണ്ണിനെ അറിഞ്ഞ്, മനുഷ്യനെ അറിഞ്ഞ് , പ്രകൃതിയോടു സല്ലപിച്ച്, ഗ്രാമങ്ങളിലൂടെ, പട്ടണങ്ങളിലൂടെ, കാട്ടിലൂടെ അങ്ങിനെ ഒഴുകി നടക്കാന് എന്ത് ഹരമാണ്. കാടുകളിലൂടെയുള്ള സഞ്ചാരം നല്ല രസകരമായ അനുഭവം ആണ്. വയനാടന് കാടുകള് നല്‍കിയ ആവേശം ഞാന് മുമ്പ് പറഞ്ഞിരുന്നു. വീണ്ടും രണ്ട് കാട്ടു സവാരികളിലൂടെ.\nഓടക്കയം എന്നൊരു സ്ഥലമുണ്ട് മലപ്പുറം ജില്ലയില്. കാട് എന്ന് കേട്ടപ്പോള് ഇറങ്ങി പുറപ്പെട്ടതാണ് ഞങ്ങള് സുഹൃത്തുക്കള്. ചെറിയൊരു അങ്ങാടിയില് നിന്നും കുറെ മേലോട്ട് കയറി പോകണം കാട്ടില് എത്തിപ്പെടാന്. ചെറുപ്പത്തിന്റെ ആവേശം ക്ഷീണം തോന്നിച്ചില്ല. പക്ഷെ കുറെ കയറിയപ്പോള് മുന്നോട്ടുള്ള യാത്ര ദുസ്സഹമായി. വലിയ കുണ്ടും കുഴികളുമൊക്കെയായി തീര്‍ത്തും പ്രയാസം നിറഞ്ഞ വഴികള്. അവിടെ ഒരു മുത്താച്ചി അപ്പൂപ്പന് (ഒരു ഇത്തിരി ഗ്രേഡ് കൂടുതലുള്ള ആദിവാസി സമൂഹം ആണെന്ന് തോന്നുന്നു) സഹായത്തിനെത്തി. നല്ല പേര മരത്തിന്റെ കൊമ്പ് മുറിച്ചു ഒരുക്കിതന്നു കുത്തി പിടിക്കാന് . പിന്നെ അതും പിടിച്ചായി അഭ്യാസം.\nസാഹസികമായ ശ്രമങ്ങള്‍ക്കൊടുവില് ഞങ്ങള് കാടിനുള്ളിലെത്തി. വല്ലപ്പോഴും കാണുന്ന ഈറ്റ വെട്ടുന്ന ആള്‍ക്കാരെ ഒഴിച്ചാല് കാടിനുള്ളില് ഞങ്ങള് ഒറ്റക്കാണ്. പേടിയില്ല എന്ന് പറഞ്ഞാല് അത് കളവാകും. പക്ഷെ ഈ ഭയത്തിനും ഉണ്ട് ഒരു ത്രില്. നിഗൂഡമായ ഒരു സംതൃപ്തി. കുറെ കാട്ടുചോലകള്. നല്ല തെളിഞ്ഞ വെള്ളം. അപകടം ഇല്ല എന്ന് ഉറപ്പു തോന്നിയതിനാല് കുളിക്കാന് തീരുമാനിച്ചു. ഒരു തോര്‍ത്ത് എടുക്കാത്തതില് വിഷമം തോന്നിയെങ്കിലും പരിസരം അനുകൂലമായതിനാല് അണ്ടര് വെയറില് ഞാന് അഡ്ജസ്റ്റ് ചെയ്തു. കാട്ടുപൊയ്കയിലെ നീരാട്ടും കഴിഞ്ഞു തിരിച്ചു കയറാന് നോക്കുമ്പോഴാണ് സംഗതി കുഴഞ്ഞത്. അടുക്കിയ ചിരി വരുന്നത് എവിടന്നാണാവോ..? മരത്തിനു മുകളില് തേനെടുക്കാന് കയറിയ മുത്താച്ചി പെണ്ണുങ്ങള് ആണ്. പടച്ചോനെ..ഇവരെ മരം കയറ്റം ആര് പഠിപ്പിച്ചു. മാനം കപ്പല് കയറുമോ..? ചോദ്യം കുറെ വന്നെങ്കിലും ക്യാമറയുള്ള മൊബൈല് ഫോണ് അവരുടെ കയ്യില് ഉണ്ടാവില്ല എന്നുറപ്പുള്ളതിനാല് ഞാന് ചാടി പാന്റിനുള്ളില് കയറി.\nഭക്ഷണം കഴിഞ്ഞു ഞങ്ങള് ചെന്ന് ചാടിയത് കൂടുതല് കുഴപ്പത്തിലെക്കാണ്. കാടിന്റെ കൂടുതല് അകത്തേക്ക് പോയതാണ് പ്രശ്നമായത്. ഒരു വലിയ മരത്തടിയും വലിച്ചു കുറച്ചാളുകള് വരുന്നു. ഞങ്ങളെ കണ്ടതും മരവും ഉപേക്ഷിച്ചു എല്ലാവരും കാട്ടില് മറഞ്ഞു . അത് കട്ട് മുറിച്ചു കൊണ്ടുവരുന്നതാണെന്ന് മനസ്സിലായി. ഒപ്പം പേടിയും. ഇനി തെളിവ് നശിപ്പിക്കാന് ഇവരെങ്ങാനും ഞങ്ങളെ പിടിച്ചു ചാമ്പിയാലോ .\nനിമിഷങ്ങള്‍ക്കകം മൂന്നാല് പേര് ഞങ്ങളെ മുമ്പില് ചാടിവീണു. ആരാ എന്ന ചോദ്യത്തിന് മുമ്പേ ഏറ്റവും മുമ്പില് നിന്നിരുന്ന റാഫിയുടെ പാന്റും അവന് നിന്ന ചുറ്റുവട്ടവും സാമാന്യം നന്നായി നനഞ്ഞു . സത്യം. ഏറ്റവും പുറകില് ആയ തിനാല് എനിക്ക് ചെറിയൊരു ശങ്ക മാത്രമേ വന്നുള്ളൂ. മാനക്കേടായില്ല. വല്ല ഫോറസ്റ്റ് ടീം ആണ് എന്ന് കരുതി തടഞ്ഞതാ. കാട് കാണാന് വന്ന പീക്കിരികളാണ് എന്ന് മനസ്സിലായി അവര് വെറുതെ വിട്ടു . പക്ഷെ അവിടെ നിന്ന് തന്നെ യു uturn എടുക്കാന് വാണിങ്ങും തന്നു . അവര് മരത്തടികാത്തു . ഞങ്ങള് ഞങ്ങളുടെ തടിയും കാത്ത് വേഗം മടങ്ങി . കഴിച്ച ഭക്ഷണവും കാട് കാണാനുള്ള പൂതിയും ഒന്നിച്ച് ആവിയായി പോയി. തിരിച്ചിറങ്ങുമ്പോള് ഞാനോര്‍ത്തത് ഒറിജിനല് ഫോറസ്റ്റ് ഓഫീസേഴ്സിന്റെ അവസ്ഥയെ കുറിച്ചായിരുന്നു.\nഅടുത്ത സവാരി നിലമ്പൂര് കാട്ടിലേക്കാണ്. കാനന കാഴ്ചകളുടെ പൂരണമാണ് നിലമ്പൂര് കാടുകള്. പക്ഷെ കൂടുതല് അകത്തേക്ക് കയറാന് ആരും ധൈര്യപ്പെടില്ല. ഫോറസ്റ്റുക്കാരുടെ വെടിയോ നായാട്ടുക്കാരുടെ വെടിയോ ഏതാണ് ആദ്യം കിട്ടുക എന്ന് ഉറപ്പ് പറയാന് പറ്റില്ല. പോകരുതെന്ന് അവര് വാണിങ്ങും തന്നിരുന്നത് കൊണ്ട് എന്റെ വെടിയില് നിന്നും നിങ്ങള്‍ക്കും കിട്ടി രക്ഷ. പക്ഷെ കാടിന്റെ ഭാഗം തന്നെയെങ്കിലും ഞങ്ങള് നില്‍ക്കുന്ന ഈ സ്ഥലത്തിന്റെ ഭംഗി അവര്‍ണ്ണനീയം. കൂടുതല് താഴെയുള്ള ചിത്രങ്ങള് പറയുമെന്ന് തോന്നുന്നു.\ncondolence15 mins ago


പണപ്പെരുപ്പം, കണക്കുകൂട്ടല് തെറ്റി | November Inflation, Decline, 9.11, Against, Expectations, റിസര്‍വ്ബാങ്ക്, പലിശ, ബാങ്ക്, വായ്പ - Malayalam Oneindia\n7 min ago അതിന് പിന്നില് ഇറാനെങ്കില് ഇന്ത്യ ഒരിക്കലും പൊറുക്കില്ല; ഇന്ത്യയുടെ കിതപ്പിനെ വീണ്ടും കിതപ്പിക്കും\n8 min ago ചന്ദ്രയന്-2; ലാന്‍ഡറുമായുള്ള ബന്ധം പുനസ്ഥാപിക്കാന് ആയില്ല, ശ്രമം ഉപേക്ഷിച്ച് ഇസ്രോ?\n13 min ago കെഎസ്ആർടിസിക്ക് ചരിത്ര നേട്ടം; റെക്കോർഡ് വരുമാനം, ഒരു ദിവസത്തെ വരുമാനം 8.32 കോടി!!\n44 min ago കശ്മീരിൽ പാകിസ്താന് തിരിച്ചടി, മോദിയുമായുളള കൂടിക്കാഴ്ചയിൽ കശ്മീർ വിഷയം ചൈനീസ് പ്രസിഡണ്ട് മിണ്ടില്ല!\nപണപ്പെരുപ്പം, കണക്കുകൂട്ടല് തെറ്റി\nPublished: December 14 2011, 17:10 [IST]\nമുംബൈ: രാജ്യത്തെ പണപ്പെരുപ്പ നിരക്കില് കുറവുണ്ടാകുമെന്ന എല്ലാ കണക്കുകൂട്ടലും തെറ്റി. നവംബര് മാസത്തിലും നിരക്ക് ഒമ്പതില് താഴാതെ നില്‍ക്കുന്നത് റിസര്‍വ് ബാങ്കിനു തലവേദനയാവുമെന്നുറപ്പാണ്.\nരൂപയുടെ മൂല്യത്തിലുള്ള വന് ഇടിവാണ് നിരക്ക് കുറയാതിരിക്കാന് കാരണം. നവംബറിലെ പണപ്പെരുപ്പം 9.11 ശതമാനമാണ്. തൊട്ടുമുമ്പത്തെ മാസത്തേക്കാള് .62 ശതമാനം കുറവാണിത്.\nഭക്ഷ്യവിലപ്പെരുപ്പത്തില് ഗണ്യമായ കുറവുണ്ടായതിനാല് പണപ്പെരുപ്പം കുറയുമെന്നാണ് എല്ലാവരും പ്രതീക്ഷിച്ചിരുന്നത്. ഇതോടെ അടിസ്ഥാന നിരക്കുകളെ കുറിച്ചുള്ള ആശങ്ക വീണ്ടും സജീവമായി. നിലവിലുള്ള സാഹചര്യത്തില് പലിശനിരക്കുകള് ഇപ്പോഴുള്ള അവസ്ഥയില് നിലനിര്‍ത്താനാണ് സാധ്യത.\nഅതേ സമയം നിരക്കുകളില് എന്നു കുറവു വരുത്തുമെന്ന ആശങ്കയും ഉടലെടുത്തിട്ടുണ്ട്. മാര്‍ച്ച് മാസത്തോടെ പണപ്പെരുപ്പനിരക്ക് ഏഴിലെത്തിക്കുമെന്ന സര്‍ക്കാറിന്റെ പ്രഖ്യാപിത നിലപാടിനുള്ള തിരിച്ചടി കൂടിയാണിത്.\nറിവേഴ്‌സ്, റിപ്പോ റിവേഴ്‌സ് നിരക്കുകളിലും കുറവ് വരുത്തണമെങ്കില് പണപ്പെരുപ്പ നിരക്ക് ഒമ്പതിനു താഴേക്കിറങ്ങി തുടങ്ങണം.\nകൂടുതൽ inflation വാർത്തകൾ\nരൂപയുടെ തകർച്ച ഇന്ത്യയ്ക്ക് നഷ്ടമല്ല; സമ്പദ് വ്യവസ്ഥ മുന്നോട്ട് തന്നെ\nമോദിയുടെ വികസനങ്ങള് ജനം കാണില്ല; ഗുജറാത്തില് ബിജെപിക്ക് തിരിച്ചടി, വിലക്കയറ്റവും തൊഴിലില്ലായ്മയും\nനിരക്കുകളില് മാറ്റമില്ലാതെ വായ്പാ നയം: പണപ്പെരുപ്പം കൂടും, വളര്‍ച്ചാ നിരക്ക് കുറയും\nറിസര്‍വ് ബാങ്ക് വായ്പാ നയം പ്രഖ്യാപിച്ചു: റിപ്പോ നിരക്ക് കാല്‍ശതമാനം കുറച്ചു\nപ്രതീക്ഷകള്‍ക്ക് ഇരുട്ടടി; പലിശ നിരക്ക് കുറയ്ക്കാതെ ആര്‍ബിഐ; വിപണിയിലും തിരിച്ചടി\nമോദിയുടെ യോഗയെ പരിഹസിച്ച് വീണ്ടും ശിവസേന... യോഗ പരിശീലിച്ചാല് വിലക്കയറ്റം കുറയുമോ?\nരൂപ ഇടിഞ്ഞാലും വിപണി തകര്‍ന്നാലും ഇന്ത്യന് സാന്പത്തിക സ്ഥിതി തകരില്ല, രഘുറാം രാജന് മാജിക്!\nരൂപയുടെ മൂല്യം ഇടിഞ്ഞിടിഞ്ഞിടിഞ്ഞ്.... എവിടെയെത്തി?\nവായ്പ നയം, രഘുറാം രാജനും അമേരിയ്ക്കയെ നോക്കുന്നു, പലിശ കുറച്ചില്ല,നിരക്കുകളില് മാറ്റമില്ലാതെ തുടരും\ninflation food inflation industrial output പണപ്പെരുപ്പം ഭക്ഷ്യപണപ്പെരുപ്പം വ്യാവസായിക ഉല്‍പ്പാദനം rbi interest റിസര്‍വ്ബാങ്ക് പലിശ ബാങ്ക് വായ്പ\nNovember inflation declined to 9.11 per cent against expectations of9per cent\nStory first published: Wednesday, December 14, 2011, 17:10 [IST]


Pooja Pushpam  | പൂജാപുഷ്പം \nനിര്‍മ്മാണം കെ എസ് ഗോപാലകൃഷ്ണന്\nഅഭിനേതാക്കള് പ്രേം നസീര് ,തിക്കുറിശ്ശി സുകുമാരൻ നായർ ,ടി എസ് മുത്തയ്യ,എസ് പി പിള്ള,ബഹദൂർ ,ഷീല,മീന,വിജയശ്രീ,ഖദീജ ,ആറന്മുള പൊന്നമ്മ,ടി കെ ബാലചന്ദ്രൻ,പി കെ രാധാദേവി\nഗായകര് കെ ജെ യേശുദാസ് ,എല് ആര് ഈശ്വരി ,രേണുക ,എസ് ജാനകി\nബാനര് ശാരദ പിക്ച്ചേഴ്സ്\nകഥ കെ എസ് ഗോപാലകൃഷ്ണന്\nതിരക്കഥ കെ എസ് ഗോപാലകൃഷ്ണന്\nറിലീസ് തീയതി 17/09/1969\nഅക്കരെ നിക്കണ വി ദക്ഷിണാമൂർത്തി തിക്കുറിശ്ശി സുകുമാരൻ നായർ കെ ജെ യേശുദാസ് ,എല് ആര് ഈശ്വരി\nകാമിനീ നിന് വി ദക്ഷിണാമൂർത്തി തിക്കുറിശ്ശി സുകുമാരൻ നായർ കെ ജെ യേശുദാസ്\nകസ്തൂരിപ്പൊട്ടു മാഞ്ഞു വി ദക്ഷിണാമൂർത്തി തിക്കുറിശ്ശി സുകുമാരൻ നായർ കെ ജെ യേശുദാസ് ,രേണുക ആനന്ദഭൈരവി\nകോടി ജന്മമെടുത്താലും [രാജ മല്ലികേ] വി ദക്ഷിണാമൂർത്തി തിക്കുറിശ്ശി സുകുമാരൻ നായർ കെ ജെ യേശുദാസ് ,എസ് ജാനകി\nമോഹമോ ദാഹമോ വി ദക്ഷിണാമൂർത്തി തിക്കുറിശ്ശി സുകുമാരൻ നായർ എസ് ജാനകി\nവിരലുകളില്ലാത്ത വിദ്വാന്റെ കയ്യില് വി ദക്ഷിണാമൂർത്തി തിക്കുറിശ്ശി സുകുമാരൻ നായർ കെ ജെ യേശുദാസ്\nപ്രേംനസീര് , തിക്കുറിശ്ശി, മുത്തയ്യാ, ബാലചന്ദ്രന്, എസ്. പി. പിള്ള, ബഹദൂര്, ഷീല, മീന, ആറന്മുള പൊന്നമ്മ, വിജയശ്രീ, രാധാദേവി, ഖദീജ എന്നിവര് അഭിനയിച്ചു. ഈ ചിത്രം 18- 7-1969- ൽ പ്രദര്‍ശനം ആരംഭിച്ചു. കെ.എസ്. ഗോപാലകൃഷ്ണൻ അവതരിപ്പിച്ച പൂജാപുഷ്പം സെന്‍ട്രല് പിൿച്ചേഴ്സ് വിതരണം ചെയ്തു.\nതിരുവനന്തപുരത്തു് ഒരു ട്യൂട്ടോറിയൽ കോളേജിലെ ലക്ചറർ ആയ ചന്ദ്രൻ, അമ്മയും സഹോദരി രമയുമൊത്തു് ചുരുങ്ങിയ വരുമാനംകൊണ്ടു് സംതൃപ്തിയോടെ കഴിഞ്ഞു വന്നു. രമ ജോലിചെയ്യുന്ന കമ്പനിയുടെ ഉടമസ്ഥന്റെ പുത്രന് കുട്ടപ്പനുമായി സ്നേഹബന്ധത്തിലാണു്. ചന്ദ്രനു് കോഴിക്കോട്ടു് ശാരദാ കോളേജില് മലയാളം ലക്ചറർ ആയി ജോലികിട്ടി അവിടെ താമസമാക്കി.\nശാരദാ കോളേജിന്റെ സ്ഥാപകനും ധനാഢ്യനുമായ വൈകുണ്ഠം ശങ്കുണ്ണിമേനോന്റെ ഏക പുത്രി ശാരദ യുവാവായ ചന്ദ്രനില് അനുരക്തയായി. ആ വിവരമറിഞ്ഞ മേനോന് തന്റെ മകള് ഒരു നിർദ്ധനായ അദ്ധ്യാപകനെ ജീവിതപങ്കാളിയാക്കാന് കൊതിച്ചതില് രോഷാകുലനായി. എന്നാല് ശാരദ തന്റെ തീരുമാനത്തില് ഉറച്ചു നിന്നു. ഒരു പാതിരാത്രിയില് ശാരദ വീടുവിട്ടിറങ്ങി ചന്ദ്രന്റെ വസതിയിലെത്തി. അയാള് അമ്പരന്നുപോയെങ്കിലും ഒരു ചാഞ്ചല്യവുമില്ലാതെ അവള് അവിടെ കഴിഞ്ഞു.\nപ്രിന്‍സിപ്പല് നമ്പ്യാരുടെ നയപരമായ സമീപനം കൊണ്ടു് ശങ്കുണ്ണിമേനോനെ അനുകൂലിപ്പിച്ചു് അനാര്‍ഭാടപരമായി ശാരദയും ചന്ദ്രനും തമ്മിലുള്ള വിവാഹം നടത്തി. അച്ഛന്റെ വക ആഭരണമൊന്നും കൂടാതെ ശാരദ ഭര്‍തൃഗൃഹത്തിലേക്കു പോയി. അവര് തിരുവനന്തപുരത്തെത്തിയ ഉടന് തന്നെ അവിടുത്തെ വിവേകാനന്ദാകോളേജില് ജോലി നല്‍കിക്കൊണ്ടു് ചന്ദ്രനു് ഓർഡർ കിട്ടി. അന്നുതന്നെ ചാര്‍ജ് എടുക്കേണ്ട അത്യാവശ്യം ഉണ്ടായിരുന്നതുകൊണ്ടു് ശാരദയോടു് ഒരുവാക്കു തനിച്ചു സംസാരിക്കുവാന് പോലും ഇടം ലഭിക്കാതെ പ്രിന്‍സിപ്പലിന്റെ നിര്‍ബ്ബന്ധപ്രകാരം ചന്ദ്രന് പോയി.\nനിര്‍ഭാഗ്യവശാല് എങ്ങനെയോ ചന്ദ്രന് കോളേജിന്റെ ഉയര്‍ന്ന മട്ടുപ്പാവില് നിന്നും കാലുതെറ്റി താഴെവീണു. ജീവനു് അപകടം സംഭവിച്ചില്ലെങ്കിലും അയാളുടെ ഹൃദയം തീരെ ദുർബ്ബലമായിപ്പോയി. സ്ത്രീയുമായി ശാരീരിക ബന്ധത്തില് ഏര്‍പ്പെട്ടാല് മൃത്യുവായിരിക്കും ഫലമെന്നു് ഡോക്ടറന്മാർ താക്കീതും നല്‍കി.\nകുലീനയും ശാലീനയുമായ ശാരദ ഈ വാര്‍ത്തയറിഞ്ഞു. ഒരു കുടുംബിനിയായ തപസ്വിനിയായി അവള് മാദക വികാരങ്ങള് മനസ്സില്‍നിന്നും പരിപൂര്‍ണ്ണമായി ത്യജിച്ചുകൊണ്ടു് ജീവിക്കുവാന് തീരുമാനിച്ചു.\nനാളുകള് നീങ്ങിക്കൊണ്ടിരുന്നു. ശാരദയുടെ ദുര്‍വിധിയില് ചന്ദ്രന് മനമുരുകി ജീവനുള്ള ശവമായിക്കഴിഞ്ഞു. ആത്മഹത്യ ചെയ്തു അവളെ രക്ഷിക്കാന് അയാള് ശ്രമിച്ചു. അതിലും അയാള് പരാജയപ്പെട്ടു. ഒടുവില് മറ്റൊരാള്‍ക്കു് അവളെ വിവാഹം ചെയ്തുകൊടുക്കാന് അയാള് തീരുമാനിച്ചു. ആ നിര്‍ദ്ദേശത്തിനെതിരെ ശാരദ ശബ്ദമുയര്‍ത്തി. ഒടുവില് ചന്ദ്രന് തന്നെ ജയിച്ചു. ഗോപിയെന്ന സുഹൃത്തിനെ അവള്‍ക്കു വരനായി അയാള് കണ്ടുപിടിച്ചു.\nശാരദ കതിര്‍മണ്ഡപത്തിലേക്കു് കല്യാണപ്പെണ്ണിനെപ്പോലെ കടന്നുവന്നു. ഗോപി ഒരു പ്രതിമ പോലെ നിശ്ചലനായി ഇരുന്നു. നാഗസ്വര മേളങ്ങളുടെ അന്തരീക്ഷത്തില് ഹൃദയേശ്വരന്റെ പാദങ്ങളില് നമസ്കരിക്കുവാന് കുനിഞ്ഞ ശാരദ ആ പാദങ്ങളില് വീണു. പിന്നീടവള് എഴുന്നേറ്റില്ല. അവള് കഴിച്ചിരുന്ന വിഷം അവളുടെ ജീവനെ തക്കസമയത്തുതന്നെ അപഹരിച്ചു. മകളെത്തേടിയെത്തിയ ശങ്കുണ്ണിമേനോനു് ശാരദയുടെ ശവമേ കാണാന് കഴിഞ്ഞൊള്ളു. എല്ലാവരുടേയും കണ്ണുകളില് വേദനയുടെ ബിന്ദുക്കള് ഒരുക്കിക്കൊണ്ടു് കഥ അവസാനിച്ചു.\nവരികള് ഇന്ദു ,കൃഷ്ണചന്ദ്ര,സഞ്ജയ് തരൂര്,ശ്രീദേവി,സൂസി,വേണു\nThis page was generated on February 28, 2021, 11:51 am IST |


kodiyeri balakrishnan on anti silver line protest 'തല്ല് കിട്ടേണ്ട സമരരീതിയായിരുന്നു, പൊലീസ് സംയമനം പാലിച്ചു'; സില്‍വര്‍ലൈനില് നിന്ന് പിന്നോട്ടില്ലെന്ന് കോടിയേരി ബാലകൃഷ്ണന്\n‘തല്ല് കിട്ടേണ്ട സമരരീതിയായിരുന്നു, പൊലീസ് സംയമനം പാലിച്ചു’; സില്‍വര്‍ലൈനില് നിന്ന് പിന്നോട്ടില്ലെന്ന് കോടിയേരി ബാലകൃഷ്ണന്\nനഷ്ടപരിഹാരം നല്‍കിയ ശേഷം മാത്രമേ സില്‍വര്‍ലൈന് പദ്ധതിക്കായി ജനങ്ങളില് നിന്നും ഭൂമി ഏറ്റെടുക്കൂവെന്ന് സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന്. സില്‍വര്‍ലൈനില് നിന്ന് പിന്നോട്ടില്ലെന്നാണ് സിപിഐഎം ഊന്നിപ്പറയുന്നത്. പ്രതിഷേധക്കാര് കല്ല് പിഴുതെടുത്താലും വേറെയും കല്ലുകിട്ടുമെന്നും കല്ലിന് ക്ഷാമമില്ലെന്നും കോടയേരി പരിഹാസമുയര്‍ത്തി. കളക്ട്രേറ്റിനുള്ളിലും സെക്രട്ടറിയേറ്റിനുള്ളിലും കയറി കല്ലിടുന്നു. ഇതെല്ലാം തല്ല് കിട്ടേണ്ട സമരരീതിയാണെന്നും പക്ഷേ പൊലീസ് സംയമനം പാലിച്ചെന്നും കോടിയേരി ബാലകൃഷ്ണന് പറഞ്ഞു. (kodiyeri balakrishnan on anti silver line protest)\nജനങ്ങള്‍ക്കെതിരായ യുദ്ധമല്ല സര്‍ക്കാര് നടത്തുന്നതെന്ന് കോടിയേരി ബാലകൃഷ്ണന് വിശദീകരിച്ചു. ജനങ്ങളെ സിപിഐഎം കാര്യങ്ങള് പറഞ്ഞ് ബോധ്യപ്പെടുത്തും. വിമോചന സമരമൊന്നും ഇനി ഇവിടെ നടക്കില്ല. ആ കാലമൊക്കെ മാറിപ്പോയെന്നും കോടിയേരി വ്യക്തമാക്കി.\nRead Also : ശബരിമലയിലെ അനുഭവം സര്‍ക്കാര് കെ റെയിലിലും നേരിടേണ്ടി വരും: കെ സുരേന്ദ്രന്\n‘വിമോചന സമരമൊന്നും ഇവിടെ നടക്കില്ലെന്നാണ് ഇന്നലെ ഞാന് പറഞ്ഞത്. ആര് നുഴഞ്ഞുകയറിയാലും അവരുടെ ലക്ഷ്യം നടക്കില്ല. ഭൂമി നഷ്ടപ്പെടുന്നവരുടെ പ്രശ്‌നമാണ് വിഷയമെങ്കില് അത് പ്രത്യേകം പരിഗണിക്കാന് സര്‍ക്കാര് സന്നദ്ധമാണ്’. കോടിയേരി ബാലകൃഷ്ണന് പറഞ്ഞു. കണ്ണൂരില് മാധ്യമങ്ങളോട് സംസാരിക്കുകയായിരുന്നു അദ്ദേഹം.\nശക്തമായ പ്രതിഷേധങ്ങള്‍ക്കിടെ സില്‍വര്‍ലൈന് സര്‍വേ നടപടികള് ഇന്നും തുടരുകയാണ്. കഴിഞ്ഞദിവസം പ്രതിഷേധം രൂക്ഷമായ കോഴിക്കോട് പടിഞ്ഞാറെ കല്ലായി ഭാഗത്ത് നിന്നാവും ഇന്ന് നടപടികള് തുടങ്ങിയത്. പ്രദേശവാസികളുടെ പ്രതിഷേധം കണക്കിലെടുത്ത് ഇന്നലെ കല്ലിടല് താല്‍ക്കാലികമായി നിര്‍ത്തിവെച്ചിരുന്നു. അതേസമയം സര്‍വേ നടപടി തടയുമെന്ന് സമരസമിതി അറിയിച്ചു. കല്ലിടലിനെതിരെ യൂത്ത് കോണ്‍ഗ്രസ് പ്രവര്‍ത്തകരുടെ പ്രതിഷേധവും കടുക്കുകയാണ്.\nStory Highlights: kodiyeri balakrishnan on anti silver line protest\nRead more on: k rail | KODIYERI BALAKRISHNAN | silver line\nസില്‍വര്‍ലൈന് പദ്ധതി ജനപിന്തുണയോടെ നടപ്പാക്കുമെന്ന് മുഖ്യമന്ത്രി Kerala News\nസിൽവർലൈൻ പദ്ധതിക്ക് പച്ചക്കൊടി; പ്രാരംഭ നടപടികളുമായി മുന്നോട്ട് പോകാൻ കേന്ദ്രസർക്കാർ നിർദേശിച്ചെന്ന് മുഖ്യമന്ത്രി Kerala News


മീനാക്ഷിപുരം ചെക്ക് പോസ്റ്റില് ഗുണനിലവാരമില്ലാത്ത 1200 ലിറ്റര് പാല് പിടികൂടി - Malayalees\nമീനാക്ഷിപുരം ചെക്ക് പോസ്റ്റില് ഗുണനിലവാരമില്ലാത്ത 1200 ലിറ്റര് പാല് പിടികൂടി\nJune 8, 2018 malayalees\tComments Off on മീനാക്ഷിപുരം ചെക്ക് പോസ്റ്റില് ഗുണനിലവാരമില്ലാത്ത 1200 ലിറ്റര് പാല് പിടികൂടി\nപാലക്കാട്: പാലക്കാട് മീനാക്ഷിപുരം ചെക്ക് പോസ്റ്റില് ഗുണനിലവാരമില്ലാത്ത 1200 ലിറ്റര് പാല് പിടികൂടി. ക്ഷീരവികസന വകുപ്പ് നടത്തിയ പരിശോധനയിലാണ് പാല് പിടികൂടിയത്. ദിണ്ഡിഗലില് നിന്ന് കേരളത്തിലേക്ക് കൊണ്ടുവരികയായിരുന്ന പാലാണ് പിടികൂടിയത്.\nപാല് ഉല്‍പ്പന്നങ്ങളുടെ നിര്‍മാണത്തില് ക്രമക്കേട് നടത്തുന്നവരെ ശക്തമായി നിരീക്ഷിക്കുമെന്ന് കഴിഞ്ഞ ദിവസം സര്‍ക്കാര് മുന്നറിയിപ്പ് നല്‍കിയിരുന്നു. കന്നുകാലികളുടെ എണ്ണത്തിലുണ്ടായ കുറവ് പരിശോധിക്കും. പല പദ്ധതികളിലും കൂടി നല്ല പശുക്കളെ സംസ്ഥാനത്ത് ആവിഷ്‌കരിക്കുന്ന പരിപാടികള് സര്‍ക്കാര് നടപ്പിലാക്കി വരുന്നുണ്ട്. നാല്‍ക്കാലികളുടെ കുളമ്ബു രോഗം സംബന്ധിച്ച പ്രശ്‌നങ്ങള് സര്‍ക്കാര് ഒരു പരിധി വരെ നിയന്ത്രണ വിധേയമാക്കിയിട്ടുണ്ട്.\nവൈദികര് കുടുംബിനിയെ പീഡിപ്പിച്ച സംഭവം; അന്വേഷണം നടത്തണമെന്ന് വിഎസ്\nതിരുവനന്തപുരം : കുമ്ബസാര രഹസ്യം വെച്ച് ബ്ലാക്‌മെയില് ചെയ്ത് വൈദികര് കുടുംബിനിയെ പീഡിപ്പിച്ചെന്ന ഭര്‍ത്താവിന്റെ പരസ്യ വെളിപ്പെടുത്തലിന്റെ അടിസ്ഥാനത്തില് കേസെടുത്ത് അന്വേഷണം നടത്തണമെന്ന് ഭരണ പരിഷ്‌കാര കമീഷന് അധ്യക്ഷന് വി.എസ്. അച്യുതാനന്ദന്. ഇക്കാര്യം ആവശ്യപ്പെട്ട് അദ്ദേഹം ഡി.ജി.പിക്ക് കത്തിയച്ചു. ഒരു ക്രിമിനല് കേസ് സംബന്ധിച്ച് കിട്ടിയ നിര്‍ണായക വിവരം പൊലീസിന് കൈമാറുകയാണ് സഭ ചെയ്യേണ്ടതെന്നും വി.എസ്. ഓര്‍ത്തഡോക്‌സ് സഭയോട് നിര്‍ദ്ദേശിച്ചു.\nJuly 9, 2018 July 9, 2018 malayalees\nമഞ്ചേശ്വരം: (www.kasargodvartha.com 09.07.2018) പൊട്ടിവീണ വൈദ്യുതി കമ്ബിയില് തട്ടി കര്‍ഷകന് ഷോക്കേറ്റ് മരിച്ചു. വോര്‍ക്കാട്ടിയിലെ ഗണപതി ഭട്ട് (72) ആണ് മരിച്ചത്. ഞായറാഴ്ച രാത്രി എട്ട് മണിയോടെയാണ് സംഭവം. പൂപറിക്കാനായി തോട്ടത്തില് പോയ ഗണപതി ഭട്ട് പൊട്ടിവീണ വൈദ്യുതി കമ്ബിയില് കുടുങ്ങി ഷോക്കേറ്റ് മരിക്കുകയായിരുന്നു. തോട്ടത്തിലേക്ക് പോയ ഗണപതിഭട്ടിനെ ഏറെ നേരം കഴിഞ്ഞിട്ടും കാണാത്തതിനെ തുടര്‍ന്ന് വീട്ടുകാര് അന്വേഷിച്ച് പോയപ്പോഴാണ് വൈദ്യുതി കമ്ബിയില് കുരുങ്ങിയ നിലയില് കണ്ടത്. ഉടന് തന്നെ വൈദ്യുതി ഓഫീസിലേക്ക് വിളിച്ച് വൈദ്യുതി ഓഫ് Read More »\nകരിഞ്ചോല ഉരുള്‍പൊട്ടലില് കാണാതായവരുടെ എണ്ണത്തില് അവ്യക്തത\nതാമരശേരി: കോഴിക്കോട് കട്ടിപ്പാറ പഞ്ചായത്തിലെ കരിഞ്ചോലയിലുണ്ടായ ഉരുള്‍പൊട്ടലില് കാണാതായവരുടെ എണ്ണത്തില് അവ്യക്തത. ഇന്ന് പുലര്‍ച്ചെ മൂന്നിനുണ്ടായ ഉരുള്‍പൊട്ടലില് പ്രദേശത്ത് അഞ്ച് വീടുകളാണ് ഒലിച്ചു പോയത്. തകര്‍ന്ന വീടുകളില് 17 ഉണ്ടായിരുന്നതായി നാട്ടുകാര് പറഞ്ഞിരുന്നു. എന്നാല് ഒരു വീട്ടില് നോന്പുതുറയ്ക്ക് കൂടൂതല് ആളെത്തിയിരുന്നുവെന്നും ഇവര് തിരിച്ചുപോയോ എന്നറിയില്ലെന്നും നാട്ടുകാര് പറഞ്ഞു. ഇതോടെയാണ് കാണാതായിരിക്കുന്നവരുടെ എണ്ണത്തില് അവ്യക്തത ഉണ്ടായത്. രാവിലെ 12 പേരെ കാണാതായതായാണ് റിപ്പോര്‍ട്ടുകള് ഉണ്ടായിരുന്നത്. ഇതില് നാല് പേരെ കണ്ടെത്തിയിരുന്നു. മറ്റുള്ളവര്‍ക്കുവേണ്ടിയുള്ള തെരച്ചില് പുരോഗമിച്ചു വരികയാണ്. പോലീസും, Read More »\nകേരള കോണ്‍ഗ്രസിന് സീറ്റ് നല്‍കിയത് മുന്നണിയെ ശക്‌തിപ്പെടുത്താന് : ഉമ്മന്‍ചാണ്ടി\nനീറ്റ് പരീക്ഷയില് തോറ്റു ; തമിഴ്‌നാട്ടില് ഒരു വിദ്യാര്‍ത്ഥിനി കൂടി ആത്മഹത്യ ചെയ്തു


Cyber attack against Aishwarya Rai Bachchan: മര്യാദ മറന്ന് സോഷ്യല് മീഡിയ; മകളുടെ ചുണ്ടില് ചുംബിച്ച ഐശ്വര്യയ്‌ക്കെതിരെ സൈബര് ആക്രമണം\n‘അകമഴിഞ്ഞു നിന്നെ ഞാന് സ്‌നേഹിക്കുന്നു. ഈ ലോകത്തിലെ ഏറ്റവും സന്തുഷ്ടയായ അമ്മ ‘ എന്ന ക്യാപ്ഷനോടെയായിരുന്നു ചിത്രം പോസ്റ്റ് ചെയ്തത്.\nUpdated: May 18, 2018 8:29:52 pm\nകഴിഞ്ഞ 17 വര്‍ഷമായി കാന് ചലച്ചിത്ര മേളയിലെ റെഡ്കാർപെറ്റിലെ സ്ഥിര സാന്നിധ്യമാണ് മുന് ലോകസുന്ദരിയും ബോളിവുഡ് താരവുമായ ഐശ്വര്യ രായ്. ഇത്തവണ ഐശ്വര്യ മാത്രമല്ല, ആരാധ്യയും അമ്മയ്‌ക്കൊപ്പം താരമായി വിലസിയിട്ടുണ്ട്. ആരാധ്യയ്‌ക്കൊപ്പമുള്ള കാന് ചിത്രങ്ങളും ഐശ്വര്യ സ്ഥിരമായി ഇന്‍സ്റ്റഗ്രാമില് പങ്കുവയ്ക്കുന്നുമുണ്ട്. ഇത്തരത്തില് പങ്കുവച്ച ഒരു ചിത്രം ഇപ്പോള് വിവാദമായിരിക്കുകയാണ്.\nതന്റെ ചുണ്ടു കൊണ്ടു മകളുടെ ചുണ്ടില് ഉമ്മ വയ്ക്കുന്ന ഒരു ചിത്രം ഐശ്വര്യ പോസ്റ്റ് ചെയ്തത് ഏറെ വിമര്‍ശനങ്ങള്‍ക്ക് വിധേയമായിരിക്കുകയാണ്. ‘അകമഴിഞ്ഞു നിന്നെ ഞാന് സ്‌നേഹിക്കുന്നു. ഈ ലോകത്തിലെ ഏറ്റവും സന്തുഷ്ടയായ അമ്മ ‘ എന്ന ക്യാപ്ഷനോടെയായിരുന്നു ചിത്രം പോസ്റ്റ് ചെയ്തത്.\nഎന്നാല് ആരാധ്യയുടെ ചുണ്ടില് ഐശ്വര്യ ചുംബിച്ചതു ശരിയായില്ല എന്നാണ് ചിലരുടെ കമന്റ്. മറ്റുള്ളവരുടെ മുന്നില് താന് നല്ല അമ്മയാണെന്ന് കാണിക്കാന് ശ്രമിക്കുകയാണ്, കൊച്ചുകുട്ടികളുടെ ചുണ്ടില് ചുംബിക്കുന്നത് ശരിയല്ല, ഐശ്വര്യ ഒരു അമ്മ തന്നെയാണോ, ആരാധ്യ ശരിക്കും നിങ്ങളുടെ മകള് തന്നെയാണോ എന്നിങ്ങനെയുള്ള ചോദ്യങ്ങളും പോസ്റ്റിനു താഴെയുണ്ട്.\nഅതേസമയം, ഐശ്വര്യയെ പിന്തുണച്ചും നിരവധി പേര് രംഗത്തെത്തിയിട്ടുണ്ട്. അമ്മയും മകളും തമ്മിലുള്ള നിഷ്‌കളങ്കമായ ചിത്രത്തെ ഇത്തരത്തില് മോശമായി ചിത്രീകരിക്കുന്നവര് മനുഷ്യരല്ല, മറ്റു ജോലികളൊന്നും ഇല്ലാത്തതുകൊണ്ടാണ് ഇത്തരം വിമര്‍ശനങ്ങളുമായി ഇറങ്ങിയിരിക്കുന്നത് എന്നെല്ലാം പറഞ്ഞ് ആളുകള് ഐശ്വര്യയ്ക്കു പിന്തുണ അറിയിക്കുന്നുണ്ട്.\nWeb Title: Cyber attack against aishwarya rai bachchan\n‘മഹാനടി’യ്ക്ക് ശേഷം വിക്രം, വിജയ്, വിശാല് ചിത്രങ്ങള്: ഈ വര്‍ഷത്തെ താരം കീര്‍ത്തി തന്നെ\nകനത്ത മഴയ്ക്ക് ശമനം; കൂടുതല് ഡാമുകള് തുറക്കും; മുഖ്യമന്ത്രിയുടെ നേതൃത്വത്തില് അടിയന്തര യോഗം


UAE Mosques will reopen for Friday prayers starting from4December-യുഎഇയിലെ പള്ളികൾ ഡിസംബർ അഞ്ച് മുതൽ വെള്ളിയാഴ്ച പ്രാർഥനകൾക്ക് തുറക്കും\nUae Mosques Will Reopen For Friday Prayers Starting From4December\nമാസ്ക് ധരിക്കണം, മുസല്ല സ്വന്തമായി കൊണ്ടുവരണമെന്നും അധികൃതർ അറിയിച്ചു\nNovember 24, 2020 10:56:34 pm\nദുബായ്: യുഎഇയിലെ പള്ളികളിൽ ഡിസംബർ നാലുമുതൽ വെള്ളിയാഴ്ച പ്രാർത്ഥനകൾ പുനരാരംഭിക്കുമെന്ന് യുഎഇയിലെ നാഷനൽ എമർജൻസി ക്രൈസിസ് ആൻഡ് ഡിസാസ്റ്റർ മാനേജ്മെന്റ് അതോറിറ്റി (എൻസിഇഎംഎ) അറിയിച്ചു. എന്നാൽ 30% പേർക്ക് മാത്രമേ വെള്ളിയാഴ്ച പ്രാർത്ഥനയ്ക്ക് പ്രവേശനം ഉണ്ടായിരിക്കുകയുള്ളൂവെന്നും എൻസിഇഎംഎ വ്യക്തമാക്കി.\nപ്രാർഥനയ്ക്കെത്തുന്നവർ മാസ്ക് ധരിക്കേണ്ടത് നിർബന്ധമാണ്. പ്രാർഥനാ സമയത്ത് ഉപയോഗിക്കുന്ന വിരിപ്പായ മുസല്ല വ്യക്തിഗതമായി കൊണ്ടുവരികയും വേണം. പ്രായമുള്ളവരും അസുഖങ്ങളുള്ളവരും വെള്ളിയാഴ്ച പ്രാർത്ഥനയ്ക്ക് എത്തരുതെന്നും അധികൃതർ നിർദേശിച്ചു.\nപ്രഭാഷണത്തിന് (ഖുത്ബ) 30 മിനിറ്റ് മുമ്പ് പള്ളികൾ തുറക്കുകയും പ്രാർത്ഥന കഴിഞ്ഞ് 30 മിനിറ്റ് കഴിഞ്ഞ് അടയ്ക്കുകയും ചെയ്യും. പ്രഭാഷണവും പ്രാർത്ഥനയും ആകെ10 മിനിറ്റ് സമയം നീണ്ടുനിൽക്കും.\nപള്ളികളിലെ വുളു സൗകര്യങ്ങളും വാഷ്‌റൂമുകളും അടച്ചിരിക്കും. ആരാധകർ വീട്ടിൽ നിന്ന് വുളു നിർവഹിക്കണമെന്നും എൻസിഇഎംഎ നിർദേശിച്ചു.\nകോവിഡ്19 വ്യാപനത്തെ തുടർന്ന് യുഎഇയിലെ പള്ളികൾ അടച്ചതിന് ശേഷം ജൂലൈ ഒന്നിന് നിയന്ത്രണങ്ങളോടെ പുനരാരംഭിച്ചിരുന്നു. പള്ളികളിൽ സാധാരണ പ്രാർഥനകൾക്ക് ഒരു നേരം നിശ്ചിത ആളുകൾക്ക് പ്രവേശനം നൽകിക്കൊണ്ടായിരുന്നു ഇത്.


പിഎഫ് അക്കൗണ്ട് ആധാറുമായി ലിങ്ക് ചെയ്യാനുള്ള അവസാന ദിവസം ഇന്ന് |\nപിഎഫ് അക്കൗണ്ട് ആധാറുമായി ലിങ്ക് ചെയ്യാനുള്ള അവസാന ദിവസം ഇന്ന്\nഎംപ്ലോയീസ് പ്രൊവിഡന്റ് ഫണ്ട് ആധാറുമായി ബന്ധിപ്പിക്കുന്നതിനുള്ള സമയപരിധി ഇന്ന് അവസാനിക്കും. ആധാറുമായി ഇപിഎഫ് അക്കൗണ്ടിലെ യൂണിവേഴ്സല് അക്കൗണ്ട് നമ്പര് ബന്ധിപ്പിക്കാത്ത പക്ഷം സെപ്തംബര് ഒന്ന് മുതല് ഇപിഎഫ് അക്കൗണ്ടുകളിലേക്ക് തൊഴിലുടമയ്‌ക്കോ ജീവനക്കാരനോ പണം നിക്ഷേപിക്കാനാകില്ല. മാത്രമല്ല ജീവനക്കാര്‍ക്ക് പിഎഫ് നിക്ഷേപം പിന്‍വലിക്കാനും കഴിയില്ല.\nജീവനക്കാരുടെ പിഎഫ് അക്കൗണ്ട് ആധാറുമായി ബന്ധിപ്പിച്ചിട്ടുണ്ടെന്ന് ഉറപ്പാക്കാന് കമ്പനികള്‍ക്ക് എംപ്ലോയീസ് പ്രൊവിഡന്റ് ഫണ്ട് ഓര്‍ഗനൈസേഷന് നിര്‍ദേശം നല്‍കിയിട്ടുണ്ട്. സെപ്തംബര് ഒന്നിന് മുന്‍പ് ആധാറുമായി ബന്ധിപ്പിച്ചില്ലെങ്കില് തൊഴിലുടമയുടെ വിഹിതം അടക്കം വിവിധ ആനുകൂല്യങ്ങള് അക്കൗണ്ടിലേക്ക് വരവ് വെക്കില്ലെന്ന് ഇപിഎഫ്ഒ മുന്നറിയിപ്പ് നല്‍കിയിരുന്നു. അക്കൗണ്ട് നമ്പര് ആധാറുമായി ബന്ധിപ്പിക്കുന്നതിന് സാമൂഹിക സുരക്ഷാ കോഡിലെ 142-ാം വകുപ്പ് തൊഴില് മന്ത്രാലയം ഭേദഗതി ചെയ്തിരുന്നു.\nമേയ് 30 വരെയായിരുന്നു ഇപിഎഫും ആധാറും ബന്ധിപ്പിക്കുന്നതിന് സമയം അനുവദിച്ചിരുന്നത്. പിന്നീട് ഓഗസ്റ്റ് 31 വരെ സമയം നീട്ടി നല്‍കുകയായിരുന്നു. പിഎഫ് ആനുകൂല്യങ്ങള് തടസങ്ങളില്ലാതെ ലഭിക്കുന്നതിനും അക്കൗണ്ട് ലളിതമായി കൈകാര്യം ചെയ്യുന്നതിനും ആധാറുമായി ബന്ധിപ്പിക്കേണ്ടതുണ്ടെന്നാണ് ഇപിഎഫ്ഒ അറിയിക്കുന്നത്. ഇപിഎഫ്ഒയുടെ മെംബര് സേവ പോര്‍ട്ടല് വഴിയോ ഇ-കെവൈസി പോര്‍ട്ടല് വഴിയോ ബന്ധിപ്പിക്കാവുന്നതാണ്.


pervert Archives - RashtraDeepika\nമുമ്പ് പറഞ്ഞിരുന്നത് മരിച്ചു പോയെന്ന് ! പണിപാളുമെന്ന് മനസ്സിലായപ്പോള് കൊടുംഭീകരന് ജയില് ശിക്ഷ വിധിച്ച് പാകിസ്ഥാന്...\nപുലര്‍ച്ചെ തന്നെ മൂവാറ്റുപുഴയില് നിന്ന് കൊച്ചിയിലെത്തി സ്ത്രീകളെ ഉപദ്രവിക്കും ! 50 പേരടങ്ങുന്ന അശ്ലീല വാട്‌സ്ആപ്പ് ഗ്രൂപ്പ്; ഞരമ്പുരോഗി പിടിയില്…\nSunday April 3, 2022 Sunday April 3, 2022 Rashtra Deepika\nരാവിലെ നടക്കാനിറങ്ങിയ സ്ത്രീകളെ പനമ്പിള്ളി നഗറില് വച്ച് ഉപദ്രവിച്ച സംഭവത്തില് കഴിഞ്ഞ ദിവസം അറസ്റ്റിലായ കോട്ടയം കുറവിലങ്ങാട് കുളത്തൂര് സ്വദേശി ഇമ്മാനുവല് സി.കുര്യന് (31) കടുത്ത ലൈംഗിക വൈകൃതങ്ങള്‍ക്ക് അടിമയെന്ന് പോലീസ്. ഇയാള് ഉപദ്രവിക്കുന്ന സ്ത്രീകളുടെ ചിത്രങ്ങള് മുന്‍കൂട്ടി വാട്‌സാപ്പിലൂടെ പ്രചരിപ്പിക്കും. ഇതിനായി അശ്ലീലപേരില് 50ലേറെ പേരടങ്ങുന്ന അശ്ലീല ഗ്രൂപ്പ് തുടങ്ങിയതായും പോലീസ് പറയുന്നു. ദിവസവും പുലര്‍ച്ചെ മൂവാറ്റുപുഴയില്‍നിന്ന് കൊച്ചിയിലെത്തിയാണ് പ്രതി കുറ്റകൃത്യം ചെയ്തിരുന്നതെന്നും പോലീസ് അറിയിച്ചു. മൂവാറ്റുപുഴയിലെ വാഹന ഷോറൂമില് സര്‍വീസ് എന്‍ജിനീയറായി ജോലി ചെയ്യുകയാണ് ഇയാള്. നമ്പര് പ്ലേറ്റ് നീക്കിയ സ്‌കൂട്ടറില് കറങ്ങി നടന്നാണ് ഇയാള് സ്ത്രീകളെ ശല്യം ചെയ്തിരുന്നത്. സ്‌കൂട്ടറിനു നമ്പര് പ്ലേറ്റ് ഇല്ലാത്തതിനാല് ഇയാളെ പിടികൂടാന് പോലീസിന് ഏറെ പണിപ്പെടേണ്ടി വന്നു. പോലീസ് അന്വേഷണം നടക്കുമ്പോഴും ഇയാള് പതിവു പരിപാടികള് തുടര്‍ന്നു. കടവന്ത്ര, പനമ്പിള്ളി നഗര് മേഖലകളില് കറങ്ങിനടന്നു സ്ത്രീകളെ നിരന്തരം…\nAll News, Loud SpeakerpervertLeaveacomment\nമിമിക്രിയിലൂടെ എത്തി മലയാളത്തിന്റെ ബിഗ് സ്‌ക്രീനിലും മിനിസ്‌ക്രീനും തിളങ്ങുന്ന താരമാണ് സുബി സുരേഷ്. നിരവധി കലാകാരന്മാരെ മലയാളത്തിന് സമ്മാനിച്ച കൊച്ചിന് കലാഭവനിലൂടെയാണ് സുബിയും എത്തിയത്. ഇപ്പോള് മലയാളികളുടെ പ്രിയപ്പെട്ട അവതാരകയും നടിയുമാണ് സുബി സുരേഷ്. ദൃശ്യ മാധ്യമങ്ങളിലും മറ്റ് സ്റ്റേജ് ഷോകളിലും പുരുഷ ഹാസ്യ താരങ്ങളെ തോല്‍പ്പിക്കുന്ന പ്രകടനം കാഴ്ചവയ്ക്കുന്ന സുബിക്ക് ആരാധകരും ഏറെയാണ്. അതേ സമയം വയസ്സ് 38 ആയിട്ടും താരം ഇതുവരെ വിവാഹം കഴിച്ചിട്ടില്ല. മിമിക്രി കലാകാരി എന്നതിന് ഒപ്പം സുബി ഒരു ഡാന്‍സര് കൂടിയാണ്. സ്‌കൂള് പഠനകാലത്തു തന്നെ സുബി നൃത്തം പഠിയ്ക്കാന് തുടങ്ങി. ബ്രേക്ക് ഡാന്‍സായിരുന്നു സുബി പഠിച്ചത്. അതിലൂടെയാണ് വേദികളിലേക്കുള്ള അരങ്ങേറ്റം. പിന്നെ മിനി സ്‌ക്രീനില് കോമഡി പരിപാടികള് ചെയ്തു. രാജസേനന് സംവിധാനം ചെയ്ത കനക സിംഹാസനം എന്ന സിനിമയിലൂടെ 2006 ലാണ് സുബി സുരേഷ് ചലച്ചിത്രലോകത്തേയ്ക്ക് കടക്കുന്നത്. എല്‍സമ്മ…\nAll News, Today’S Specialpervert, subi-sureshLeaveacomment\nഒരു വീഡിയോ അയച്ചിട്ടുണ്ട്…റൊമാന്റിക് സാധനമാ…സോഫ്റ്റ് ആണോ ഹാര്‍ഡ് ആണോ ഇഷ്ടം; ഞരമ്പന് സൈക്കോളജിസ്റ്റിന്റെ ലീലാവിലാസങ്ങള് ഇങ്ങനെ…\nമാനസിക വിഷമങ്ങള് ഇല്ലാത്ത മനുഷ്യരില്ല. മനസ്സ് തകര്‍ന്നിരിക്കുന്ന പലരും കൗണ്‍സിലിംഗിനായി സൈക്കോളജിസ്റ്റുകളെ സമീപിക്കാറുണ്ട്. പലര്‍ക്കും ഇതുവഴി ആശ്വാസം ലഭിക്കാറുമുണ്ട്. എന്നാല് രോഗികളുടെ അവസ്ഥയെ മുതലെടുക്കുന്ന നിരവധി തട്ടിപ്പുവീരന്മാരും ഈ മേഖലയില് പ്രവര്‍ത്തിക്കുന്നുണ്ട്. കൗണ്‍സിലിംഗിന്റെ പേരു പറഞ്ഞ് ലൈംഗിക ചൂഷണം നടത്തുന്നതായി കോഴിക്കോട് ഹൈലൈറ്റ് മാളില് പ്രവര്‍ത്തിക്കുന്ന ക്ലിനിക്കല് സൈക്കോളജിസ്റ് ടി.പി. ജവാദിനെതിരേയാണ് ഇപ്പോള് വ്യാപകമായ പരാതി ഉയര്‍ന്നിരിക്കുന്നത്. ഇയാള് ഫേസ്ബുക്ക് മെസഞ്ചറില് അയച്ച സന്ദേശങ്ങളുടെ സ്‌ക്രീന്‍ഷോട്ടുകള് അടക്കം ഷെയര്‍ചെയത് ജവാദിനെതിരെ ഒരു യുവതി രംഗത്തെത്തി. പോസ്റ്റിന് താഴെ ജവാദില് നിന്ന് കൗണ്‍സിലിംഗിനിടെ ഉണ്ടായ ദുരനുഭവങ്ങള് വിവരിച്ച് നിരവധി സ്ത്രീകളാണ് കമന്റിട്ടത്. കോഴിക്കോടിലെ വളരെ പ്രശസ്തനായ ഒരു സൈക്കോളജിസ്റ്റ് ആണ് ജവാദ്. ഹൈലൈറ്റ് മാളില് സൈക്കോളജിസ്റ്റ് ആയി പ്രവര്‍ത്തിക്കുന്ന ഇയാള് കൗണ്‍സിലിംഗിനെ കുറിച്ചുള്ള സത്യാവസ്ഥ ഇനിയെങ്കിലും തുറന്നു കാണിച്ചില്ലെങ്കില് പല വിഷമങ്ങളും അനുഭവിക്കുന്ന രോഗികളെ അയാള് വീണ്ടും ചൂഷണം…\nAll News, Top Newsclinical psychologist, pervertLeaveacomment\nകൗണ്‍സിലിംഗ് ചെയ്യാനായി ഫോണ്‍വിളിച്ചു ! എന്നാല് പിന്നീട് ഫോണിലേക്ക് വന്നത് അശ്ലീല വീഡിയോകളുടെ പ്രവാഹം; ഞരമ്പന് എഎസ്‌ഐയ്‌ക്കെതിരേ മുഖ്യമന്ത്രിയ്ക്ക് പരാതി നല്‍കി വീട്ടമ്മ…\nകൗണ്‍സിലിംഗിന്റെ പേരില് എഎസ്‌ഐ വീട്ടമ്മയെ ശല്യം ചെയ്തതായി മുഖ്യമന്ത്രിയ്ക്കു പരാതി.എറണാകുളം സ്വദേശിയാണ് പൊലീസുകാരന്റെ ശല്യം സഹിക്കാനാവാതെ മുഖ്യമന്ത്രിയെ സമീപിച്ചത്. ഭര്‍ത്താവുമായി ഉണ്ടായ ചില പ്രശ്‌നങ്ങളെ തുടര്‍ന്ന് പരാതി നല്‍കാനാണ് വീട്ടമ്മ കൊച്ചി സിറ്റി പൊലീസ് കമ്മീഷണറോഫിസില് എത്തുന്നത്. തുടര്‍ന്ന് പരാതി പരിഹാരത്തിനായി ഇവര്‍ക്ക് കൗണ്‍സിലിംഗ് നല്‍കാന് ഓഫീസിലെ ഒരു എഎസ്‌ഐയെ ചുമതലപ്പെടുത്തിയിരുന്നു. ഇയാളില് നിന്നാണ് യുവതിക്ക് മോശം അനുഭവമുണ്ടായത്. കൗണ്‍സിലിംഗിനായി ഫോണ് വിളിച്ചു തുടങ്ങിയ എഎസ്‌ഐ പിന്നീട് അശ്ലീല സന്ദേശങ്ങള് വീട്ടമ്മയ്ക്ക് അയയ്ക്കുകയായിരുന്നു. പിന്നാലെ നഗ്‌നചിത്രങ്ങളും അശ്ലീല വീഡിയോകളും അയച്ചു. താക്കീത് ചെയ്തിട്ടും എഎസ്‌ഐ പ്രവൃത്തികള് തുടര്‍ന്നു. താത്പര്യങ്ങള്‍ക്ക് വഴങ്ങില്ല എന്ന് ബോധ്യമായപ്പോള് അപവാദ പ്രചാരണങ്ങള് നടത്തിയെന്നും മുഖ്യമന്ത്രിക്ക് നല്‍കിയ പരാതിയില് വീട്ടമ്മ പറയുന്നു.\nAll News, Top Newspervert, policeLeaveacomment\nവിദ്യാര്‍ഥിനികളെ നിരന്തരം വിളിക്കുകയും സ്‌പെഷ്യല് ക്ലാസിന് വീട്ടിലേക്ക് ക്ഷണിക്കുകയും ചെയ്യും ! തമിഴ്‌നാട്ടില് ഒരു ‘ഞരമ്പന് അധ്യാപകന്’ കൂടി പിടിയില്…\nവിദ്യാര്‍ഥിനിയുടെ ലൈംഗികാതിക്രമ പരാതിയില് തമിഴ്‌നാട്ടില് ഒരു അധ്യാപകന് കൂടി പിടിയില്. രാമനാഥപുരം ജില്ലയിലെ മുടുക്കുളത്തൂരിലെ സര്‍ക്കാര്-എയ്ഡഡ് സ്‌കൂളിലെ സയന്‍സ് അധ്യാപകനെയാണ് പോക്‌സോ കേസില് പോലീസ് അറസ്റ്റ് ചെയ്തത്. വിദ്യാര്‍ഥിനികളുടെ മൊബൈല് നമ്പര് വാങ്ങി അവരോട് ലൈംഗികച്ചുവയോടെ സംസാരിച്ചെന്നും വീട്ടിലേക്ക് ക്ഷണിച്ചെന്നുമുള്ള പരാതിയിലാണ് പോലീസ് നടപടി. പഠനത്തിന്റെ ഭാഗമായി കൂടുതല് വിവരങ്ങള് പങ്കുവെയ്ക്കാനെന്ന പേരിലാണ് അധ്യാപകന് വിദ്യാര്‍ഥിനികളുടെ മൊബൈല് നമ്പര് വാങ്ങിച്ചിരുന്നത്. തുടര്‍ന്ന് വിദ്യാര്‍ഥിനികളെ നിരന്തരം ഫോണില് വിളിക്കുകയും മോശമായരീതിയില് സംസാരിക്കുകയും സ്‌പെഷ്യല് ക്ലാസിനായി തന്റെ വീട്ടിലേക്ക് വരണമെന്നും ഇയാള് ആവശ്യപ്പെട്ടു. ആരെങ്കിലും ഇത് നിരസിച്ചാല് മാര്‍ക്ക് കുറയ്ക്കുമെന്നും പരീക്ഷയില് തോല്‍പ്പിക്കുമെന്നും അധ്യാപകന് ഭീഷണിപ്പെടുത്തിയിരുന്നതായും പരാതിയില് പറയുന്നു. ഇത്തരത്തില് അധ്യാപകന് ഒരു വിദ്യാര്‍ഥിനിയെ വീട്ടിലേക്ക് വരാന് നിര്‍ബന്ധിക്കുന്നതിന്റെ ഓഡിയോ ക്ലിപ്പ് പുറത്തുവന്നതോടെയാണ് ഇയാള്‍ക്കെതിരേ പ്രതിഷേധം ശക്തമായത്. നേരത്തെ ചെന്നൈയിലെ സ്വകാര്യ സ്‌കൂളിലെ അധ്യാപകനെതിരെയാണ് വിദ്യാര്‍ഥിനികള് ആദ്യം പരാതി ഉന്നയിച്ചിരുന്നത്.…\nAll News, Today’S Specialpervert, tamilnaduLeaveacomment\nഓണ്‍ലൈന് ക്ലാസെടുക്കാന് വരുന്നത് ഒരു തോര്‍ത്തു മാത്രം ഉടുത്ത് ! സ്‌കൂള് വിദ്യാര്‍ഥിനികളോടു സംസാരിക്കുന്നത് ലൈംഗികച്ചുവയോടെ; അധ്യാപകനെതിരേ പരാതിയുമായി പെണ്‍കുട്ടികള്…\nMonday May 24, 2021 Monday May 24, 2021 Rashtra Deepika\nഓണ്‍ലൈന് ക്ലാസിനിടെ അശ്ലീലച്ചുവയോടെ സംസാരിക്കുകയും അശ്ലീല സന്ദേശങ്ങള് അയയ്ക്കുകയും ചെയ്ത അധ്യാപകനെതിരേ പരാതിയുമായി വിദ്യാര്‍ഥികള്. ചെന്നൈ കെ.കെ നഗര് പി.എസ്.ബി.ബി സ്‌കൂളിലെ കൊമേഴ്സ് അധ്യാപകന് ഒ.രാജഗോപാലിനെിരേയാണ് വിദ്യാര്‍ഥിനികള് പരാതി നല്‍കിയത്. ഓണ്‍ലൈന് ക്ളാസുകളില് വെറും തോര്‍ത്ത് മാത്രം ഉടുത്താണ് പങ്കെടുക്കാറുള്ളതെന്നും കുട്ടികള് പറയുന്നു.ഒട്ടേറെ വിദ്യാര്‍ഥികളാണ് സമൂഹമാധ്യമങ്ങളിലൂടെ പരാതിയുമായി രംഗത്തെത്തിയിരിക്കുന്നത്. സാമൂഹികമാധ്യമങ്ങളിലൂടെ അശ്ലീലസന്ദേശങ്ങള് അയക്കുകയും പെണ്‍കുട്ടികളോട് ചിത്രങ്ങള് അയച്ചുതരാന് ആവശ്യപ്പെടുകയും ചെയ്യാറുണ്ടെന്നാണ് കുട്ടികള് പറയുന്നത്. പെണ്‍കുട്ടികളുടെ ചിത്രങ്ങളെക്കുറിച്ച് ലൈംഗികച്ചുവയോടെ സംസാരിക്കുന്നതും പതിവാണ്. സ്‌കൂളില് ഇപ്പോള് പഠിക്കുന്ന കുട്ടികളാണ് പരാതിയുമായി ആദ്യം രംഗത്തെത്തിയതെങ്കിലും തുടര്‍ന്ന് സ്‌കൂളിലെ പൂര്‍വ്വവിദ്യാര്‍ഥികളും അധ്യാപകനില് നിന്ന് തങ്ങള്‍ക്ക് നേരിടേണ്ടിവന്ന ദുരനുഭവങ്ങള് സാമൂഹികമാധ്യമങ്ങളിലൂടെ പങ്ക് വെച്ചു. അധ്യാപകന് പെണ്‍കുട്ടികളെ ഉപദ്രവിച്ചിരുന്നതായും മോശം രീതിയില് സ്പര്‍ശിച്ചിരുന്നതായും പൂര്‍വ്വവിദ്യാര്‍ഥികളില് പലരും പറഞ്ഞു. പരാതിപ്പെട്ടാല് ഗ്രേഡ് കുറയ്ക്കും എന്ന് ഇയാള് ഭീഷണിപ്പെടുത്തിയിരുന്നു. അധ്യാപകനെതിരെ ഉടന് നടപടി സ്വീകരിക്കണം എന്ന നിലപാടിലാണ് വിദ്യാര്‍ഥികള്.…\nAll News, Today’S SpecialpervertLeaveacomment\n13കാരിയെ ഭീഷണിപ്പെടുത്തി മാസങ്ങളോളം ലൈംഗികമായി ചൂഷണം ചെയ്തു ! സിപിഎം ബ്രാഞ്ച് സെക്രട്ടറിയും പാര്‍ട്ടി അംഗവും അറസ്റ്റില്; ഞെട്ടിപ്പിക്കുന്ന സംഭവം ഇങ്ങനെ…\n13വയസുള്ള ബാലികയെ പീഡിപ്പിച്ച സംഭവത്തില് സിപിഎം ബ്രാഞ്ച് സെക്രട്ടറിയും പാര്‍ട്ടി അംഗവും പിടിയിലായി. നാവായിക്കുളത്താണ് സംഭവം. പതിമൂന്നുകാരിയെ പ്രലോഭിപ്പിച്ചും കൊല്ലുമെന്ന് ഭീഷണിപ്പെടുത്തിയും ആറുമാസത്തോളമാണ് പ്രതികള് ലൈംഗികപീഡനത്തിനിരയാക്കിയത്. കല്ലമ്പലം മരുതിക്കുന്ന് ബ്രാഞ്ച് സെക്രട്ടറി മുല്ലനല്ലൂര് പുത്തന് വീട്ടില് സഫറുള്ള (44), പാര്‍ട്ടി ബ്രാഞ്ച് അംഗവും ഇയാളുടെ സുഹൃത്തുമായ മുല്ലനല്ലൂര് കാവുവിള പുത്തന് വീട്ടില് ഷമീര് (32) എന്നിവരെയാണ് പൊലീസ് സാഹസികമായി അറസ്റ്റ് ചെയ്തത്. എട്ടാം ക്ലാസുകാരിയെ കൊല്ലുമെന്ന് പേടിപ്പിച്ചും പ്രലോഭിപ്പിച്ചുമാണ് ഇരുവരും പീഡിപ്പിച്ചത്. കുട്ടിയെ ആദ്യം പീഡിപ്പിച്ചത് ഷമീറാണ് തുടര്‍ന്ന് വിവരമറിഞ്ഞെത്തിയ സഫറുള്ളയും കുട്ടിയെ ഭീഷണിപ്പെടുത്തി പീഡിപ്പിക്കുകയായിരുന്നു. കുട്ടിയുടെ സ്വഭാവത്തിലെ മാറ്റം ശ്രദ്ധിച്ച വീട്ടുകാര് വിവരം ചൈല്‍ഡ് ലൈനില് അറിയിച്ചു. തുടര്‍ന്ന് ഇവര് നടത്തിയ കൗണ്‍സിലിംഗിലാണ് ഞെട്ടിക്കുന്ന വിവരം പുറത്തറിഞ്ഞത്. ഒളിവില് പോകാന് ശ്രമിച്ച പ്രതികളെ പോലീസ് പിന്തുടര്‍ന്ന് പിടികൂടുകയായിരുന്നു. പള്ളിക്കല് ഇന്‍സ്‌പെക്ടര് അനില്‍കുമാറിന്റെ നേതൃത്വത്തിലുള്ള പോലീസ് സംഘമാണ്…\nAll News, Top Newscpm, pervertLeaveacomment\nസ്വന്തം ഭാര്യയില് നിന്ന് തൃപ്തി ലഭിക്കാത്തത് കൊണ്ടാവാം… തനിക്ക് മോശം മെസേജ് അയച്ച ഞരമ്പുരോഗിയ്‌ക്കെതിരേ തുറന്നടിച്ച് സാധിക വേണുഗോപാല്;എന്നാല് അയാള് നല്‍കിയ മറുപടി ഞെട്ടിക്കുന്നത്…\nWednesday November 11, 2020 Wednesday November 11, 2020 Support\nസോഷ്യല് മീഡിയയില് സജീവമാണ് നടി സാധിക വേണുഗോപാല്. ഇപ്പോള് തനിക്ക് ഫേസ്ബുക്കിലൂടെ അശ്ലീല സന്ദോശം അയച്ച് ആള്‍ക്കെതിരേ രംഗത്തു വന്നിരിക്കുകയാണ് താരം. കിഷോര് വര്‍മ്മ എന്ന പേരിലുള്ള ഐഡിയില് നിന്നാണ് സന്ദേശങ്ങള് വന്നത്. ഇയാള് അയച്ച മെസേജിന്റെ സ്‌ക്രീന്‍ഷോട്ടും വിവരങ്ങളും സഹിതം താരം ഫേസ്ബുക്കില് പങ്കുവച്ചു. ‘അയാള്‍ക്ക് സ്വന്തം ഭാര്യയില് നിന്നും തൃപ്തി ലഭിക്കുന്നില്ലെന്ന് തോന്നുന്നു, പണം അയാള്‍ക്കൊരു പ്രശ്നമല്ല. നിങ്ങള് താല്‍പ്പര്യമുണ്ടെങ്കില് അയാളോട് ചേരാം’ എന്ന ക്യാപ്ഷനോടെയാണ് സാധിക സ്‌ക്രീന് ഷോട്ടുകള് പങ്കുവച്ചിരിക്കുന്നത്. താന് സിനിമയിലെ അസിസ്റ്റന്റ് ഡയറക്ടറാണെന്ന് പറഞ്ഞാണ് ഇയാള് നടിയെ പരിചയപ്പെട്ടത്. ശേഷമാണ് അശ്ലീല സന്ദേശങ്ങള് അയച്ചത്. എന്നാല് സാധികയുടെ പോസ്റ്റിന് പിന്നാലെ മറുപടിയുമായി ഈ വ്യക്തിയും എത്തി. ”ഇത് സാധിക ഇന്ന് പോസ്റ്റ് ചെയ്തതാണ്. ഇതില് കാണിച്ചിരിക്കുന്ന FB ലിങ്ക് എന്റേതാണ്.പക്ഷെ മെസ്സേജ് ഞാന് അയച്ചതല്ല. 212.102.63.12 London,185.217.68.138 Romania ഈ…\nAll News, Today’S Specialpervert, sadhika venugopalLeaveacomment\nനിങ്ങളുടെ ലൈംഗികമായ കാല്പനിക ലോകത്തേക്ക് എന്നെ പ്രതിഷ്ഠിക്കാമെന്നു കരുതിയെങ്കില് നിങ്ങള്‍ക്ക് തെറ്റി ! ഞരമ്പുരോഗികള്‍ക്കെതിരേ തുറന്നടിച്ച് അപര്‍ണ നായര്…\nനടിമാര് സോഷ്യല് മീഡിയയില് എന്ത് ഇട്ടാലും അതിന്റെ അടിയില് അശ്ലീല കമന്റുമായി വരുന്ന ചിലരുണ്ട്. അത്തരത്തില് വന്ന ഒരാള്‍ക്ക് ഇപ്പോള് ചുട്ട മറുപടി നല്‍കിയിരിക്കുകയാണ് നടി അപര്‍ണാ നായര് വ്യക്തിയുടെ പേരും പ്രൊഫൈലും പരസ്യമായി വെളിപ്പെടുത്തിക്കൊണ്ടാണ് നടിയുടെ പോസ്റ്റ്. മറ്റൊരാളുടെ രതി വൈകൃതങ്ങള് കമന്റുകളിലൂടെയും മെസേജുകളിലൂടെയും വരുന്നതിനെ പ്രോത്സാഹിപ്പിക്കുന്നതിനല്ല തന്റെ ഫേ്സ്ബുക്ക് പേജെന്നും തെറ്റ് കണ്ടാല് തനിക്ക് മിണ്ടാതിരിക്കാനാവില്ലെന്നും നടി പറയുന്നു. അപര്‍ണാ നായരുടെ ഫേസ്ബുക്ക് പോസ്റ്റിന്റെ പൂര്‍ണരൂപം എന്റെ അഭ്യുദയകാംഷികളുമായി ആശയവിനിമയം നടത്താന് വേണ്ടിയാണ് ഈയൊരു ഫേസ്ബുക്ക് പേജ് കൊണ്ട് ഞാന് ആഗ്രഹിക്കുന്നതും ഉദ്ദേശിക്കുന്നതും, അല്ലാതെ മറ്റൊരാളുടെ രതി വൈകൃതങ്ങള് കമന്റുകളിലൂടെയും മെസേജുകളിലൂടെയും വരുന്നതിനെ പ്രോത്സാഹിപ്പിക്കുക എന്നതല്ല. ഇത്തരം കമന്റുകളിലൂടെ നിങ്ങളുടെ ലൈംഗികമായ കാല്പനിക ലോകത്തേക്ക് എന്നെ പ്രതിഷ്ഠിക്കാമെന്നു കരുതിയെങ്കില് നിങ്ങള്‍ക്ക് തെറ്റി, വികലമായ നീക്കത്തെ കണ്ടു ഞാന് മിണ്ടാതെ ഇരിക്കും എന്ന് കരുതിയെങ്കില് നിങ്ങള്‍ക്ക്…\nToday’S Specialaparna nair, pervertLeaveacomment


Swadesi Darsan project in padmanabhaswami temple inaugurated by PM-ശ്രീപത്മനാഭ സ്വാമി ക്ഷേത്രത്തിൽ സ്വദേശി ദർശൻ പദ്ധതി ഉദ്ഘാടനം ചെയ്ത് പ്രധാനമന്ത്രി\nകൊല്ലാം ബൈപ്പാസ് ഉദ്ഘാടനത്തിനും പാർട്ടി പൊതുയോഗത്തിനും ശേഷമാണ് പ്രധാനമന്ത്രി നരേന്ദ്ര മോദി തിരുവനന്തപുരം ശ്രീപത്മനാഭസ്വാമി ക്ഷേത്രത്തിൽ എത്തിയത്\nUpdated: January 15, 2019 9:35:25 pm\nതിരുവനന്തപുരം: കോടികൾ ചെലവഴിച്ച് സ്വദേശി ദർശൻ പദ്ധതി വഴി പത്മനാഭസ്വാമി ക്ഷേത്രത്തിൽ പൂർത്തികരിച്ച നിർമ്മാണങ്ങൾ പ്രധാനമന്ത്രി നരേന്ദ്ര മോദി ഉദ്ഘാടനം ചെയ്തു. മുഖ്യമന്ത്രി പിണറായി വിജയൻ, ഗവർണർ പി സദാശിവം ഉൾപ്പടെയുള്ളവരും ചടങ്ങിൽ പങ്കെടുത്തു. അതേസമയം പരിപാടിയിൽ ക്ഷണം ലഭിച്ചിരുന്നില്ല എന്ന് ചൂണ്ടികാട്ടി ശശി തരൂർ എംപി, വി എസ് ശിവകുമാർ എംഎൽഎ എന്നിവർ പ്രതിഷേധം രേഖപ്പെടുത്തി മടങ്ങി.\nAlso Read: ഒരവസരം കൂടി നല്‍കിയാല് മോദി ഇന്ത്യയെ മൂന്നാമത്തെ സാമ്പത്തിക ശക്തിയാക്കി മാറ്റും: ശ്രീധരന് പിള്ള\nഒരു ലക്ഷം തുളസിച്ചെടികളടങ്ങിയ തുളസീവനമാണ് നവീകരണ പ്രവർത്തനങ്ങളിൽ എടുത്ത് പറയേണ്ടത്. ക്ഷേത്രത്തിന് ചുറ്റുമുള്ള നടപ്പാതകൾ ഗ്രാനൈറ്റ് പാകി മിനുക്കുകയും. നിരീക്ഷണ ക്യാമറകൾ വ്യാപകമാക്കുകയും ചെയ്തു. തൂണുകൾ സ്ഥാപിച്ച് മണ്ഡപങ്ങൾ നവീകരിച്ചു.\nAlso Read: ത്രിപുരയിൽ സംഭവിച്ചത് കേരളത്തിലും ആവർത്തിക്കും: പ്രധാനമന്ത്രി\nപത്മ തീർത്ഥക്കുളത്തിലെ ചെളി മുഴുവൻ മാറ്റിയിട്ടുണ്ട്. വിശ്രമകേന്ദ്രവും ശുചിമുറികളും പുതുക്കിപണിയുകയും ചെയ്തു. ക്ഷേത്രത്തിന് ഒന്നര മീറ്റർ ചുറ്റളവിലെ വൈദ്യുതി, ടെലിഫോൺ, കേബിളുകളും കുടിവെള്ള പൈപ്പുകളും ഭൂമിക്കടിയിലാക്കുകയും ചെയ്തു. സ്വദേശി ദർശൻ പദ്ധതിയിൽ ഉൾപ്പെടുത്തിയാണ് ഈ നിർമ്മാണ പ്രവർത്തനങ്ങളുടെ ഒന്നാം ഘട്ടം പൂർത്തികരിച്ചിരിക്കുന്നത്.\nAlso Read: ‘കേരളത്തില് ഒന്നും നടക്കുന്നില്ലെന്ന പ്രധാനമന്തിയുടെ പരാതി പരിഹരിച്ചു’; മോദിയെ വേദിയിലിരുത്തി പിണറായി\nകൊല്ലാം ബൈപ്പാസ് ഉദ്ഘാടനത്തിനും പാർട്ടി പൊതുയോഗത്തിനും ശേഷമാണ് പ്രധാനമന്ത്രി നരേന്ദ്ര മോദി തിരുവനന്തപുരം ശ്രീപത്മനാഭസ്വാമി ക്ഷേത്രത്തിൽ എത്തിയത്. കൊല്ലാം ബൈപ്പാസിന്റെ ഉദ്ഘാടനത്തിലും സ്ഥലം എംഎൽഎയെ ചടങ്ങിൽ ഉൾപ്പെടുത്താത്തത് വിവാദമായിരുന്നു. ബൈപാസ് കടന്നുപോകുന്ന ഇരവിപുരത്തെ എംഎല്‍എ എം.നൗഷാദിനേയും മേയറേയും ഉദ്ഘാടന ചടങ്ങിൽ തഴഞ്ഞു. അതേസമയം, ഒ.രാജഗോപാൽ എംഎല്‍എയും ബിജെപി എംപിമാരായ സുരേഷ് ഗോപിയും വി.മുരളീധരനും ചടങ്ങിൽ പങ്കെടുത്തു.\nAlso Read: പ്രസംഗത്തിനിടെ ശരണം വിളി; എന്തും കാണിക്കാനുള്ള വേദിയല്ലെന്ന് മുഖ്യമന്ത്രിയുടെ താക്കീത്\nപിന്നീട് പാർട്ടി പൊതുയോഗത്തിലെത്തിയ പ്രധാനമന്ത്രി എൽഡിഎഫിനും യുഡിഎഫിനുമെതിരെ കടുത്ത ആരോപണങ്ങളാണ് അഴിച്ചുവിട്ടത്. ശബരിമല വിഷയത്തിലും മുത്തലാഖിലും ഇരുമുന്നണികളെയും കടന്ന് ആക്രമിച്ച നരേന്ദ്ര മോദി ത്രിപുരയിൽ സംഭവിച്ചത് കേരളത്തിൽ ആവർത്തിക്കുമെന്നും പറഞ്ഞിരുന്നു.\nNarendra ModiPadmanabha Swamy temple\nWeb Title: Shri padmanabhaswamy temple swadesi darshan project inaugurated by pm narendra modi


Rajnikanth fans warn Tamilrockers against full download of Darbar Movie online upon release:\nRajinikanth Fans Warn Tamil Rockers To Stay Away From Darbar\nTamil Rockers: 'ദർബാർ' തൊട്ടു കളിക്കണ്ട; തമിഴ് റോക്കേഴ്സിന് മുന്നറിയിപ്പുമായി രജനി ഫാന്‍സ്\nRajnikanth fans warn Tamilrockers against full download of Darbar Movie online upon release: ലൈക്ക പ്രൊഡക്ഷൻ നിർമ്മിക്കുന്ന ചിത്രം ആദ്യദിനം വേൾഡ് വൈഡായി 7000 സ്ക്രീനുകളിലാണ് പ്രദർശനത്തിന് എത്തുന്നത്\nApril 23, 2020 06:24:16 pm\nRajnikanth fans warn Tamilrockers against full download of Darbar Movie online upon release: ഒരിക്കൽ തെന്നിന്ത്യൻ സിനിമാ വ്യവസായത്തിന്റെ മാത്രം പേടിസ്വപ്നമായിരുന്ന ‘തമിഴ് റോക്കേഴ്സ്’ ഇന്ന് ഇന്ത്യയെമ്പാടുമുള്ള സിനിമ പ്രവർത്തകരുടെയും പേടിസ്വപ്നമാണ്. സിനിമകൾ റിലീസ് ചെയ്യുന്ന ദിവസം തന്നെ റാഞ്ചി സിനിമയുടെ വ്യാജപതിപ്പുകൾ വെബ്സൈറ്റുകളിൽ അപ്‌ലോഡ് ചെയ്ത് സിനിമാവ്യവസായത്തിന് ഒന്നടക്കം തുരങ്കം വയ്ക്കുന്ന തമിഴ് റോക്കേഴ്സ് സിനിമാ ഇൻഡസ്ട്രിയ്ക്ക് ഉണ്ടാക്കുന്ന നഷ്ടങ്ങൾ ചെറുതല്ല. കഴിഞ്ഞ ഏതാനും വർഷങ്ങളായി തമിഴ്, തെലുങ്ക്, കന്നട, ഹിന്ദി, മലയാളം എന്നീ ഭാഷകളിൽ ഇറങ്ങിയ ഒട്ടുമിക്ക സൂപ്പർതാര ചിത്രങ്ങളും റിലീസ് ദിവസം തന്നെ തമിഴ് റോക്കേഴ്സ് റാഞ്ചിയിരുന്നു.\nരജനീകാന്തിന്റെ പുതിയ ചിത്രം ‘ദർബാർ’ നാളെ തിയേറ്ററുകളിലെത്താൻ ഒരുങ്ങുമ്പോൾ അതീവ ജാഗ്രതയിലാണ് ചിത്രത്തിന്റെ അണിയറപ്രവർത്തകർ. ‘ദർബാർ’ തൊട്ട് കളിവേണ്ടെന്ന് തമിഴ് റോക്കേഴ്സിനെ വെല്ലുവിളിച്ച് രജനി ആരാധകരും രംഗത്തുണ്ട്. മുൻപ് ‘2.0’, ‘പേട്ട’ തുടങ്ങിയ രജനി ചിത്രങ്ങൾ റിലീസിന്റെ ആദ്യദിവസം തന്നെ തമിഴ് റോക്കേഴ്സിന്റെ വെബ്സൈറ്റുകളിൽ പ്രത്യക്ഷപ്പെട്ടിരുന്നു. തമിഴ് റോക്കേഴ്സ് ഇത്തവണ ചിത്രം റാഞ്ചിയാലും സിനിമ തിയേറ്ററുകളിൽ തന്നെപോയി അഞ്ചും പത്തും തവണ കണ്ട് ചിത്രത്തെ പിന്തുണയ്ക്കാൻ ആണ് ആരാധകരുടെ നീക്കം.\nRead Here: Darbar Movie Social Media Review: ‘തലൈവര് മാജിക്ക്’ എന്ന് ആരാധകര്\nലൈക്ക പ്രൊഡക്ഷൻ നിർമ്മിക്കുന്ന ചിത്രം ആദ്യദിനം വേൾഡ് വൈഡായി 7000 സ്ക്രീനുകളിലാണ് പ്രദർശനത്തിന് എത്തുന്നത്. രജനികാന്ത് 25 വര്‍ഷത്തിനു ശേഷം പൊലീസ് വേഷത്തില് എത്തുന്ന ചിത്രം കൂടിയാണ് ‘ദര്‍ബാര്’. രജനികാന്തും എ.ആര് മുരുഗദോസും ആദ്യമായി കൈകോര്‍ക്കുന്ന ചിത്രം കൂടിയാണ് ‘ദര്‍ബാര്’. ‘പേട്ട’ എന്ന ചിത്രത്തിന്റെ മെഗാ വിജയത്തിനു ശേഷം അനിരുദ്ധ് രവിചന്ദര് സംഗീതം നല്‍കുന്ന രജനി ചിത്രം എന്ന പ്രത്യേകതയും ‘ദർബാറി’നുണ്ട്.\nഇത് നാലാമത്തെ തവണയാണ് രജനീകാന്തും നയന്‍താരയും ഒന്നിക്കുന്നത്. ‘ചന്ദ്രമുഖി’, ‘കുശേലന്’, ‘ശിവജി’ എന്നീ ചിത്രങ്ങള്‍ക്കു ശേഷം നയന്‍താര തലൈവര്‍ക്ക് ഒപ്പം അഭിനയിക്കുന്ന ചിത്രമെന്ന പ്രത്യേകതയും ‘ദര്‍ബാറി’നുണ്ട്.\n‘തുപ്പാക്കി’,’ഗജിനി’ തുടങ്ങി നിരവധി ഹിറ്റ് ചിത്രങ്ങളൊരുക്കിയ മുരുഗദോസ്’സര്‍ക്കാറി’നു ശേഷം സംവിധാനം ചെയ്യുന്ന ചിത്രമാണ് ‘ദര്‍ബാര്’. രജനീകാന്തിന്റെ ബ്രഹ്മാണ്ഡ ചിത്രം ‘2.0’ന്റെ നിര്‍മ്മാതാക്കളായ ലൈക പ്രൊഡക്ഷന്‍സ് ആണ് ‘ദര്‍ബാറും’ നിര്‍മ്മിക്കുന്നത്. മുരുഗദോസിന്റെ ‘കത്തി’ (2014) എന്ന ചിത്രം നിര്‍മ്മിച്ചു കൊണ്ട് നിര്‍മ്മാണരംഗത്തേക്ക് കടന്നുവന്ന ലൈക പ്രൊഡക്ഷന്‍സ് വീണ്ടും മുരുഗദോസ് ചിത്രത്തിനു വേണ്ടി കൈകോര്‍ക്കുന്നു എന്നതും യാദൃശ്ചികമാണ്. സന്തോഷ് ശിവനാണ് ചിത്രത്തിന്റെ സിനിമോട്ടോഗ്രാഫര്. ദളപതി’യ്ക്ക് ശേഷം നീണ്ടൊരു ഇടവേളയ്ക്കു ശേഷമാണ് രജനീകാന്ത് ചിത്രത്തിനു സന്തോഷ് ശിവന് ഛായാഗ്രഹണം നിര്‍വ്വഹിക്കുന്നത്.\nRead more: വേരുകളോട് ചേര്‍ന്ന് നില്‍ക്കൂ, ലോകം നിങ്ങളെ അംഗീകരിക്കും: സന്തോഷ് ശിവന് അഭിമുഖം\nTags: New Release, Rajanikanth, tamil films, Tamilrockers\nHoroscope Today January 09, 2020: നിങ്ങളുടെ ഇന്നത്തെ ദിവസം, രാശി ഫലം